
Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΕκδΙδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α* 

Διοικητική και οικονομική αυτοτέλεια 
Άρθρο 1 

Ενίσχυση της διοικητικής και οικονομικής αυτοτέλειας 
των Α.Ε.Ι. 

1. Η πραγματοποίηση των δαπανών των Ανώτατων Εκ¬ 
παιδευτικών Ιδρυμάτων (Α.Ε.Ι.) διέπεται από τις παραδε¬ 
δεγμένες νομικές και οικονομικές αρχές και ιδίως της 
δημοσιότητας, της διασφάλισης του συμφέροντος των Α.Ε.Ι. 
και της ταχείας ενέργειας, για την επίτευξη της οποίας 
επιτρέπεται, ύστερα από αιτιολογημένη απόφαση του πρυ- 
τανικού συμβουλίου, παρέκκλιση από τις ισχύουσες διατάξεις 
περί λογιστικού των ν.π.δ.δ., περί εκτελέσεως δημόσιων 
έργων και αναθέσεως μελετών και περί προμηθειών του 
δημόσιου τομέα, με την επιφύλαξη των διατάξεων του π.δ. 
105/1989 (ΦΕΚ 45 Α) "Προσαρμογή της ελληνικής νομο¬ 
θεσίας περί κρατικών προμηθειών προς το κοινοτικό δίκαιο 
κ.λπ.'. 

2. Για προμήθειες ηλεκτρονικών υπολογιστών, εποπτικών 
μέσων διδασκαλίας, εργαστηριακών μηχανών και πάγκων, 
συσκευών και οργάνων ή εξαρτημάτων, που προορίζονται 
για την εκπαίδευση των φοιτητών και την επιστημονική 
έρευνα, καθώς και επιστημονικών βιβλίων και περιοδικών, 
διενεργείται μετά από αιτιολογημένη απόφαση του πρυτα- 
νικού συμβουλίου πρόχειρος μειοδοτικός διαγωνισμός, πλην 
των περιπτώσεων του άρθρου 3 παρ. 20 του ν. 1797/1988 
(ΦΕΚ 164 Α). Για δαπάνες ποσού κατώτερου των πέντε 
(5) εκατομμυρίων δραχμών κατά περίπτωση και κατ' είδος 
ή αντικείμενο δεν απαιτείται η διενέργεια διαγωνισμού. Το 
ποσό αυτό μπορεί να αναπροσαρμόζεται με απόφαση των 
Υπουργών Οικονομικών και Εθνικής Παιδείας και Θρησκευ¬ 
μάτων. 

3. Διατάκτης των δαπανών του Α.Ε.Ι. είναι ο πρύτανης 
και σε περίπτωση ελλείψεως, απουσίας ή κωλύματός του 


ο αντιπρύτανης Οικονομικού Προγραμματισμού και Ανάπτυ¬ 
ξης. Ο πρύτανης μπορεί με πράξη του να μεταβιβάζει την 
άσκηση της αρμοδιότητας αυτής συνολικά ή για ορισμένου 
ύψους ή είδους δαπανών στον ανωτέρω αντιπρύτανη. 

4. Η εκκαθάριση των δαπανών ενεργείται από όργανα 
της οικονομικής υπηρεσίας του Α.Ε.Ι., η δε πληρωμή τους 
είτε από την οικονομική υπηρεσία του Α.Ε.Ι. είτε από 
πιστωτικό οργανισμό, πάντοτε όμως ύστερα από προηγού¬ 
μενη θεώρηση των χρηματικών ενταλμάτων από τον ελέγ- 
χοντα τη νομιμότητα των δαπανών αρμόδιο πάρεδρο ή 
επίτροπο του Ελεγκτικού Συνεδρίου, ο οποίος αποφαίνεται 
μέσα σε τρεις (3) εργάσιμες ημέρες από την περιέλευσή 
τους σε αυτόν. 

5. Με απόφαση, των Υπουργών Οικονομικών και Εθνικής 
Παιδείας και Θρησκευμάτων πραγματοποιείται ενοποίηση 
των κωδικών αριθμών των εσόδων και των εξόδων του 
τακτικού προϋπολογισμού των Α.Ε.Ι. και ταξινομούνται σε 
ομάδες και κατηγορίες ανάλογα με τη φύση τους και ας 
ιδιαιτερότητες των εκπαιδευπκών ιδρυμάτων. 

6. Η αναμόρφωση του τακτικού προϋπολογισμού των Α.Ε.Ι. 
ενεργείται με απόφαση της Συγκλήτου ή όπου δεν υπάρχει 
Σύγκλητος με απόφαση του ανώτατου συλλογικού οργάνου 
διοίκησης του Α.Ε.Ι. και εκτελείται χωρίς έγκριση άλλης 
κρατικής αρχής, εκτός από ας δαπάνες, που αναφέρονται 
σας κάθε είδους αμοιβές και αποζημιώσεις του προσωπικού. 
Οι αποφάσεις αναμόρφωσης κοινοποιούνται στα Υπουργεία 
Οικονομικών και Εθνικής Παιδείας και Θρησκευμάτων και 
στο Ελεγκτικό Συνέδριο. 

7. Γ ια δαπάνες που δεν προβλέπονται ειδικώς από δια¬ 
τάξεις νόμων και αποσκοπούν στην εκπλήρωση της ευρύ¬ 
τερης κοινωνικής, πολιασακής και αναπτυξιακής αποστολής 
των Α.Ε.Ι., καθώς και στη διεθνή εμφάνιση και προβολή 
τους, όπως για αποστολή μελών Δ.Ε.Π. σε διεθνή συνέδρια, 
οργάνωση σεμιναρίων, πρόσκληση και φιλοξενία αλλοδαπών 
μελών Δ.Ε.Π., επιστημόνων και επίσημων προσκεκλημένων, 
επιτρέπεται η εγγραφή πιστώσεων στον τακτικό προϋπο¬ 
λογισμό του ιδρύματος, το ύψος των οποίων δεν μπορεί 
να υπερβεΙ το 2% του ύψους της κρατικής χορήγησης για 
λειτουργικές ανάγκες του αντίστοιχου οικονομικού έτους. 

8. Επιτρέπεται στα Α.Ε.Ι. η σύναψη συμβάσεων έργου με 
φυσικά ή νομικά πρόσωπα οποιοσδήποτε μορφής προκει- 
μένου να καλύψουν τις ανάγκες καθαριότητας και φυλάξεως 

των κτιρίων και εν γένει εγκαταστάσεων, ιδιόκτητων ή μη, 
των ιδρυμάτων, καθώς και συντήρησης των εξωτερικών 
χώρων, που περιβάλλουν τα πανεπιστημιακά ακίνητα και 
εγκαταστάσεις. Οι σχετικές δαπάνες βαρύνουν τον τακτικό 
προϋπολογισμό του ιδρύματος. 

9. Η παρ. 4 του άρθρου 3 του ν. 1268/1982, όπως ισχύει 
ήδη, αντικαθίσταται ως εξής : 

'4. Με απόφαση της Συγκλήτου, που εκδίδεται ύστερα 
από πρόταση του πρυτανικού συμβουλίου, μπορεί να συνι- 
στώνται στα Α.Ε.Ι. συμβούλια και επιτροπές κάθε «ρύσεως 
από μέλη τους και να καθορίζονται η σύνθεση, οι αρμο¬ 
διότητες και κάθε άλλη λεπτομέρεια για όλα τα συμβούλια 
και τις επιτροπές, που λειτουργούν στα Α.Ε.Ι. και για τα 
οποία δεν υπάρχει σχετική ρύθμιση στο νόμο αυτόν". 

10. Το υπό στοιχείο α' μέλος των πενταμελών υπηρεσιακών 
συμβουλίων διοικητικού προσωπικού των Α.Ε.Ι., καθώς και 
των εν γένει πενταμελών υπηρεσιακών συμβουλίων των 
Α.Ε.Ι., όπως αυτά έχουν ανασυγκροτηθεί και λειτουργούν 
αντιστοίχως με τις υπ'αριθμ. Β1/779 και Β1/780 της 26 
Οκτωβρίου 1990 αποφάσεις των Υπουργών Προεδρίας της 
Κυβέρνησης και Εθνικής Παιδείας και Θρησκευμάτων (Β 
716/15-11-1990), αντικαθίσταται από τον πρύτανη και τού¬ 
του κωλυομένου ή ελλείποντος από τον αντιπρύτανη Ακα¬ 
δημαϊκών Υποθέσεων και Προσωπικού του οικείου Α.Ε.Ι. 

ΚΕΦΑΛΑΙΟ Β' 

Οργάνωση και διοίκηση 

Άρθρο 2 * 

"Οργανα του Α.Ε.Ι. και αρμοδιότητας τους 

1. Τα όργανα του Α.Ε.Ι. είναι η Σύγκλητος, το Πρυτανικό 
Συμβούλιο και ο Πρύτανης. 

2. α) Η Σύγκλητος αποτελείται από τον πρύτανη, τους 
αντιπρυτάνεις, τους κοσμήτορες των σχολών, τους προέ¬ 
δρους των τμημάτων, έναν εκπρόσωπο των φοιτητών από 
κάθε τμήμα, δύο εκπροσώπους των μεταπτυχιακών φοιτητών 
και ειδικών μεταπτυχιακών υποτρόφων (Ε.Μ.Υ.), έναν εκ¬ 
πρόσωπο των βοηθών - επιμελητών - επιστημονικών συ¬ 
νεργατών, έναν εκπρόσωπο του ειδικού εκπαιδευτικού προ¬ 
σωπικού (Ε.Ε.Π.), έναν εκπρόσωπο του ειδικού διοικητικού 
τεχνικού προσωπικού (Ε.Δ.Τ.Π.) και έναν εκπρόσωπο του 
διοικητικού προσωπικού. 

Στη Σύγκλητο συμμετέχουν επίσης και εκπρόσωποι των 
αναπληρωτών καθηγητών, επίκουρων καθηγητών και λεκτό¬ 
ρων σε αριθμό ίσο προς το ένα τρίτο (1/3) των τμημάτων 
του Α.Ε.Ι., ο οποίος δεν μπορεί να είναι μικρότερος του 
έξι (6), ούτε όμως μεγαλύτερος από τον αριθμό των τμη¬ 
μάτων του Α.Ε.Ι.. 

Όταν τα τμήματα υπερβαίνουν τα δεκαπέντε (15) η 
ανωτέρω εκπροσώπηση μπορεί με από«ραση της Συγκλήτου 
να αυξηθεί κατά δύο (2) μέλη Δ.Ε.Π., τα οποία θα προέρχονται 
από τα πολυαριθμότερα σε αριθμό μελών Δ.Ε.Π. τμήματα 
του Α.Ε.Ι.. 

Οι αναπληρωτές καθηγητές, οι επίκουροι καθηγητές και 
οι λέκτορες ορίζονται από τη γενική συνέλευση των τμη¬ 
μάτων, της οποίας πρέπει να είναι μέλη, εκ περιτροπής 
κατ' έτος, με σειρά την οποία καθορίζει ο πρύτανης ανά 
τμήμα και βαθμίδα, ώστε κατά τη διάρκεια της θητείας να 
υπάρχει εκπροσώπηση κάθε τμήματος τουλάχιστον μία φορά. 

Στις συνεδριάσεις της Συγκλήτου παρίσταται χωρίς δι¬ 
καίωμα ψήφου ο προϊστάμενος γραμματείας του Α.Ε.Ι.. 


Η ισχύς της διάταξης αυτής αρχίζει από 1ης Σεπτεμβρίου 
1993. 

Σε Α.Ε.Ι. όμως, που θα διεξαχθούν πρυτανικές εκλογές 
μέχρι την ημερομηνία αυτήν, η ισχύς της διάταξης αρχίζει 
από την εγκατάσταση των νέων πρυτανικών αρχών. 

β) Η Σύγκλητος έχει τις ακόλουθες αρμοδιότητες και 
όσες άλλες προβλέπονται από τις διατάξεις του νόμου 
αυτού: 

I) Γενική εποπτεία της λειτουργίας του Α.Ε.Ι. και της 
τήρησης των νόμων και του εσωτερικού κανονισμού του. 

II) Καθορισμό της γενικής εκπαιδευτικής και ερευνητικής 
πολιτικής του Α.Ε.Ι., προγραμματισμό και στρατηγική της 
πορείας και της ανάπτυξής του και τακτικό απολογισμό των 
σχετικών δραστηριοτήτων. 

III) Υποβολή προτάσεων ή και ανάληψη πρωτοβουλιών 
για τη σύνδεση του Α.Ε.Ι. με το κοινωνικό του περιβάλλον, 
την παραγωγή, τη συμβολή του στην περιφερειακή ανάπτυξη 
και στη διαρκή εκπαίδευση και επιμόρφωση του λαού, καθώς 
και για τη συνεργασία με ελληνικά ή ξένα εκπαιδευτικά ή 
μορφωτικά ιδρύματα και με επιστημονικούς και κοινωνικούς 
φορείς. 

IV) Διατύπωση γνώμης για την κατάτμηση, τη συγχώνευση 
ή τη μετονόμασία του Α.Ε.Ι. και για την ίδρυση, κατάργηση, 
συγχώνευση, κατάτμηση ή μετονομασία σχολών ή τμημάτων. 

V) Κατάρτιση και τροποποίηση του εσωτερικού κανονισμού 
και του οργανισμού διοικητικών υπηρεσιών. 

VI) Κατανομή στα τμήματα των θέσεων μελών Δ.Ε.Π. 
μετά την έγκριση του συνολικού αριθμού από το Υπουργείο 
Εθνικής Παιδείας και Θρησκευμάτων κατά τον αντίστοιχο 
τετραετή προγραμματισμό. 

VII) Απόφαση για σύσταση συμβουλίων και επιτροπών και 
καθορισμό της σύνθεσης, των αρμοδιοτήτων και κάθε λε¬ 
πτομέρεια λειτουργίας των συλλογικών οργάνων που λει¬ 
τουργούν στα Α.Ε.Ι.. 

VIII) Κατάρτι «τη και αναμόρ<ί>ωση του ετήσιου τακτικού 
προϋπολογισμού του Α.Ε.Ι. και του προγράμματος δημόσιων 
επενδύσεων και έγκριση του ετήσιου απολογισμού τους. 

IX) Διοίκηση και διαχείριση της περιουσίας του Α.Ε.Ι., 
καθώς και υποβολή προτάσεων προς το Υπουργείο Εθνικής 
Παιδείας και Θρησκευμάτων για την ίδρυση νομικών προ¬ 
σώπων με σκοπό την αξιοποίηση και διαχείριση της πε¬ 
ριουσίας του. 

X) Απόφαση για διακοπή της λειτουργίας και του εκπαι¬ 
δευτικού έργου του Α.Ε.Ι., για έναρξη και λήξη εξάμηνων 
σπουδών και για οργάνωση διασχολικών προγραμμάτων. 

XI) Επίλυση διαφωνίας των μελών της Επιτροπής για 
άρση του πανεπιστημιακού ασύλου. 

XII) Απόιραση για τη λειτουργία συλλογικών οργάνων των 
σχολών και των τμημάτων κατά τη διάρκεια των διακοπών, 
για την αύξηση των μελών της Συγκλήτου και για τη 
συμπλήρωση της Γ.Σ. τμήματος όταν τα μέλη Δ.Ε.Π. αυτού 
είνάι λιγότερα από πέντε (5). 

XIII) Διορισμό προέδρου τμήματος, όταν δεν υπάρχουν 
υποψηφιότητες. 

XIV) Ορισμό αντιπρύτανη ως αναπληρωτή πρύτανη και 
προέδρου τμήματος ως αναπληρωτή αντιπρύτανη, καθώς 
και επιλογή προϊσταμένου γρ«ιμματείας και γενικών διευ¬ 
θυντών. 

XV) Εγκριση για λήψη συγκεκριμένων μέτρων από τον 
πρύτανη προς αντιμετώπιση επειγόντων ζητημάτων. 

XVI) Ετήσια έκδοση των δραστηριοτήτων των τμημάτων 
του Α.Ε.Ι. και της Πρυτανείας. 

XVII) Διατύπωση γνώμης για την ίδρυση ερευνητικών 

πανεπιστημιακών ινστιτούτων. Έγκριση μεταπτυχιακοί· προ¬ 
γράμματος σπουδών στα Α.Ε.Ι.. 

XVIII) Απονομή τίτλου ομότιμου και επίτιμου καθηγητή. 
Και 

XIX) Ανάθεση αρμοδιοτήτων της στο πρυτανικό συμβούλιο 
ή σε άλλα πανεπιστημιακά όργανα. 

Με προεδρικό διάταγμα, εφάπαξ εκδιδόμενο με πρόταση 
του Υπουργού Εθνικής Παιδείας και Θρησκευμάτων, μπορεί 
να ανατεθούν και άλλες αρμοδιότητες στη Σύγκλητο των 
Α.Ε.Ι.. 

3. α) Το πρυτανικό συμβούλιο αποτελείται από τον πρύ¬ 
τανη, τους αντιπρυτάνεις, έναν εκπρόσωπο των φοιτητών, 
που υποδεικνύεται από το σύνολο και μεταξύ των φοιτητών 
που μετέχουν στη Σύγκλητο," και τον προϊστάμενο γραμ¬ 
ματείας του Α.Ε.Ι., ως εισηγητή και με δικαίωμα ψήφου επί 
διοικητικών, οικονομικών και τεχνικών θεμάτων, καθώς και 
επί ζητημάτων διοικητικού προσωπικού. Στην τελευταία αυ¬ 
τήν περίπτωση μετέχει χωρίς δικαίωμα ψήφου και εκπρό¬ 
σωπος του διοικητικού προσωπικού. Σε περίπτωση ελλεί- 
ψεως, απουσίας ή κωλύματος του προϊσταμένου γραμμα¬ 
τείας, τον προϊστάμενο γραμματείας αναπληρώνει ο αρμό¬ 
διος κατά περίπτωση διευθυντής. Σε περίπτωση ισοψηφίας 
υπερισχύει η .άποψη υπέρ της οποίας ετάχθη η ψήφος του 
πρύτανη. Η ισχύς της διατάξέως αυτής αρχίζει από 1ης 
Σεπτεμβρίου 1993 

β) Για κάθε άλλο θέμα εκτός των αναφερομένων ανωτέρω 
στο εδάφιο β' της παρ. 2 του άρθρου αυτού, για το οποίο 
η κείμενη νομοθεσία προβλέπει τη λήψη απόφασης ή την 
παροχή γνώμης ή την υποβολή εισήγησης ή πρότασης σε 
επίπεδο Α.Ε.Ι., η σχετική αρμοδιότητα ανήκει στο πρυτανικό 
συμβούλιο, το οποίο έχει και την ευθύνη της εκτέλεσης και 
την εποπτβία εφαρμογής τών αποφάσεων της Συγκλήτου, 
καθώς και την, σε ημερήσια βάση, εποπτεία και ευθύνη για 
την εύρυθμη λειτουργία του Α.Ε.Ι. και την τήρηση των νόμων 
και του εσωτερικού κανονισμού. Αποφασίζει για τις αρμο¬ 
διότητες που θα ασκούνται από τους αντιπρυτάνεις και 
εισηγείται στη Σύγκλητο τον προϋπολογισμό του Α.Ε.Ι και 
το πρόγραμμα έργων τούτου. 

Άρθρο 3 

Εκλογή πρυτανικών αρχών και αρμοδιότητες 
πρυτάνεως 

1. α) Ο πρύτανης και οι δύο αντιπρυτάνεις εκλέγονται 
από ειδικό σώμα εκλεκτόρων, που απαρτίζεται από το 
σύνολο των μελών Δ.Ε.Π. του Α.Ε.Ι., εκπροσώπους των 
φοιτητών ίσους προς το 50% και εκπροσώπους των κατη¬ 
γοριών 1) Ε.Μ.Υ. και μεταπτυχιακών φοιτητών, 2) επιμελητών 
- βοηθών - επιστημονικών συνεργατών, 3) Ε.Ε.Π., 4) Ε.Δ.Τ.Π. 
και 5) μόνιμου και επί συμβάσει ιδιωτικού δικαίου αορίστου 
χρόνου διοικητικού προσωπικού, ίσους προς το 25% των 
μελών Δ.Ε.Π. του Α.Ε.Ι., κατ' ιοομοιρίαν κατανεμομένου 
μεταξύ των κατηγοριών αυτών και με τον περιορισμό ότι 
σε καμιά περίπτωση ο αριθμός των εκπροσώπων κάθε 
κατηγορίας δεν μπορεί να υπερβεί το ήμισυ του συνολικού 
αριθμού των μελών της. 

β) Η εκλογή των πρυτανικών αρχών γίνεται με ξεχωριστά 
ψηφοδέλτια, που περιλαμβάνουν το ένα τους υποψήφιους 
πρυτάνεις και το άλλο τους υποψήφιους αντιπρυτάνεις. Την 
ευθύνη διεξαγωγής της ψηφοφορίας έχει το πρυτανικό 
συμβούλιο, το οποίο για το σκοπό αυτόν διορίζει πενταμελή 
εφορευτική επιτροπή από μέλη Δ.Ε.Π. του οικείου Α.Ε.Ι.. 

γ) Οι υποψηφιότητες υποβάλλονται στο πρυτανικό συμ¬ 


βούλιο με αίτηση των ενδιαφερομένων ή πρόταση-του 1/10 
τουλάχιστον των μελών του εκλεκτορικού σώματος. 

δ) Η ψηφοφορία είναι μυστική και διεξάγεται ταυτόχρονα 
για τους υποψήφιους πρυτάνεις και αντιπρυτάνεις. Αν κατά 
την πρώτη ψηφοφορία κανείς από τους υποψήφιους πρυ- 
τάνεις δεν συγκεντρώσει την απόλυτη πλειοψηφία των 
παρόντων μελών του εκλεκτορικού σώματος, ή αε περίπτωση 
ισοψηφίας, η ψηφοφορία επαναλαμβάνεται την επόμενη 
ημέρα μεταξύ των δύο υποψηφίων που πλειοψήφισαν, οπότε 
εκλέγεται όποιος συγκεντρώσει τις περισσότερες ψήφους. 
Σε περίπτωση, και νέας ισοψηφίας διενεργείται κλήρωση 
από την εφορευτική επιτροπή. 

Η καταμέτρηση των ψήφων των αντιπρυτάνεων γίνεται 
μετά την εκλογή πρυτάνεως κατά την πρώτη ή δεύτερη 
ψηφοφορία. 

Αντιπρυτάνεις εκλέγονται οι δύο υποψήφιοι, που συγκέ¬ 
ντρωσαν τη σχετική πλειοψηφία των παρόντων μελών του 
εκλεκτορικού σώματος. Σε περίπτωση ισοιίηφίας δύο υπο¬ 
ψήφιων αντιπρυτάνεων διενεργείται κλήρωση από την ε¬ 
φορευτική επιτροπή μεταξύ των ισοψηφισάντων. Μετά το 
πέραζ της διαδικασίας εκλογής δημοσιεύεται στην Εφημε¬ 
ρίδα της Κυβερνήσεως διαπιστωτική απόφαση του Υπουργού 
Εθνικής Παιδείας και Θρησκευμάτων για την εκλογή του 
πρύτανη και των αντιπρυτάνεων. 

ε) Αν ο πρύτανης παραιτηθεί ή εκλείψει για οποιονδήποτε 
λόγο κατά τα δύο πρώτα έτη της θητείας του, επαναλαμ¬ 
βάνεται για τη μέχρι τη λήξη της θητείας του χρονική 
περίοδο η εκλογή πρύτανη. Έως ότου διεξαχθούν οι εκλογες 
και αναλάβει καθήκοντα ο νέος πρύτανης, καθώς και όταν 
ο πρύτανης παραιτηθεί ή εκλείψει κατά τη διάρκεια του 
τελευταίου έτους της θητείας του, καθήκοντα πρύτανη ασκεί 
ένας από τους αντιπρυτάνεις. που ορίζεται από τη Σύγκλητο. 

Εάν ο ένας ή και οι δύο αντιπρυτάνεις παραιτηθούν ή 
εκλείψουν κατά τα δυο πρώτα έτη της θητείας τους επα¬ 
ναλαμβάνεται, για τη μέχρι λήξης της θητείας τους χρονική 
περίοδο, η εκλογή για τον έναν ή και τους δύο αίτιπρι/τάνεις 
κατά περίπτωση. Αν η ανάγκη αναπλήρωσης ανακύψει κατά 
το τελευταίο έτος της θητείας, ο ελλείπων αντιπρύτανης 
αναπληρώνεται από πρόεδρο τμήματος, ο οποίος ορίζεται 
με απόφαση της Συγκλήτου. Μέχρι τή διενέργεια των 
εκλογών ή τον ορισμό αναπληρωτή αντιπρύτανη τα καθή- 
κοντά τους ασκεί ο πρύτανης. ’ 

στ) Ο πρύτανης έχει τις ακόλουθες αρμοδιότητες: 

I) Διευθύνει το Α.Ε.Ι., εποπτεύει την εύρυθμη λειτουργία 
των υπηρεσιών, των σχολών και των τμημάτων του, εκ¬ 
προσωπεί τούτο δικαστικώς και εξωδίκως, επιβλέπει την 
τήρηση των νόμων και του εσωτερικού κανονισμού, είναι 
διατάκτης των δαπανών του Α.Ε.Ι. και μεριμνά για τη 
συνεργασία των οργάνων του Α.Ε.Ι., των διδασκόντων και 
των φοιτητών. 

II) Συγκαλεί τη Σύγκλητο και το πρυτανικό συμβούλιο, 
καταρτίζει την ημερήσια διάταξη, προεδρεύει των εργασιών 
τους και μεριμνά για την εφαρμογή των αποφάσεών τους. 
Συγκαλεί επίσης τα εκλεκτορικά σώματα για την εκλογή 
κοσμήτορα, καθώς και προέδρου του τμήματος όπου αυτό 
προβλέπεται από τις κείμενες διατάξεις. Μπορεί να μετέχει 
αυτοπροσώπως ή με έναν από τους αντιπρυτάνεις στις 
συνεδριάσεις όλων των συλλογικών πανεπιστημιακών ορ¬ 
γάνων. 

III) Εκδίδει τις πράξεις διορισμού του προσωπικού του 
Α.Ε.Ι. κατά τις διατάξεις των νόμων, χορηγεί τις άδειες 
απουσίας του προσωπικού και δύναται να μεταβιβάζει το 

δικαίωμα υπογραφής εγγράφων στους προϊσταμένους των 
υπηρεσιών. 

IV) Μπορεί να ζητήσει από οποιοδήποτε όργανο πληρο¬ 
φορίες για κάθε υπόθεση του Α.Ε.Ι. και να εξετάσει τα 
σχετικά έγγραφα. 

V) Ιυγκαλεί και προεδρεύει, χωρίς δικαίωμα ψήφου, ο¬ 
ποιοσδήποτε συλλογικού οργάνου, όταν αυτό παραλείπει 
παρανόμως να λάβει αποφάσεις. 

VI) Μπορεί, ύστερα από απόφαση της Συγκλήτου, να 
λάβει συγκεκριμένα μέτρα για την αντιμετώπιση επειγόντων 
ζητημάτων, όταν συλλογικά όργανα διοίκησης των Α.Ε.Ι. 
αδυνατούν να λειτουργήσουν και να λάβουν αποφάσεις. 

VII) Προσφεύγει στο πρυτανικό συμβούλιο όταν μονομελές 
όργανο του Α.Ε.Ι. παραλείπει παρανόμως να λάβει αποφά¬ 
σεις, οπότε τούτο αποφασίζει για την άσκηση των σχετικών 
αρμοδιοτήτων από τον πρύτανη ή τον οικείο κοσμήτορα. 

VIII) Ο πρύτανης κατά την άσκηση των καθηκόντων του 
επικουρείται από δύο αντιπρυτάνεις, τον αντιπρύτανη οι¬ 
κονομικού -προγραμματισμού και ανάπτυξης και τον αντι- 
πρύτανη ακαδημαϊκών υποθέσεων και προσωπικού, οι οποίοι 
ασκούν τις αρμοδιότητες, που αναθέτει σε καθέναν από 
αυτούς το πρυτανικό συμβούλιο. 

2. Οι Γραμματείς των σχολών, των τμημάτων και της 
γραμματείας της Συγκλήτου προΓστανται του προσωπικού 
των γραμματειών τους και είναι αρμόδιοι και υπεύθυνοι, 
αντίστοιχα, έναντι του προϊσταμένου προέδρου τους, των 
κοσμητόρων, του πρύτανη και της διοικήσεως του ιδρύματος 
για την ομαλή και εύρυθμη λειτουργία των γραμματειών 
τους. Ενημερώνουν για την ισχύουσα νομοθεσία τις συνε¬ 
δριάσεις των συλλογικών οργάνων, καθώς και για κάθε 
νομικό και γενικό διοικητικό θέμα,' που ανακύπτει. 

3. Το άρθρο 11 του ν.1268/1982 (ΦΕΚ 87 Α'), όπως ισχύει 
ήδη, καταργείται. 

Άρθρο 4 

Όργανα του τμήματος και αρμοδιότητας τους 

1. Η Γ.Σ. του τμήματος έχει τις ακόλουθες αρμοδιότητες 
και όσες άλλες προβλέπονται από τις διατάξεις του νόμου 
αυτού: 

α) Γενική εποπτεία της λειτουργίας του τμήματος και της 
τήρησης των νόμων και του εσωτερικού κανονισμού. 

β) Καθορισμό της γενικής εκπαιδευτικής και ερευνητικής 
πολιτικής του τμήματος, προγραμματισμό και στρατηγική 
της πορείας και της ανάπτυξής του και τακτικό απολογισμό 
των σχετικών δραστηριοτήτων του στο πλαίσιο των γενι¬ 
κότερων αποφάσεων της Συγκλήτου. 

γ) Διατύπωση γνώμης για συγκρότηση σχολής, για μετο- 
νομασία, συγχώνευση, κατάτμηση ή κατάργηση του τμήματος 
και για σύσταση, κατάργηση, κατάτμηση, μετονομασία ή 
συγχώνευση τομέων, εργαστηρίων ή κλινικών. 

δ) Κατανομή ύστερα από γνώμη των Γ.Σ. τομέων, των 
εργαστηρίων, κλινικών, εξοπλισμού και προσωπικού στους 
τομείς. 

ε) Κατανομή πιστώσεων στις εκπαιδευτικές, ερευνητικές 
και λοιπές δραστηριότητες του τμήματος. 

στ) Προγραμματισμό και προκήρυξη θέσεων μελών Δ.Ε.Π., 
καθώς και συγκρότηση των οικείων εκλεκτορικών σωμάτων. 

ζ) Πρόσκληση επισκεπτών καθηγητών και προκήρυξη θέ¬ 
σεων εντεταλμένων επίκουρων καθηγητών και ειδικών ε¬ 
πιστημόνων. 


η) Κατάρτιση και αναθεώρηση του προγράμματος σπουδών 
και διατύπωση γνώμης για κατευθύνσεις ή ειδικεύσεις του 
πτυχίου του τμήματος. 

θ) Συγκρότηση επιτροπής μεταπτυχιακών σπουδών. 

ι) Άσκηση αρμοδιοτήτων Δ.Σ. τμήματος όπου τούτο δε 
λειτουργεί. 

ια) Σύνταξη εσωτερικού κανονισμού του τμήματος που 
δεν μπορεί να βρίσκεται σε αντίθεση με τον κανονισμό 
λειτουργίας του Α.Ε.Ι.. 

ιβ) Συγκέντρωση και διαβίβαση στη Σύγκλητο των ετήσιων 
δραστηριοτήτων του τμήματος. 

ιγ) Απονομή τίτλου επίτιμου διδάκτορα 

ιδ) Διορισμό διευθυντή τομέα, όταν δεν υπάρχουν υπο¬ 
ψηφιότητες και 

ιε) Μεταβίβαση αρμοδιοτήτων της στο Δ.Σ. ή σε άλλα 
όργανα του τμήματος και στην επιτροπή σπουδών. 

Με προεδρικό διάταγμα εφάπαξ εκδιδόμενο με πρόταση 
του Υπουργού Εθνικής Παιδείας και Θρησκευμάτων μπορεί 
να ανατεθούν και άλλες αρμοδιότητες στη γενική συνέλευση 
του τμήματος. 

2. Το διοικητικό συμβούλιο αποτελείται από τον πρόεδρο 
και τον αναπληρωτή πρόεδρο του τμήματος, τους διευθυντές 
των τομέων, δύο προπτυχιακούς και έναν εκπρόσωπο των 
μεταπτυχιακών φοιτητών και Ε.Μ.Υ.. Οταν συζητούνται 
θέματα υπηρεσιακής κατάστασης του κλάδου τους συμμε¬ 
τέχει, ανάλογα με το συζητούμενο θέμα, ένας εκπρόσωπος 
του Ε.Ε.Π. ή του Ε.Δ.Τ.Π. ή των βοηθών - επιμελητών - 
επιστημονικών συνεργατών. 

Γ ια κάθε άλλο θέμα πλην των αναφερομένων στην προη¬ 
γούμενη παράγραφο, για το οποίο η κείμενη νομοθεσία 
προβλέπει τη λήψη απόφασης ή την παροχή γνώμης ή την 
υποβολή πρότασης ή εισήγησης σε επίπεδο τμήματος, η 
σχετική αρμοδιότητα ανήκει στο Δ.Σ. τμήματος, το οποίο 
έχει και την ευθύνη της εκτέλεσης και την εποπτεία εφαρ¬ 
μογής των αποφάσεων της γενικής συνέλευσης, καθώς και 
την ευθύνη της τρέχουσας και διαρκούς εποπτείας για την 
εύρυθμη λειτουργία του τμήματος και της τήρησης των 
νόμων και του εσωτερικού κανονισμού του Α.Ε.Ι.. 

3. Ο πρόεδρος του τμήματος και ο αναπληρωτής του, ο 
οποίος τον αντικαθιστά όταν αυτός απουσιάζει ή κωλύεται 
ή ελλείπει, εκλέγονται από ειδικό σώμα εκλεκτόρων, που 
απαρτίζεται από το σύνολο των μελών Δ.Ε.Π. του τμήματος, 
εκπροσώπους των φοιτητών ίσους προς το 50% του αριθμού 
των μελών Δ.Ε.Π. και εκπροσώπους ίσους προς το 5% του 
αριθμού των μελών Δ.Ε.Π. από κάθε κατηγορία: 1) μετα¬ 
πτυχιακών φοιτητών και Ε.Μ.Υ., 2) επιμελητών - βοηθών 
-επιστημονικών συνεργατών, 3) Ε.Ε.Π, εφόσον κατέχουν 
οργανικές θέσεις στο τμήμα και 4) Ε.Δ.Τ.Π., με τον περιο¬ 
ρισμό ότι σε καμία περίπτωση ο αριθμός των εκπροσώπων 
κάθ* κατηγορίας δεν μπορεί να υπερβεί το ήμισυ του 
συνολικού αριθμού των μελών της. Μετά το πέρας της 
εκλογικής διαδικασίας εκδίδεται σχετική διαπιστωτική από¬ 
φαση του Υπουργού Εθνικής Παιδείας και Θρησκευμάτων, 
που δημοσιεύεται στην Εφημερίδα της Κυβερνήσεως. Σε 
περίπτωση αδυναμίας εκλογής προέδρου για οποιονδήποτε 
λόγο διορίζεται προσωρινός πρόεδρος μέχρι ένα (1) ακα¬ 
δημαϊκό έτος με απόφαση της Συγκλήτου οπότε και επα¬ 
ναλαμβάνεται η εκλογή. 

4. Οι διατάξεις των εδαφίων ε' της παρ. 2, β, γ και δ' 
της παρ. 3 και α' της παρ. 4 του άρθρου 8 του ν.1268/1982, 
όπως ήδη ισχύουν, καταργούνται. 

Άρθρο ε 

Εσωτερικός κανονισμός 

1. Κάθε Α Ε Ι. είναι υποχρεωμένο να καταρτίσε» και υπο¬ 
βάλει στον Υπουργό Εθνικής Παιδείας και Θρησκευμάτων 
για έλεγχο νομιμότητας και έγκριση μέχρι την 31 Δεκεμβρίου 
1993 τον εσωτερικό κανονισμό λειτουργίας του, ο οποίος 
πρέπει να περιέχει κατ' ελάχιστο περιεχόμενο τις αναφε- 
ρόμενες κατωτέρω ρυθμίσεις. 

2. Ο εσωτερικός κανονισμός δεν μπορεί να περιορίζεται 
οε επαναλήψεις του κειμένου των σχετικών διατάξεων του 
νόμου, αλλά ρυθμίζει, μέσα στο πλαίσιο που διαγράφουν οι 
κείμενες διατάξεις, ειδικότερα θέματα διοικητικής λειτουρ¬ 
γίας, οργανωτικής δομής και διαδικασίας ελέγχου της τή¬ 
ρησης των θεσπισμένων κανόνων, καθώς και τις κυρώσεις 
σε περίπτωση πλημμελούς εφαρμογής ή παραβίασής τους. 

3. Κάθε εσωτερικός κανονισμός, εκτός από τα επί μέρους 
θέματα, που αναφέρονται στις οικείες διατάξεις, ρυθμίζει 
οπωσδήποτε και τα ακόλουθα: 

α) Την οργάνωση της ακαδημαϊκής, διοικητικής και οικο¬ 
νομικής λειτουργίας του Α.Ε.Ι. (θερινές διακοπές, αργίες, 
κ.λπ.). 

β) Τους κανόνες λειτουργίας των συμβουλίων και των 
επιτροπών του Α.Ε.Ι.. 

γ) Την εκλογή των μελών Δ Ε.Π. (εσωτερική διαδικασία 
προκήρυξης, κανόνες λειτουργίας εκλεκτορικών σωμάτων, 
ορκωμοσία εκλεγομένων κ.λπ.). 

δ) Τα καθήκοντα, τα δικαιώματα και τις υποχρεώσεις των 
μελών της πανεπιστημιακής κοινότητας (ωράριο και λοιποί 
όροι απασχόλησης, πρόσθετα καθήκοντα, άδειες, υγειονο¬ 
μική περίθαλψη, κ,λπ.). 

ε) Τα καθήκοντα, τις υποχρεώσεις και τα δικαιώματα των 
φοιτητών (διαδικασία εγγραφής και παρακολούθησης, δια¬ 
κρίσεις, βραβεία,συνεργασία με πανεπιστημιακά όργανα και 
διδάσκοντες κ.λπ.). 

στ) Τη διαδικασία και τις αρμοδιότητες των οργάνων 
ελέγχου για την τήρηση των θεσπισμένων κανόνων (κα¬ 
θιέρωση και περιγραφή πειθαρχικών αδικημάτων, θέσπιση 
κυρώσεων, ορισμό οργάνων ελέγχου και επιβολής ποινών, 
κ.λπ.). 

ζ) Τον κανονισμό προπτυχιακών και μεταπτυχιακών σπου¬ 
δών (δομή και λειτουργία, οδηγό σπουδών, τρόπος και 
διαδικασία εξετάσεων προπτυχιακών και μεταπτυχιακών φοι¬ 
τητών, βαθμολογία, τύπος πτυχίων, ορκωμοσία κ.λπ.). 

η) Τη μετεκπαίδευση και την επιμόρφωση του κάθε είδους 
προσωπικού του Α.Ε.Ι. (εκπαιδευτικά προγράμματα, σεμινά¬ 
ρια, αποστολές στην αλλοδαπή κ.λπ ). 

θ) Τη διαδικασία χορήγησης κοινωνικών παροχών προς 
τους φοιτητές (κοινωνική ασφάλιση, υγειονομική περίθαλψη, 
στέγη, σίτιση, συγγράμματα κ.λπ.). 

ι) Την απονομή τιμητικών ακαδημαϊκών τίτλων (διαδικασία 
χορήγησης, δικαιώματα και υποχρεώσεις κατόχων κ.λπ.). 

ια) Τους κανόνες εθιμοτυπίας τελετουργικού χαρακτήρα 
και δημοσίων σχέσεων (ίδρυση μονάδας διαπανετπσπιμονι- 
κών σχέσεων, υποδοχή αλλοδαπών φιλοξενούμενων φοι¬ 
τητών κ.λπ). 

4. Μέσα σε αποκλειστική προθεσμία δύο (2) μηνών από 
την παρέλευση της χρονολογίας που αναφέρεται στην 
παράγραφο 1 του άρθρου αυτού, ο Υπουργός Εθνικής 
Παιδείας και Θρησκευμάτων σε συνεργασία με το οικείο 
Α.Ε.Ι. αποφαίνεται για τη νομιμότητα και πληρότητα του 
υποβληθέντος εσωτερικού κανονισμού και σε καταφατική 
περίπτωση προβαίνει στην έγκρισή του. Στην αντίθετη 


περίπτωση, μετά την παρέλευση και της προθεσμίας αυτής, 
δεν θα εκδίδεται καμία διοικητική πράξη για προκήρυξη 
θέσεων μελών Δ.Ε.Π., διορισμό κάθε είδους προσωπικού ή 
άλλες αποφάσεις ή προεδρικά διατάγματα ζωτικού ενδια¬ 
φέροντος, που αφορούν το συγκεκριμένο Α.Ε.Ι., μέχρι να 
ανταποκριθεί στη θεσμική αυτήν υποχρέωσή του για τη 
σύνταξη εσωτερικού κανονισμού. 

ΚΕΦΑΛΑΙΟ Γ 

Διδακτικό - Ερευνητικό προσωπικό 
Άρθρο 6 

Προγραμματισμός, προκήρυξη, εκλογή και πλήρωση θέ¬ 
σεων μελών Δ.Ε.Π. 

Α. Προγραμματισμός 

1. Καθιερώνεται τετραετής προγραμματισμός προκήρυξης 
και πλήρωσης θέσεων μελών Δ.Ε,Π. για κάθε Α.Ε.Ι. της 
Χώρας κατά τμήμα, τομέα και βαθμίδα. Τα τετραετή αυτά 
προγράμματα εγκρίνονται από το Υπουργείο Εθνικής Παι¬ 
δείας και Θρησκευμάτων, ύστερα από πρόταση του πρυ- 
τανικού συμβουλίου,του οικείου Α.Ε.Ι., η οποία προκαλείται 
από πρόταση των Γ.Σ. των αντίστοιχων τμημάτων και 
αιτιολογημένη γνώμη των Γ.Σ. των τομέων. Κατά την κα¬ 
τάρτιση του τετραετούς προγράμματος λαμβάνεται υπόψη 
και η σύμμετρη κατανομή κατά βαθμίδα και γνωστικό αντι¬ 
κείμενο. 

2. Εγκεκριμένο πρόγραμμα μπορεί να τροποποιηθεί εντός 
της τετραετίας ως προς τα γνωστικά αντικείμενα των 
τομέων για την κάλυψη εξαιρετικών και ειδικών αναγκών. 
Η τροποποίηση αυτή επιτρέπεται για μια θέση Δ.Ε.Π. κατά 
τομέα, ύστερα από πρόταση της Γ.Σ. του τομέα και απόφαση 
της Γ.Σ. του τμήματος. 

3. Σε περίπτωση κατά την οποία κενωθεί θέση από 
απρόβλεπτους λόγους, όπως από παραίτηση ή εκλογή του 
μέλους Δ.Ε.Π. σε άλλο τμήμα του ίδιου ή Αλλου Α.Ε.Ι., 
μπορεί να εγκριθεί η προκήρυξη της θέσης αυτής εκτός 
προγραμματισμού στην ίδια ή διαφορετική βαθμίδα στο ίδιο 
ή άλλο γνωστικό αντικείμενο με απόφαση του Υπουργού 
Εθνικής Παιδείας και Θρησκευμάτων, ύστερα από εισήγηση 
της Γ.Σ. του τμήματος και πρόταση της Γ.Σ. του τομέα. 

4. Θέσεις, που προκύπτουν από αποχώρηση λέκτορα 
λόγω αρνητικής κρίσης είτε για την ανανέωση της θητείας 
του είτε για την εξέλιξή του στη βαθμίδα του επίκουρου 
καθηγητή, επαναπροκηρύσσονται αμέσως και εκτός προ¬ 
γραμματισμού. 

5. Θέσεις, που η προκήρυξή τους απέβη άκαρπη ή ο 
εκλεγείς δεν αποδέχθηκε την εκλογή του σε Α.Ε.Ι. ή 
παραρτήματα Α.Ε.Ι., που εδρεύουν εκτός των Νομών Αττικής 
και Θεσσαλονίκης, επαναπροκηρύσσονται αμέσως εκτός 
προγραμματισμού και χωρίς νέα έγκριση. Οι θέσεις αυτές 
μπορεί να προκηρυχθούν και σε διαφορετική βαθμίδα, ύστερα 
από έγκριση του Υπουργού Εθνικής Παιδείας και Θρησκευ¬ 
μάτων. 

6. Σε περίπτωση που προκηρυχθείσα θέση καταλαμβάνεται 
από μέλος Δ.Ε.Π. του ίδιου τομέα και ο διορισμός πραγ¬ 
ματοποιείται μέσα στην πρώτη τριετία του τετραετούς προ¬ 
γράμματος, η θέση που κατείχε το μέλος Δ.Ε.Π. προκη¬ 
ρύσσεται στην ίδια βαθμίδα, ύστερα από απόφαση της Γ.Σ. 
του τμήματος και πρόταση της Γ.Σ. του τομέα. Η θέση 
αυτή μπορεί να μετατραπεί και να προκηρυχθεί σε άλλη 
βαθμίδα μόνο ύστερα από έγκριση του Υπουργού Εθνικής 
Παιδείας και Θρησκευμάτων. 

θ. Διαδικασία προγραμματισμού 

1. α) Μέχρι το τέλος Οκτωβρίου κάθε τέταρτου έτους 
το πρυτανικό συμβούλιο κάθε Α.Ε.Ι. εισηγείται, ύστερα από 
γνώμη των Γ.Σ. των τμημάτων και τεκμηριωμένη γνώμη των 
Γ.Σ. των τομέων, στο Υπουργείο Εθνικής Παιδείας και 
Θρησκευμάτων τον απαραίτητο αριθμό θέσεων μελών Δ.Ε.Π. 
για προκήρυξη και πλήρωση κατά τμήμα, τομέα και βαθμίδα 
για την τετραετία που αρχίζει το επόμενο ακαδημαϊκό έτος. 

β) Κατά την ανωτέρω εισήγηση λαμβάνονται υπόψη οι 
θέσεις που προκύπτουν από την αποχώρηση μελών Δ.Ε.Π. 
εντός της τετραετίας, οι θέσεις που απαιτούνται για την 
κάλυψη των αναγκών του Α.Ε.Ι. και οι αιτήσεις των υπη- 
ρετούντων μελών Δ.Ε.Π. που τυχόν θα υποβληθούν κατά 
τις μεταβατικές διατάξεις του νόμου αυτού για προκήρυξη 
θέσεων σε αμέσως ανώτερη βαθμίδα. Οι προκηρύξεις όμως 
των θέσεων που αντιστοιχούν στις αιτήσεις αυτές είναι 
πέραν του αριθμού των προκηρύξεων του προγραμματισμού. 

γ) Οι θέσεις που κενούνται από αποχωρήσεις μελών 
Δ.Ε.Π. για οποιαδήποτε αιτία μπορεί να ζητούνται για προ¬ 
κήρυξη σε κατώτερη, στην ίδια ή στην αμέσως ανώτερη 
βαθμίδα. Σε περίπτωση όμως κένωσης θέσης της βαθμίδας 
του καθηγητή η θέση αυτή ζητείται και προκηρύσσεται στο 
ίδιο ή άλλο γνωστικό αντικείμενο υποχρεωτικά στην ίδια 
βαθμίδα. 

2. Μέχρι το τέλος Ιανουάριου του επομένου έτους με 
απόφαση του Υπουργού Εθνικής Παιδείας και Θρησκευμά¬ 
των, που εκδίδεται ύστερα από γνώμη του Σ.Α.Π., καθορίζεται 
ανά Α.Ε.Ι. και βαθμίδα ο αριθμός των θέσεων Δ.Ε.Π., που 
θα προκηρυχθούν και πληρωθούν την επόμενη τετραετία. 
Ακολούθως η Σύγκλητος κάθε Α.Ε.Ι. κατανέμει τις θέσεις 
που ορίζονται με την υπουργική απόφαση σε κάθε τμήμα 
και το Δ.Σ. του τμήματος τις κατανέμει στους τομείς. 

Κατά την ανωτέρω κατανομή η Σύγκλητος μπορεί να 
μεταβάλλει μέχρι 20% τον αριθμό των θέσεων Δ.Ε.Π. κατά 
βαθμίδα, που ορίζεται στην υπουργική απόφαση, χωρίς να 
γίνεται υπέρβαση του συνολικού αριθμού. 

3. Η Γ.Σ. του τομέα κατανέμει τις θέσεις, που αντιστοιχούν 
σ' αυτόν κατά βαθμίδα και γνωστικό αντικείμενο και εισηγείται 
σχετικά στη Γ.Σ. τμήματος, η οποία καταρτίζει το τελικό 
πρόγραμμα κατά τομέα, βαθμίδα και γνωστικό αντικείμενο 
και το προτείνει στο πρυτανικό συμβούλιο. Η έγκριση της 
κατανομής κατά γνωστικό αντικείμενο ανήκει στην αποκλει¬ 
στική αρμοδιότητα της Γ.Σ. τμήματος. 

4. Μέχρι το τέλος Απριλίου το βραδύτερο, το πρυτανικό 
συμβούλιο με βάση τις προτάσεις των τμημάτων υποβάλλει 
συνολική πρόταση προς έγκριση στον Υπουργό Εθνικής 
Παιδείας και Θρησκευμάτων για το συνολικό τετραετές 
πρόγραμμα προκήρυξης και πλήρωσης θέσεων μελών Δ.Ε.Π. 
του Α.Ε.Ι. κατά τμήμα, τομέα και βαθμίδα. Το πρυτανικό 
συμβούλιο δεν μπορεί να μεταβάλει την πρόταση της Γ.Σ. 
τμήματος, ούτε ο Υπουργός να τροποποιήσει την πρόταση 
του πρυτανικού συμβουλίου, αλλά μόνον να την αναπέμψουν 
στο σύνολό της αν δεν πληρούνται οι γενικοί κανόνες του 
προγραμματισμού. Μετά την έγκριση τα τετραετή αυτά 
προγράμματα αποστέλλονται με τη φροντίδα του Υπουργείου 
Εθνικής Παιδείας και Θρησκευμάτων στους μορφωτικούς 
ακολούθους των κυριότερων πρεσβειών της Χώρας στο 
εξωτερικό. 

5. Έγκριση για ίδρυση νέων τμημάτων μπορεί να παρα¬ 
σχεθεί μόνο στην αρχή κάθε τετραετίας, ταυτόχρονα με 
την έγκριση του τετραετούς προγράμματος. Το πρόγραμμα 
προκήρυξης και πλήρωσης των θέσεων μελών Δ.Ε.Π. των 


νέων τμημάτων καταρτίζεται από το πρυτανικό συμβούλιο 
και τη διοικούσα επιτροπή του Α.Ε.Ι. και υποβάλλεται προς 
έγκριση στο Υπουργείο Εθνικής Παιδείας και Θρησκευμάτων 
χωριστά από το υπόλοιπο τετραετές πρόγραμμα του Α.Ε.Ι.. 

6. Κατά την πρώτη εφαρμογή της ανωτέρω διαδικασίας 
ως καταληκτική προθεσμία του εδαφίου α' της παρ. 1 ορίζεται 
η 30ή Νοεμβρίου 1992. 

7. Κάθε αναγκαία λεπτομέρεια που απαιτείται για την 
ολοκλήρωση του προγραμματισμού και της διαδικασίας του 
ρυθμίζεται με αποφάσεις του Υπουργού Εθνικής Παιδείας 
και θρησκευμάτων. 

Γ. Προκήρυξη 

1. Η έγκριση για προκηρύξεις των θέσεων που περιέχοντάι 
στο τετραετές πρόγραμμα και οι αντίστοιχες πιστώσεις 
χορηγούνται κατ' έτος από το Υπουργείο Εθνικής Παιδείας 
και θρησκευμάτων. Το πρυτανικό συμβούλιο κάθε Α.Ε.Ι. 
κατανέμει τις θέσεις-πιστώσεις, που εγκρίθηκαν από το 
Υπουργείο στα τμήματα και το Δ.Σ. των τμημάτων στους 
τομείς. 

2. Η προκήρυξη των κενών θέσεων Δ.Ε.Π. γίνεται από 
τη Γ.Σ. τμήματος ύστερα από εισήγηση της Γ.Σ. του οικείου 
τομέα. Στην προκήρυξη αναφέρεται η βαθμίδα, ο τομέας 
και το γνωστικό αντικείμενο της υπό πλήρωση θέσης, το 
οποίο πρέπει να καλύπτει έναν πλήρη κλάδο της οικείας 
επιστήμης με εύρος τουλάχιστον ενός εξαμηνιαίου μαθή¬ 
ματος ή μιας αναγνωρισμένης ειδικότητας. 

3. Η προκήρυξη δημοσιεύεται στην Εφημερίδα της Κυ- 
βερνήσεως μετά την άσκηση ελέγχου νομιμότητας από τον 
Υπουργό Εθνικής Παιδείας και θρησκευμάτων. Μέσα σε 
δέκα μέρες από τη γνωστοποίηση του αντίστοιχου αριθμού 
φύλλου Εφημερίδας της Κυβερνήσεως από το Υπουργείο 
Εθνικής Παιδείας και Θρησκευμάτων στο οικείο Α.Ε.Ι., το 
τελευταίο ανακοινώνει στον ημερήσιο τύπο τη δημοσίευση 
της προκήρυξης, τον αριθμό του φύλλου της Εφημερίδας 
της Κυβερνήσεως και την ημερομηνία λήξης της προθεσμίας 
υποβολής υποψηφιοτήτων και η οποία καθορίζεται σε δύο 
(2) μήνες από την ημερομηνία του εγγράφου της ανακοί¬ 
νωσης. Η ανακοίνωση γίνεται σε τρεις ημερήσιες εφημερίδες 
της Αθήνας, σε δύο της Θεσσαλονίκης και σε μία κάθε 
πόλης στην οποία εδρεύει Α.Ε.Ι., εφόσον κυκλοφορούν 
αντίστοιχες ημερήσιες εφημερίδες και ταυτοχρόνως κοινο¬ 
ποιείται σε όλα τα Α.Ε.Ι. και ερευνητικά κέντρα της Χώρας. 

4. Μέσα στην αποκλειστική προθεσμία των δύο (2) μηνών, 
που αναφέρεται στην προηγούμενη παράγραφο υποβάλλο¬ 
νται στη γραμματεία του τμήματος οι αιτήσεις των υποψηφίων 
μαζί με όλα τα αναγκαία για την κρίση δικαιολογητικά. 
Απολύτως απαραίτητα δικαιολογητικά θεωρούνται το βιο- 
γραφικό σημείωμα, αντίγραφο των πτυχίων και των τίτλων 
σπουδών των υποψηφίων, αναλυτικό υπόμνημα για τα υ¬ 
ποβαλλόμενα πρωτότυπα επιστημονικά δημοσιεύματα, καθώς 
και τόσα αντίτυπά τους, όσα είναι τα μέλη του εκλεκτορικού 
σώματος και τα μέλη της γενικής συνέλευσης, που ανήκουν 
στις ίδιες βαθμίδες με τα μέλη του εκλεκτορικού σώματος. 

5. Υποψηφιότητα μπορεί να υποβληθεί και με αίτηση πέντε 
τουλάχιστον μελών της Γ.Σ. τμήματος. 

6. Ολα τα υπηρετούντο στα Α.Ε.Ι. μέλη Δ.Ε.Π. έχουν 
δικαίωμα να υποβάλουν υποψηφιότητα σε οποιαδήποτε προ¬ 
κήρυξη θέσης Δ.Ε.Π. στο πλαίσο του τετραετούς προγράμ¬ 
ματος οποιουδήποτε Α.Ε.Ι, εφόσον πληρούν τις απαραίτητες 
τυπικές προϋποθέσεις κσ ειδικότερα καλύπτουν το αντί- 
στσχο γνωστικό αντικείμενο της προκηρυσσόμενης θέσης. 

Δ. Εκλογή μελών Δ.Ε.Π. 

1. Η εκλογή μέλους Δ.Ε.Π. γίνεται πάντοτε με προκήρυξη 
της αντίστοιχης θέσης και με ανοιχτή διαδικασία, Οι καθη¬ 
γητές και οι αναπληρωτές καθηγητές εκλέγονται ως μόνιμοι. 

2. α) Οι λέκτορες και οι επίκουροι καθηγητές εκλέγονται 
αρχικώς για τριετή θητεία, η οποία μπορεί να ανανεωθεί 
ύστερα από κρίση για μία ακόμα τετραετία κατόπιν αιτήσεως 
των ενδιαφερομένων, που υποβάλλεται το τελευταίο εξά¬ 
μηνο πριν από τη λήξη της τριετίας- Μαζί με την αίτηση 
υποβάλλεται αναλυτικό βιογραφικό σημείωμα, στο οποίο 
αναφέρεται η διδακτική, ερευνητική και εκπαιδευτική γενικά 
δραστηριότητα των υποψηφίων, με βάση την οποία πραγ¬ 
ματοποιείται η κρίση για ανανέωση. 

β) Αρμόδιο όργανο για την κρίση προς ανανέωση είναι 
το σύνολο των μελών Δ.Ε.Π. του οικείου τομέα, εκτός των 
μελών Δ.Ε.Π., που ανήκουν στην ίδια ή κατώτερη βαθμίδα 
με τον κρινόμενο. Αν αυτά τα μέλη Δ.Ε.Π. του τομέα, είναι 
λιγότερα από πέντε (5) συμπληρώνονται με μέλη Δ.Ε.Π. 
αντίστοιχων βαθμιδών συγγενών τομέων του ίδιου ή άλλου 
τμήματος του ίδιου ή άλλου Α.Ε.Ι. ως τον αριθμό πέντε 
(5), με απόφαση των μελών Δ.Ε.Π. του τμήματος, που έχουν 
δικαίωμα ψήφου και συγκαλούνται σε ειδική συνεδρίαση από 
τον πρόεδρο του τμήματος. 

γ) Σε περίπτωση αρνητικής κρίσης για την ανανέωση 
λήγει η θητεία των ενδιαφερομένων, ο δε επίκουρος κα¬ 
θηγητής μπορεί να ζητήσει τη μετάταξή του, κατά τα 
οριζόμενα κατωτέρω. 

δ) Σε περίπτωση θετικής κρίσης ανανεώνεται η θητεία 
τους για μία τετραετία και το τελευταίο έτος πριν από τη 
λήξη της με αίτησή τους μπορούν να ζητήσουν οι μεν 
λέκτορες την εξέλιξή τους στη βαθμίδα του επίκουρου 
καθηγητή, οι δε επίκουροι καθηγητές τη μονιμοποίησή τους. 
Η εξέλιξη των λεκτόρων γίνεται με ανοιχτή διαδικασία και 
προκήρυξη της θέσης, σύμφωνα με ά,π ισχύει για την 
πλήρωση της αντίστοιχης θέσης, η δε κρίση για μονιμοποίηση 
των επίκουρων καθηγητών στηρίζεται στην εκτίμηση της 
συνολικής δραστηριότητας των υποψηφίων, με ιδιαίτερη 
βαρύτητα αυτή της τελευταίας τετραετίας. 

ε) Αρμόδιο όργανο για την κρίση εξέλιξης των λεκτόρων 
και μονιμοποίησης των επίκουρων καθηγητών είναι το οικείο 
εκλεκτορικό σώμα, στο οποίο δεν μετέχουν μέλη Δ.Ε.Π. 
της ίδιας βαθμίδας με τους κρινομένους. 

στ) Σε περίπτωση θετικής κρίσης οι υποψήφιοι του εδαφίου 
δ' ακολουθούν τις διατάξεις του παρόντος νόμου. Σε πε¬ 
ρίπτωση αρνητικής κρίσης λήγει η θητεία τους, μπορούν 
όμως μέσα σε αποκλειστική προθεσμία τριών (3) μηνών από 
την ημέρα διεξαγωγής της αρνητικής ψηφοφορίας να ζη¬ 
τήσουν, με αίτησή τους προς το Υπουργείο Εθνικής Παιδείας 
και Θρησκευμάτων δια μέσου του οικείου Α.Ε.Ι.. τη μετάταξή 
τους με το βαθμό Α' σε κενή οργανική θέση της δημόσιας 
εκπαίδευσης ή του Δημοσίου ή άλλου νομικού προσώπου 
δημόσιου δικαίου, στην οποία διορίζονται κατά προτεραιό¬ 
τητα, και κατά παρέκκλιση των περί ανώτατου ορίου ηλικίας 
κειμένων διατάξεων, εντασσόμενοι στο τέλος της αντίστοι¬ 
χης επετηρίδας αρχαιότητας. 

ζ) Κατά τη διάρκεια της διαδικασίας για την ανανέωση, 
εξέλιξη ή μονιμοποίηση των λεκτόρων και επίκουρων κα¬ 
θηγητών παρατείνεται η θητεία τους για την ολοκλήρωσή 
της, σε καμία όμως περίπτωση δεν μπορεί να υπερβεί τους 
έξι (6) μήνες, μετά την παρέλευση των οποίων λήγει 
αυτοδίκαια η θητεία τους. 


Ε. Εισηγητικές Επιτροπές 

1. Μέσα σε αποκλειστική προθεσμία ενός (1) μηνάς από 
την υποβολή της σχετικής αίτησης ή από το τέλος της 
προθεσμίας για υποβολή υποψηφιότητας, συγκροτείται με 
απόφαση της Γ.Σ. του τμήματος το οικείο εκλεκτορικό 
σώμα, το οποίο ορίζει τριμελή εισηγητική επιτροπή από 
μέλη Δ.Ε.Π. του ίδιου γνωστικού αντικειμένου, τα οποία 
μπορούν να έχουν την ιδιότητα του εκλέκτορα. Το εκλε¬ 
κτορικό σώμα, προκειμένου να προβεί στον ορισμό της 
εισηγητικής επιτροπής συγκαλείται, σε αποκλειστική προ¬ 
θεσμία δεκαπέντε (15) ημερών από τη συγκρότησή του, με 
ευθύνη του προέδρου του τμήματος και θεωρείται ότι ευ- 
ρίσκεται σε απαρτία αν παραστούν το 1/3 των μελών του 
ή κατά την επαναληπτική συνεδρίαση οσαδήποτε μέλη του 
και αν παραστούν. Αν δεν υπάρχουν ή δεν επαρκούν μέλη 
Δ.Ε.Π. του τμήματος, του ίδιου γνωστικού αντικειμένου, η 
τριμελής εισηγητική επιτροπή συγκροτείται από μέλη Δ.Ε.Π. 
του ίδιου γνωστικού αντικειμένου άλλου τμήματος ή σχολής 
του ίδιου ή άλλου Α.Ε.Ι. και αν δεν υπάρχουν τέτοια μέλη 
Δ.Ε.Π. ή δεν επαρκούν η τριμελής εισηγητική επιτροπή 
συγκροτείται από μέλη Δ.Ε.Π. του συγγενέστερου γνωστικού 
αντικειμένου του τμήματος και στη συνέχεια άλλου τμήματος 
ή σχολής του ίδιου ή άλλου Α.Ε.Ι. 

2. Η εισηγητική επιτροπή μέσα σε αποκλειστική προθεσμία 
σαράντα (40) ημερών από τον ορισμό της υποβάλλει στη 
Γ.Σ. τμήματος ειδικά αιτιολογημένη έκθεση που περιλαμ¬ 
βάνει: ι) αναλυτική παρουσίαση.και αξιολόγηση του έργου 
και της προσωπικότητας των υποψηφίων και κρίση για την 
προσφορά τους στην πρόοδο της επιστήμης, α) γνώμη για 
το βαθμό ανταπόκρισης των υποψηφίων στα απαιτούμενα 
νόμιμα προσόντα, ιιι) αξιολογική κατάταξη των υποψηφίων. 

3. Η ανωτέρω έκθεση κοινοποιείται μέσα σε εύλογο 
χρονικό διάστημα πριν απ$> τη συνεδρίαση του εκλεκτορικού 
σώματος στους υποψηφίους, οι οποίοι μπορούν να υποβά¬ 
λουν σχετικό υπόμνημα. 

4. Αν παρέλθει άπρακτη η προθεσμία υποβολής της 
εισηγητικής έκθεσης η διαδικασία εκλογής συνεχίζεται χωρίς 
αυτή. 

ΣΤ. Εκλέκτορες - ψηφοφορία 

1. Δικαίωμα ψήφου για εκλογή ή εξέλιξη, όπου αυτή 
προβλέπεται στον παρόντα νόμο, έχουν όλα τα μέλη Δ.Ε.Π. 
του τμήματος της βαθμίδας για την οποία γίνεται η κρίση 
και των ανώτερων από αυτήν, εφόσον ο αριθμός τους δεν 
υπερβαίνει τους τριάντα (30). Κατ' εξαίρεση για την εκλογή 
ή εξέλιξη στη βαθμίδα του καθηγητή μετέχουν όλοι οι 
καθηγητές του τμήματος ανεξαρτήτως αριθμού και για την 
εκλογή στη βαθμίδα του λέκτορα μετέχουν μόνο από τον 
οικείο τομέα οι μόνιμοι λέκτορες και εκείνοι των οποίων 
έχει ανανεωθεί η θητεία. 

2. Αν τα μέλη Δ.Ε.Π. του τμήματος που έχουν δικαίωμα 
ψήφου είναι λιγότερα από έντεκα (11), το εκλεκτορικό σώμα 
συμπληρώνεται με κλήρωση από διπλάσιο τουλάχιστον α¬ 
ριθμό μελών Δ.Ε.Π. των βαθμιδών του καθηγητή και ανα¬ 
πληρωτή καθηγητή του ίδιου γνωστικού αντικειμένου με την 
υπό πλήρωση θέση. Τα μέλη αυτά προτείνονται από ομοειδή 
τμήματα άλλων Α.Ε.Ι., από την Γ.Σ. του τμήματος. Αν δεν 
υπάρχουν ή δεν επαρκούν τέτοια μέλη προτείνονται μέλη 
Δ.Ε.Π. των βαθμιδών αυτών του συγγενέστερου γνωστικού 
αντικειμένου του ίδιου ή άλλων Α.Ε.Ι.. 

3. Αν τα μέλη Δ.Ε.Π. που έχουν δικαίωμα ψήφου είναι 
περισσότερα από τριάντα (30), το σώμα των εκλεκτόρων 
απαρτίζεται από τριάντα (30) μέλη, από τα οποία τα δε¬ 
καπέντε (15) ανήκουν, εφόσον υπάρχουν, στον αντίστοιχο 
τομέα. Προηγούνται τα μέλη που ανήκουν στο ίδιο γνωστικό 
αντικείμενο και έπονται τα υπόλοιπα μέλη του τομέα. Αν 
σε οποιοδήποτε στάδιο ο αριθμός των δικαιουμένων ψήφου 
υπερβαίνει τους δεκαπέντε (15) τότε διενεργείται κλήρωση 
μεταξύ τους με την ευθύνη του διευθυντή του τομέα. Τά 
υπόλοιπα μέλη Δ Ε. Π. και μέχρι να συμπληρωθεί ο αριθμός 
τριάντα (30) ορίζονται, ανάλογα με τη βαθμίδα της υπό 
πλήρωση θέσης, διαδοχικά από τη βαθμίδα του καθηγητή 
σε ποσοστό 50% του ελλείποντος, στη συνέχεια από τη 
βαθμίδα του αναπληρωτή καθηγητή σε ποσοστό 30% του 
ελλείποντος και τέλος από τη βαθμίδα του επίκουρου 
καθηγητή σε ποσοστό 20%. Σε περίπτωση που δεν καλύ¬ 
πτονται τα ανωτέρω ποσοστά από τα υπάρχοντα μέλη 
Δ.Ε.Π. μιας βαθμίδας το υπόλοιπο μεταφέρεται στην επόμενη 
βαθμίδα. Αν σε οποιοδήποτε στάδιο ο αριθμός των υπαρ¬ 
χόντων μελών Δ.Ε.Π. υπερβαίνει τον αριθμό εκείνων που 
δικαιούνται να μετάσχουν στο εκλεκτορικό σώμα διενεργείται 
κλήρωση με ευθύνη του προέδρου του τμήματος. 

4. Στο συνολικό αριθμό των εκλεκτόρων δεν υπολογίζονται 
όσοι απουσιάζουν περισσότερο από δύο (2) μήνες από τη 
θέση τους στο Α.Ε.Ι.. Δεν υπολογίζονται επίσης και όσοι 
κωλύονται, για οποιονδήποτε άλλο λόγο, να ασκήσουν τα 
καθήκοντά τους ως εκλέκτορες, εφόσον το κώλυμα, για το 
οποίο αποφαίνεται η Γ.Σ. του τμήματος, διαοκεί έναν του¬ 
λάχιστον μήνα. 

5. Μέσα σε αποκλειστική προθεσμία είκοσι (20) ημερών 
από την υποβολή της εισηγητικής έκθεσης ή μετά την 
άπρακτη πάροδο της σχετικής προθεσμίας συνέρχεται υπό 
την προεδρία του προέδρου του τμήματος σε κοινή συνε¬ 
δρίαση η γενική συνέλευση και το σώμα των εκλεκτόρων. 
Ο πρόεδρος του τμήματος συντάσσει και γνωστοποιεί τη 
σχετική ημερήσια διάταξη οκτώ (8) τουλάχιστον ημέρες πριν 
από την ημέρα σύγκλησης της κοινής συνεδρίασης. Η 
έλλειψη απαρτίας της γενικής συνέλευσης δεν εμποδίζει 
τη συζήτηση και την ψηφοφορία για την εκλογή ή την 
εξέλιξη των μελών Δ.Ε.Π., εφόσον βρίσκεται σε απαρτία 
το εκλεκτορικό σώμα, το οποίο θεωρείται ότι έχει απαρτία, 
εφόσον παρίστανται περισσότερα από τα μισά μέλη Δ.Ε.Π. 
του εκλεκτορικού σώματος. Στην αρχή της συνεδρίασης 
εκπρόσωπος των φοιτητών μέλος της Γ.Σ. του τμήματος 
αναλύει τα πορίσματα αξιολόγησης της διδακτικής ικανό¬ 
τητας των υποψηφίων. Μετά από σχετική συζήτηση, στο 
τέλος της οποίας εκπρόσωπος των φοιτητών μπορεί να 
υπομνήσει στους εκλέκτορες την αξιολόγηση του διδακτικού 
έργου των υποψηφίων, γίνεται ψηφοφορία για την εκλογή 
ή την εξέλιξη: Οι εκλέκτορες αιτιολογούν ειδικά την ψήφο 
τους. Στην αρχή της συνεδρίασης οι υποψήφιοι μπορούν 
να αναπτύξουν προφορικά τις απόψεις τους για το περιε¬ 
χόμενο της εισηγητικής έκθεσης, απαντούν στις ερωτήσεις 
των μελών των δυο σωμάτων και αποχωρούν. Για την 
άσκηση του δικαιώματος αυτού των υποψηφίων γνωστο¬ 
ποιείται προς αυτούς από τον πρόεδρο του τμήματος η 
ημερήσια διάταξη της κοινής συνεδρίασης μέσα στην ανω¬ 
τέρω προθεσμία. Ο γραμματέας έχει την επιμέλεια και την 
από κοινού με τον πρόεδρο του τμήματος ευθύνη της 
τήρησης και σύνταξης των οικείων πρακτικών, τα οποία 
μετά την καθαρογραφή τους υπογράφονται από τούτους 
και δεν απαιτείται άλλη επικύρωση. 


6. Ο υποψήφιος εκλέγεται αν συγκεντρώσει υπέρ αυτού 
την απόλυτη πλειοψηφία του συνόλου των εκλεκτόρων. Αν 
οι υποψήφιοι είναι περισσότεροι από δύο και κανένας δεν 
συγκεντρώσει την απόλυτη πλειοψηφία, η ψηφοφορία επα¬ 
ναλαμβάνεται κατά την ίδια συνεδρίαση μεταξύ των δύο 
πρώτων σε αριθμό ψήφων και εκλέγεται αυτός, που συ¬ 
γκεντρώνει την απόλυτη πλειοψηφία του συνόλου των 
εκλεκτόρων. 

7. Σε περίπτωση που κατά την πρώτη συνεδρίαση δεν 
επιτευχθεί απαρτία του εκλεκτορικού σώματος, η συνεδρίαση 
επαναλαμβάνεται υποχρεωτικώς εντός 15 ημερών από την 
πρώτη συνεδρίαση. Αν και πάλι δεν επιτευχθεί απαρτία η 
συνεδρίαση επαναλαμβάνεται εντός 15 ημερών από την 
προηγούμενη, οπότε για την ύπαρξη απαρτίας αρκεί η 
παρουσία του 1/3 των μελών Δ.Ε.Π. του εκλεκτορικού 
σώματος και για την εκλογή η απόλυτη πλειοψηφία των 
παρόντων, η οποία σε καμία περίπτωση δεν μπορεί να 
αποτελείται από λιγότερα από πέντε (5) μέλη Δ.Ε.Π.. 

8. Τα πρακτικά των διαδικασιών εκλογής και εξέλιξης 
μέλους Δ.Ε.Π. δημοσιεύονται κάθε χρόνο σε ιδιαίτερο τόμο 
με ευθύνη του αντίστοιχου τμήματος και είναι προσιτά σε 
κάθε ενδιαφερόμενο. 

9. Ο διορισμός και η μονιμοποίηση του μέλους Δ.Ε.Π. 
γίνεται με πράξη του πρύτανη, που δημοσιεύεται στην 
Εφημερίδα της Κυβερνήσεως. Η σχετική πράξη με τα πρα¬ 
κτικά εκλογής ή μονιμοποίησης διαβιβάζονται χωρίς καθυ¬ 
στέρηση από το Α.Ε.Ι. στο Υπουργείο Εθνικής Παιδείας και 
Θρησκευμάτων και κοινοποιούνται σε όλους τους υποψη¬ 
φίους. Η δημοσίευση στην Εφημερίδα της Κυβερνήσεως και 
η εκτέλεση της πράξης αυτής αναστέλλεται επί ένα μήνα 
από την περιέλευσή της στο Υπουργείο για τον έλεγχο 
νομιμότητας. Αν μέσα στην προθεσμία αυτή διαπιστωθεί 
έλλειψη νομιμότητας στην πράξη του πρύτανη, η υπόθεση 
αναπέμπεται στο Α.Ε.Ι.. 

10. Όσοι διορίζονται ή εξελίσσονται σε θέσεις Δ.Ε.Π. 
οφείλουν μέσα σε τρεις μήνες από την κοινοποίηση της 
σχετικής πράξης του πρύτανη να αναλάβουν τα καθήκοντά 
τους. Η σχετική με την ανάληψη των καθηκόντων πράξη 
εκδίδεται από τον πρύτανη. Μετά την πάροδο της προθε¬ 
σμίας αυτής θεωρείται ότι οι παραπάνω δεν έχουν αποδεχθεί 
το διορισμό τους, οπότε και ανακαλείται η σχετική πράξη. 
Παράταση της προθεσμίας ανάληψης καθηκόντων για έξι 
(6) ακόμα μήνες είναι δυνατή με απόφαση του πρυτανικού 
συμβουλίου και μόνο όταν το συγκεκριμένο μέλος του Δ.Ε.Π. 
κατοικεί μόνιμα στο εξωτερικό κατά την ημερομηνία διορι¬ 
σμού του. 

11. Η παραβίαση των αναφερομένων στη διαδικασία ε¬ 
κλογής αποκλειστικών προθεσμιών δεν δημιουργεί ακυρό¬ 
τητα της διαδικασίας, αλλά μόνον πειθαρχική ευθύνη του 
προέδρου του τμήματος ή των μελών των εισηγητικών 
επιτροπών. 

12. Στις θεμελιώδεις υποχρεώσεις των μελών Δ.Ε.Π. 
περιλαμβάνεται και το καθήκον τους να προσέρχονται στις 
συνεδριάσεις των οικείων εκλεκτορικών σωμάτων, να πα- 
ρίστανται σε όλη τη διάρκειά τους και να λαμβάνουν μέρος 
στη σχετική ψηφοφορία. Η παραβίαση των υποχρεώσεών 
τους αυτών αποτελεί σοβαρό πειθαρχικό παράπτωμα, που 
μπορεί να επισύρει την πειθαρχική ποινή μέχρι και της 
οριστικής απόλυσης και συνεπάγεται την υποχρεωτική για 
τον οικείο πρόεδρο του τμήματος και τον πρύτανη του 
Α.Ε.Ι. κίνηση της πειθαρχικής διαδικασίας και την παραπομπή 
των υπαιτίων στο αρμόδιο πειθαρχικό συμβούλιο. Δεν α- 

ποκλείεται δε να στοιχειοθετήσει και την αντικειμενική 
υπόσταση του ποινικού αδικήματος της παραβάσεως καθή¬ 
κοντος κατά τους όρους του άρθρου 259 του Ποινικού 
Κώδικα. Το μέλος Δ Ε.Π., που απουσιάζει από τις συνε¬ 
δριάσεις του εκλεκτορικού σώματος, καλείται από τον πρύ¬ 
τανη του Α.Ε.Ι, στο οποίο υποχρεωτικώς αναφέρει την 
απουσία ο πρόεδρος του τμήματος, να παράσχει εξηγήσεις 
και αν αυτές δεν κριθούν επαρκείς από αυτόν περικόπτονται 
με πράξη του οι αποδοχές τουλάχιστον ενός δεκαεπενθη- 
μέρου για κάθε απουσία. 

13. Η διάταξη του άρθρου 18 παρ. 1 του ν.1771/1988 
(ΦΕΚ 71 Α), καθώς και η διάταξη του άρθρου 15 του 
ν. 1268/1982, όπως ισχύει ήδη, καταργούνται, πλην της 
διατάξεως της παρ. 5 του τελευταίου, η οποία διατηρείται 
σε ισχύ. Αντί της γνώμης της Ε.Α.Γ.Ε. που αναφέρεται σε 
αυτήν απαιτείται γνώμη της συνέλευσης των πρυτάνεων 
και των προέδρων διοικουσών επιτροπών των Α.Ε.Ι.. 

Άρθρο 7 

Μεταβατικές ρυθμίσεις για τα μέλη Δ.Ε.Π. 

1. Οι κατά την έναρξη της ισχύος του νόμου αυτού 
υπηρετούντες αναπληρωτές καθηγητές, μόνιμοι επίκουροι 
καθηγητές και μόνιμοι λέκτορες έχουν δικαίωμα να ζητήσουν 
την εξέλιξή τους για την επόμενη μόνο βαθμίδα μία φορά, 
συμπεριλαμβανομένης και της τυχόν εκκρεμούσας, μέσα σε 
προθεσμία έξι (6) ετών από την έναρξη ισχύος του νόμου 
αυτού και όχι πριν από τη συμπλήρωση τουλάχιστον τριών 
(3) ετών παραμονής στη βαθμίδα, που ήδη ευρίσκονται. Σε 
περίπτωση αρνητικής κρίσης έχουν δικαίωμα να ζητήσουν 
άλλη μία φορά την εξέλιξή τους αυτήν εντός της επόμενης 
πενταετίας μετά παρέλευση τριετίας από την προηγούμενη 
κρίση. Σε περίπτωση που δεν ζητήσουν εξέλιξη εντός της 
πρώτης εξαετίας διατηρούν το δικαίωμα να ζητήσουν την 
απομένουσα εξέλιξη της επόμενης πενταετίας. Η εξέλιξη 
των αναπληρωτών καθηγητών γίνεται χωρίς προκήρυξη της 
θέσης τους ενώ των επίκουρων καθηγητών και των λεκτόρων 
με ανοιχτή διαδικασία. Σε κάθε περίπτωση και ανεξαρτήτως 
του αποτελέσματος των κρίσεων στη συνέχεια υπάγονται 
στις ρυθμίσεις του νόμου αυτού. 

2. Οι κατά την έναρξη της ισχύος του νόμου αυτού 
υπηρετούντες επίκουροι καθηγητές και λέκτορες με θητεία 
έχουν το δικαίωμα να επιλέξουν είτε την ένταξή τους στις 
ρυθμίσεις του νόμου αυτού για την υπηρεσιακή κατάσταση 
των αντίστοιχων βαθμίδων είτε τη διατήρηση του προί- 
σχύοντος καθεστώτος αλλά μόνο για την εξέλιξή τους στην 
επόμενη βαθμίδα. Το δικαίωμά τους αυτό οφείλουν να 
ασκήσουν εντός αποκλειστικής προθεσμίας δύο (2) μηνών 
από την έναρξη ισχύος του νόμου αυτού και πάντως πριν 
από τη συνεδρίαση του οικείου εκλεκτορικού σώματος, στην 
περίπτωση που εκκρεμεί σχετική διαδικασία εξέλιξης. Στην 
περίπτωση που επιλέξουν το νέο καθεστώς η αντίστοιχη 
διαδικασία προκήρυξης καταργείται.Όσοι δεν υποβάλλουν 
εμπρόθεσμη δήλωση θεωρούνται ότι επιλέγουν το προϊσχύον 
νομικό καθεστώς, όπως τροποποιείται ανωτέρω. Για όσους 
επιλέξουν την ένταξή τους στο νέο σύστημα, ο χρόνος 
που ήδη έχει διανυθεί θεωρείται ότι διανύθηκε στην αντί¬ 
στοιχη βαθμίδα και δεν είναι υποχρεωμένοι να υποβληθούν 
σε κρίση για ανανέωση της θητείας αν έχει συμπληρωθεί 
ο απαιτούμενος ελάχιστος χρόνος της τριετίας.Όσοι επι- 
λέξουν τη διατήρηση του προισχύοντος νομικού καθεστώτος 
και εξελιχθούν στην επόμενη βαθμίδα, στη συνέχεια υπά¬ 
γονται στις ρυθμίσεις του νόμου αυτού. Αν δεν υποβληθεί 


αίτηση για εξέλιξη ή ανανέωση της θητείας ή μονιμοποίηση 
κατά περίπτωση, λήγει η θητεία τους με τη συμπλήρωση 
του αντίστοιχου κάθε φορά χρόνου. 

3. Σε περίπτωση κατά την οποία έχει ολοκληρωθεί κατά 
την έναρξη ισχύος του νόμου αυτού η διαδικασία εκλογής 
ή εξέλιξης μελών Δ.Ε.Π. με τη λήψη σχετικής απόφασης 
από το οικείο εκλεκτορικά σώμα, τα μέλη Δ.Ε.Π. θεωρούνται 
ότι ανήκουν ήδη για την εφαρμογή των διατάξεων του 
νόμου αυτού στη βαθμίδα για την οποία εκλέχθηκαν, ανε¬ 
ξαρτήτως του χρόνου έκδοσης της αντίστοιχης διοικητικής 
πράξης διορισμού ή εξέλιξης. 

4. Ο κατά την έναρξη ισχύος του νόμου αυτού υπηρε¬ 
τούντες μόνιμοι επίκουροι καθηγητές και λέκτορες διατηρούν 
τη μονιμότητά τους. Σε περίπτωση εκλογής τους σε ο- 
ποιαδήποτε από πς δύο αυτές βαθμίδες σε άλλο Α.Ε.Ι. ή 
παράρτημα Α.Ε.Ι., που έχουν την έδρα τους εκτός των 
Νομών Αττικής και Θεσσαλονίκης, διατηρούν επίσης τη 
μονιμότητά τους. 

Άρθρο 8 

Ένταξη μελών Δ.Ε.Π. σε κατηγορίες 

1. Τα μέλη Δ.Ε.Π. όλων των Α.Ε.Ι. εκλέγονται ως πλήρους 
και αποκλειστικής απασχόλησης και εντάσσονται ανάλογα 
με το ιδιαίτερο καθεστώς απασχόλησής τους σε τρεις 
κατηγορίες: 

α) πλήρους και αποκλειστικής απασχόλησης, 

β) πλήρους απασχόλησης, και 

γ) μερικής απασχόλησης, η οποία αφορά μόνον τα Α.Ε.Ι. 
και τα παραρτήματα Α.Ε.Ι., που έχουν την έδρα τους εκτός 
των Νομών Αττικής και Θεσσαλονίκης. 

2. Τα μέλη Δ.Ε.Π. πλήρους και αποκλειστικής απασχόλησης 
έχουν πλήρη τα δικαιώματα και υπέχουν όλες πς υποχρεώ¬ 
σεις, που ορίζονται για τα μέλη Δ.Ε.Π. των Α.Ε.Ι. από πς 
κείμενες διατάξεις. Ειδικότερα, τα μέλη αυτά είναι υπο¬ 
χρεωμένα να τηρούν πς διατάξεις του νόμου γίά τον τόπο 
μόνιμης διαμονής και εγκατάστασής τους εκεί όπου εδρεύει - 
το τμήμα ή το Α.Ε.Ι. στο οποίο ανήκουν και να παρέχουν 
πς υπηρεσίες τους στο Α.Ε.Ι. με πλήρη απασχόληση, όπως 
αυτή ορίζεται κατ' ελάχιστο όριο από πς διατάξεις του 
νόμου και του εσωτερικού κανονισμού. Η ιδιότητά τους 
αυτή είναι ασυμβίβαστη με κάθε άλλη επαγγελμαπκή ενα¬ 
σχόληση. Οι πόσης φύσεως αποδοχές τους (βασικός μισθός, 
Α.Τ.Α. και δραχμικά επιδόματα) είναι αυξημένες κατά 35% 
ένανπ των αντίστοιχων πάσης φύσεως αποδοχών των 
μελών Δ.Ε.Π. με πλήρη απασχόληση. 

3. Τα μέλη Δ.Ε.Π. πλήρους απασχόλησης έχουν τη δυ¬ 
νατότητα εξωπανεπιστημιακής επαγγελματικής απασχόλη¬ 
σης και κατοχής έμμισθης θέσης στο Δημόσιο ή στον 
ιδιωπκό τομέα. Παραλλήλως έχουν όλα τα δικαιώματα και 
πς υποχρεώσεις, που έχουν τα ανωτέρω μέλη Δ.Ε.Π. 
πλήρους και αποκλεισπκής απασχόλησης και διατηρούν πς 
πάσης φύσεως αποδοχές τους, όπως αυτές θα έχουν 
διαμορφωθεί κατά την εφαρμογή του θεσμού, σύμφωνα με 
τα οριζόμενα στην παρ. 5 εδάφιο δ' του άρθρου αυτού. 
Δεν έχουν όμως το δικαίωμα να ασκούν καθήκοντα πρυ- 
τάνεως, ανππρυτάνεων και κοσμήτορα εκτός αν πριν από 
την ανάληψη των καθηκόντων τους δηλώσουν αναστολή 
άσκησης του παράλληλου επαγγελμαπκού έργου ή παραί¬ 
τηση από την κατεχόμενη τυχόν δεύτερη θέση. Ειδικότερα, 
με προεδρικό διάταγμα, το οποίο θα εκδοθεί μέσα σε 
προθεσμία οκτώ (8) μηνών από την έναρξη ισχύος του 
νόμου αυτού, με πρόταση του Υπουργού Εθνικής Παιδείας 

και Θρησκευμάτων θα καθοριστούν οι προϋποθέσεις για την 
εξωπανεπιστημιακή επαγγελματική απασχόληση των μελών 
Δ.Ε.Π., που η συμμετοχή τους σε εφαρμογές του επιστη¬ 
μονικού τους κλάδου είναι αναγκαία για την εκπαιδευτική 
τους λειτουργία ή την προαγωγή της επιστήμης στην πράξη 
ή τη συμβολή και προέκταση της επιστημονικής και ερευ¬ 
νητικής τους δραστηριότητας. Με το ίδιο διάταγμα θα 
καθοριστούν και οι συμβατές με την ιδιότητα του μέλους 
Δ.Ε.Π. έμμισθες θέσεις του δημόσιου και του ιδιωτικού 
τομέα. Στους περιορισμούς αυτούς δεν υπάγονται οι πε¬ 
ριπτώσεις κατά τις οποίες με ειδική διάταξη νόμου σε 
ορισμένη θέση του δημόσιου τομέα πρέπει να διορισθεί 
μέλος Δ.Ε.Π.. 

4. Τα μέλη Δ.Ε.Π. μερικής απασχόλησης, δεν μπορεί να 
ανήκουν στη βαθμίδα του λέκτορα, είναι επί θητεία και 
μπορεί να υπηρετούν μόνο σε Α.Ε.Ι. και παραρτήματα Α.Ε.Ι., 
που η έδρα τους βρίσκεται εκτός των Νομών Αττικής και 
Θεσσαλονίκης. Έχουν υποχρέωση να τηρούν τουλάχιστον 
το ήμισυ του νόμιμου ωραρίου των άλλων κατηγοριών και 
δεν είναι υποχρεωμένα να εγκατασταθούν μονίμως στον 
τόπο της έδρας του τμήματος ή του Α.Ε.Ι. που ανήκουν. 
Στην έννοια του μισού ωραρίου περιλαμβάνεται το ελάχιστο 
της διδακτικής απασχόλησης των μελών Δ.Ε.Π., όπως αυτή 
καθορίζεται από τον εσωτερικό κανονισμό του Α.Ε.Ι.. Δεν 
έχουν το δικαίωμα να εκλέγουν και να εκλέγονται στα 
συλλογικά και ατομικά όργανα διοίκησης του Α.Ε.Ι. και να 
συμμετέχουν σε εκλεκτορικά σώματα εκλογών μελών Δ.Ε.Π 
παρά μόνο της κατηγορίας μερικής απασχόλησης, μπορούν 
όμως να συμμετέχουν σε εισηγητικές επιτροπές και να 
επιβλέπουν διδακτορικές διατριβές. Οι πόσης φύσεως α¬ 
ποδοχές που τους καταβάλλονται είναι μειωμένες κατά 35% 
έναντι των αντίστοιχών πάσης φύσεως αποδοχών των 
μελών Δ.Ε.Π. με πλήρη απασχόληση. 

Η προκήρυξη για πλήρωση των θέσεων Δ.Ε.Π. των ανω¬ 
τέρω Α.Ε.Ι. γίνεται σύμφωνα με τις κείμενες διατάξεις για 
πλήρη και αποκλειστική απασχόληση. Σε περίπτωση κατά 
την οποία η εκλογή αποβεί άκαρπη, η θέση μπορεί να 
επαναπροκηρύσσεται για πρόσληψη μέλους Δ.Ε.Π. με μερική 
απασχόληση. Οι επιλεγόμενοι με μερική απασχόληση προσ¬ 
λαμβάνονται με τριετή θητεία, που μπορεί να ανανεώνεται 
για δύο ακόμη τριετίες ύστερα από αίτησή τους και κρίση 
του οικείου εκλεκτορικού σώματος. Η κρίση γίνεται με βάση 
τη διδακτική, ερευνητική και εκπαιδευτική γενικά δραστη¬ 
ριότητα του υποψηφίου. Σε κάθε περίπτωση τα νεοεκλε- 
γόμενα μέλη Δ.Ε.Π. με μερική απασχόληση δεν μπορεί να 
υπερβαίνουν στο σύνολό τους το 25% του συνόλου των 
μελών Δ.Ε.Π. του αντίστοιχου τμήματος. 

5. α) Τα νεοεκλεγόμενα μόνιμα μέλη Δ.Ε.Π. έχουν τη 
δυνατότητα να επιλέγουν σε ποια από τις κατηγορίες της 
πλήρους και αποκλειστικής ή πλήρους απασχόλησης θα 
υπάγονται. Τα νεοεκλεγόμενα επί θητεία μέλη Δ.Ε.Π. πα¬ 
ραμένουν στην κατηγορία της πλήρους και αποκλειστικής 
απασχόλησης μέχρι την ανανέωση της θητείας τους. Μετά 
τη χρονική αυτήν περίοδο είναι δυνατό να υπαχθούν με 
δήλωσή τους στην κατηγορία της πλήρους απασχόλησης, 
στην οποία συνεχίζουν και εφόσον εξελιχθούν σε ανώτερη 
βαθμίδα. 

β) Τα κατά την έναρξη της ισχύος του νόμου αυτού 
υπηρετούντο μέλη Δ.Ε.Π. σε όλα τα Α.Ε.Ι. έχουν τη δυνα¬ 
τότητα να επιλέγουν σε ποια από τις κατηγορίες της 
πλήρους και αποκλειστικής ή πλήρους απασχόλησης θα 
υπάγονται. Στην κατηγορία που θα επιλέξουν οφείλουν να 


παραμείνουν τουλάχιστον για μία τριετία, έστω και εάν κατά 
τη διάρκειά της εξελιχθούν σε επόμενη βαθμίδα ή καταλά¬ 
βουν νέα θέση ανώτερης βαθμίδας ύστερα από προκήρυξη 
στο τμήμα τους. 

γ) Ειδικώς τα μέλη Δ.Ε.Π. που υπηρετούν ήδη σε Α.Ε.Ι. 
και σε παραρτήματα Α.Ε.Ι., που έχουν την έδρα τους εκτός 
των Νομών Αττικής και Θεσσαλονίκης, μπορούν να δηλώ¬ 
σουν ότι δεν επιθυμούν να εγκατασταθούν στον τόπο της 
έδρας του τμήματος ή του Α.Ε.Ι. στο οποίο ανήκουν. Στην 
περίπτωση αυτήν οι αποδοχές που τους καταβάλλονται 
είναι μειωμένες κατά 35% ένανπ των αντίστοιχων πάσης 
φύσεως αποδοχών των μελών Δ.Ε.Π. πλήρους απασχόλη¬ 
σης, διατηρούν τα δικαιώματά τους, συμπεριλαμβανομένης 
της μονιμότητας, πλην του δικαιώματος να εκλέγονται στα 
όργανα διοίκησης του Α.Ε.Ι., και υποχρεούνται στο ήμισυ 
τουλάχιστον του νόμιμου ωραρίου των άλλων κατηγοριών. 
Στην έννοια του ημίσεος ωραρίου περιλαμβάνεται το ελά¬ 
χιστο της διδακτικής απασχόλησης των μελών Δ.Ε.Π., όπως 
αυτή καθορίζεται από τον εσωτερικό κανονισμό του Α.Ε.Ι.. 
Υποχρεούνται ακόμη να παραμείνουν στο καθεστώς αυτό 
για μια τουλάχιστον τριετία, οπότε μπορούν να ζητήσουν 
αλλαγή καθεστώτος. Δικαιούνται εκπαιδευτικής άδειας με 
πλήρεις αποδοχές μέχρι 12 μήνες μετά τη συμπλήρωση 
δώδεκα χρόνων υπηρεσίας στο ίδιο Α.Ε.Ι., ή μέχρι έξι μήνες 
μετά τη συμπλήρωση έξι χρόνων υπηρεσίας, ισχυόντων 
κατά τα λοιπά των οριζομένων στην παράγραφο 3 του 
άρθρου 17 του ν. 1268/1982. 

Σε κάθε περίπτωση, τα μέλη Δ.Ε.Π., που μπορεί να 
δηλώσουν ότι δεν επιθυμούν να εγκατασταθούν στον τόπο 
της έδρας του τμήματος ή του Α.Ε.Ι. δεν μπορεί να υπερ¬ 
βαίνουν το 25% του συνόλου των μελών Δ.Ε.Π. του αντί¬ 
στοιχου τμήματος. Εάν οι δηλώνοντες υπερβαίνουν το 
ποσοστό αυτό, η σύγκλητος του οικείου Α.Ε.Ι., με απόφασή 
της, καθορίζει τη διαδικασία με την οποία γίνεται ο περιο¬ 
ρισμός των υπεραρίθμων στον προσήκοντα αριθμό. 

δ) Τα υπηρετούντο κατά την έναρξη ισχύος του νόμου 
αυτού μέλη Δ.Ε.Π. σε όλα τα Α.Ε.Ι. οφείλουν να δηλώσουν 
υπευθύνως κατά τις διατάξεις του ν. 1599/1986 (ΦΕΚ 75 
Α ) μέχρι τέλος Οκτωβρίου 1993 σε ποια από τις ανωτέρω 
κατηγορίες επιθυμούν να ανήκουν από 1 Ιανουαρίου 1994, 
οπότε και διαφοροποιούνται αναλόγως και οι αποδοχές 
τους. 

ε) Σε περίπτωση οποιοσδήποτε αλλαγής κατηγορίας εκ- 
δίδεται σχετική πράξη του οικείου πρύτανη ύστερα από 
σχετική πρόταση του προέδρου του τμήματος. 

6. Τα μέλη Δ.Ε.Π. που υπηρετούν σε Α.Ε.Ι. των Νομών 
Αττικής και Θεσσαλονίκης, εφόσον κατέχουν νομίμως δεύ¬ 
τερη έμμισθη οργανική θέση στο δημόσιο τομέα, λαμβάνουν 
τις πάσης φύσεως αποδοχές (βασικός μισθός, Α.Τ.Α., δραχ¬ 
μικά επιδόματα) της οργανικής αυτής θέσης και επιπλέον 
τις πάσης φύσεως αποδοχές των μελών Δ.Ε.Π. με πλήρη 
και αποκλειστική απασχόληση, μειωμένες κατά 35%. Στε¬ 
ρούνται του δικαιώματος να εκλέγονται στα όργανα διοί¬ 
κησης του Α.Ε.Ι. και υποχρεούνται στο ήμισυ τουλάχιστον 
του νόμιμου ωραρίου των άλλων κατηγοριών. 

7. Ο έλεγχος για την τήρηση του νόμιμου ωραρίου και 
γενικά των όρων που χαρακτηρίζουν κάθε κατηγορία των 
μελών Δ.Ε.Π. ανήκει στην αρμοδιότητα και ευθύνη του 
διευθυντή τομέα και του προέδρου τμήματος, οι οποίοι είναι 
υποχρεωμένοι να αναφέρουν αμελλητί κάθε παράβασή τους 
στον οικείο πρύτανη. Οι υπαίτιοι της παραβίασης των όρων 
τούτων, καθώς και τα συγκαλύπτοντα την παράβαση αρμόδια 

ως άνω όργανα, διαπράττουν σοβαρό πειθαρχικό παράπτω¬ 
μα, χωρίς να αποκλείεται και η στοιχειοθέτηση της αντι¬ 
κειμενικής υπόστασης του ποινικού αδικήματος της παρά¬ 
βασης καθήκοντος κατά τους όρους του άρθρου 259 Ποινικού 
Κώδικα. Παραλλήλως είναι δυνατή και η περικοπή των 
αποδοχών μέχρι τριών (3) μηνών και σε περίπτωση υπο¬ 
τροπής μέχρι έξι (6) μηνών των παραβατών μελών Δ Ε.Π. 
με πράξη του αρμόδιου πρύτανη και ύστερα από σχετική 
ακρόαση των υπαιτίων. 

8. Οι παράγραφοι 6 και 7 του άρθρου 13 του ν. 1268/1982 
καταργούνται, η δε αναφορά στην παρ. 9 της ίδιας διάταξης 
της καταργούμενης παρ. 7 εννοείται ότι γίνεται στην παρ. 
3 του άρθρου αυτού. 

ΚΕΦΑΛΑΙΟ Δ' 

Προπτυχιακές σπουδές 

Άρθρο 9 

Ρύθμιση θεμάτων προπτυχιακών σπουδών 

1. Το πρόγραμμα σπουδών διαρθρώνεται σε δύο κύκλους. 
Στον πρώτο κύκλο η διάρκεια ορίζεται σε τέσσερα (4) 
εξάμηνα για όλα τα τμήματα στα οποία ο ελάχιστος αριθμός 
εξαμήνων για τη λήψη του πτυχίου έχει καθοριστεί σε οκτώ 
(8), ενώ για τα τμήματα με μεγαλύτερο ελάχιστο αριθμό 
εξαμήνων η διάρκεια του κύκλου ορίζεται με απόφαση της 
Γ.Σ. τμήματος σε τέσσερα (4) ή έξι (6) εξάμηνα. Τα μαθήματα 
του κύκλου αυτού προσφέρουν τις βάσεις της επιστήμης 
ή έχουν εισαγωγικό χαρακτήρα 

2. Το πρόγραμμα σπουδών κάθε κύκλου περιέχει τους 
τίτλους των υποχρεωτικών και των κατ' επιλογήν υποχρεω¬ 
τικών μαθημάτων, το περιεχόμενό τους, τις εβδομαδιαίες 
ώρες διδασκαλίας τους (στις οποίες περιλαμβάνεται το κάθε 
μορφής επιτελούμενο διδακτικό έργο), καθώς και τη χρονική 
αλληλουχία ή αλληλεξάρτηση των μαθημάτων αυτών. 

3. Ο φοιτητής για να παρακολουθήσει και να εξεταστεί 
σε μαθήματα του δεύτερου κύκλου οφείλει να έχει παρα¬ 
κολουθήσει και να έχει εξεταστεί επιτυχώς σε όλα τα 
μαθήματα του πρώτου κύκλου. Αν στο τέλος του πρώτου 
κύκλου έχει αποτύχει μόνο σε ένα μάθημα για κύκλο τεσ¬ 
σάρων εξαμήνων ή μέχρι δύο μαθήματα για κύκλο περισ¬ 
σότερων εξαμήνων, μπορεί να υποβάλει δήλωση για να 
παρακολουθήσει μαθήματα μόνον των δύο πρώτων εξαμήνων 
του δευτέρου κύκλου. Για να λάβει μέρος στις εξετάσεις 
μαθημάτων των εξαμήνων αυτών, καθώς και για να παρα¬ 
κολουθήσει μαθήματα επόμενων εξαμήνων, πρέπει να έχει 
εξεταστεί επιτυχώς και στο μάθημα ή στα μαθήματα αυτά 
του πρώτου κύκλου. 

4. Η κατανομή των εξαμηνιαίων μαθημάτων στα εξάμηνα 
κάθε κύκλου είναι ενδεικτική και όχι υποχρεωτική για τους 
φοιτητές. Ανταποκρίνεται πάντως σε συνθήκες κανονικής 
φοίτησης, προσαρμοσμένης στον ελάχιστο δυνατό αριθμό 
εξαμήνων φοίτησης, που απαιτούνται για τη λήψη του 
πτυχίου. Ο φοιτητής έχει δικαίωμα να επιλέγει μαθήματα 
που μπορεί να πρακολουθεί και να εξετάζεται και τα οποία 
ανήκουν στον ίδιο κύκλο. Η δήλωση προτίμησης υποβάλλεται 
στη γραμματεία του τμήματος στην αρχή κάθε εξαμήνου 
και σε ημερομηνίες που ορίζονται από τη Γ.Σ., ακόμα και 
όταν ο φοιτητής αποδέχεται το ενδεικτικό πρόγραμμα σπου¬ 
δών. 

5. Κάθε εξάμηνο και των δύο κύκλων περιλαμβάνει του¬ 
λάχιστον δεκατρείς (13) πλήρεις εβδομάδες για διδασκαλία 
και αντίστοιχο αριθμό εβδομάδων για εξετάσεις. Οι εξετα¬ 


στικές περίοδοι είναι τρεις : του Ιανουαρίου - Φεβρουαρίου, 
του Ιουνίου κάι του Σεπτεμβρίου. Η διάρκεια των εξετάσεων 
είναι τρεις (3) εβδομάδες για τις περιόδους Σεπτεμβρίου 
και Ιανουάριου - Φεβρουαρίου και δύο (2) εβδομάδες για 
την περίοδο του Ιουνίου. 

6. Το πρώτο εξάμηνο αρχίζει το δεύτερο δεκαπενθήμερο 
του Σεπτεμβρίου και το δεύτερο εξάμηνο λήγει το δεύτερο 
δεκαπενθήμερο του Ιουνίου. Οι ακριβείς ημερομηνίες κα¬ 
θορίζονται από τη Σύγκλητο. Σε εξαιρετικές όμως περι¬ 
πτώσεις ο Υπουργός Εθνικής Παιδείας και Θρησκευμάτων, 
ύστερα από πρόταση της Συγκλήτου, ρυθμίζει την έναρξη 
και τη λήξη των δύο εξαμήνων εκτός των ημερομηνιών 
αυτών, ώστε να συμπληρωθεί ο· αριθμός των εβδομάδων 
της παρ. 5. 

7. Ο φοιτητής δικαιούται να εξεταστεί κατά την περίοδο 
του Σεπτεμβρίου στα μαθήματα και των δύο (χειμερινού και 
εαρινού) εξαμήνων, ενώ κατά την περίοδο του Ιουνίου στα 
μαθήματα μόνο των εαρινών εξαμήνων. Κατά την περίοδο 
Ιανουαρίου-Φεβρουαρίου, πλην των μαθημάτων των χειμε¬ 
ρινών εξαμήνων εξετάζονται και τα μαθήματα του τελευταίου 
εαρινού εξαμήνου και των δύο κύκλων σπουδών. Η βαθ¬ 
μολογία σε κάθε μάθημα καθορίζεται από το διδάσκοντα, 
ο οποίος υποχρεώνεται να οργανώσει κατά την κρίση του 
γραπτές ή και προφορικές εξετάσεις ή και να στηριχθεί σε 
θέματα ή εργαστηριακές ασκήσεις. 

8. Αν φοιτητής αποτύχει τουλάχιστον τέσσερις (4) φορές 
σε εξετάσεις οποιοσδήποτε μαθήματος, το Δ.Σ. τμήματος 
μπορεί, ύστερα από αίτησή του και λαμβάνοντας υπόψη 
τυχόν πρόσθετες προϋποθέσεις, που προβλέπονται στον 
εσωτερικό κανονισμό του τμήματος, να ορίζει τριμελή επι¬ 
τροπή επανεξέτασης στην οποία συμμετέχει υποχρεωτικά 
και ο εξεταστής. 

9. Στην παρ. 5 του άρθρου 25 του ν. 1268/1982 ο αριθμός 
’2/3' αντικαθίσταται με τον αριθμό '4/5'. 

10. Μετά την πάροδο του χρονικού διαστήματος, που 
• προβλέπεται ως ελάχιστη διάρκεια των προπτυχιακών σπου¬ 
δών ενός τμήματος προσαυξανομένου κατά δύο (2) έτη,· 
δεν χορηγούνται οι προβλέπόμενες πάσης φύσεως παροχές 
προς τους φοιτητές, όπως ιατροφαρμακευτική και νοσοκο¬ 
μειακή περίθαλψη, υποτροφίες επίδοσης και υποτροφίες και 
δάνεια ενίσχυσης, δωρεάν σίτιση, στέγαση και παροχή 
διδακτικών βιβλίων ή άλλων βοηθημάτων, διευκόλυνση για 
τις μετακινήσεις κ.ά.. 

11. Καταργούνται οι διατάξεις των παραγράφων 1 και 4 
του άρθρου 24, των παραγράφων 3, 6, 8, 9 και 11 του 
άρθρου 25 και η παράγραφος 9 του άρθρου 29 του ν.1268/ 
1982, όπως ήδη ισχύουν. 

12. Οι διατάξεις του άρθρου αυτού εφαρμόζονται επί των 
φοιτητών που εισάγοντάι στα Α.Ε.Ι. από το ακαδημαϊκό 
έτος 1993-1994. Για τους φοιτητές που εγγράφονται μέχρι 
τη λήξη του ακαδημαϊκού έτους 1992-1993 εφαρμόζονται 
οι διατάξεις της προϊσχύουσας νομοθεσίας. 

ΚΕΦΑΛΑΙΟ Ε' 

Μεταπτυχιακές σπουδές 

Άρθρο 10 
Γενικές αρχές 

1. Τα Ανώτατα Εκπαιδευτικά ιδρύματα έχουν την κύρια 
ευ&ινη της οργάνωσης και λειτουργίας προγραμμάτων με¬ 
ταπτυχιακών σπουδών (Π.Μ.Σ.), τα οποία έχουν επιστημονική 
ενότητα και πληρούν προϋποθέσεις, που εγγυώνται υψηλό 

επίπεδο σπουδών. 

2. Τα Π.Μ.Σ. βρίσκονται μέσα στο πλαίσιο των σκοπών 
και των στόχων των Α.Ε.Ι., αναφέρονται σε συγγενείς 
ειδικότητες και αποσκοπούν στην προαγωγή της επιστη¬ 
μονικής γνώσης και στην ικανοποίηση των εκπαιδευτικών, 
ερευνητικών και αναπτυξιακών αναγκών της χώρας. 

3. Σε κάθε τμήμα Ανώτατου Εκπαιδευτικού Ιδρύματος ή 
με τη συνεργασία περισσότερων τμημάτων του αυτού ή 
άλλου Α.Ε.Ι. της ημεδαπής ή αναγνωρισμένων ιδρυμάτων 
της αλλοδαπής μπορούν να οργανώνονται και να λειτουρ¬ 
γούν Π.Μ.Σ., στα οποία να γίνονται δεκτοί πτυχιούχοι Α.Ε.Ι. 
της ημεδαπής ή αναγνωρισμένων ομοταγών ιδρυμάτων της 
αλλοδαπής. 

4. Για την περαιτέρω προώθηση και ενίσχυση των Π.Μ.Σ., 
τα Α.Ε.Ι. μπορούν να συνεργάζονται με αναγνωρισμένα 
ερευνητικά ιδρύματα της ημεδαπής ή της αλλοδαπής, τα 
οποία έχουν επαρκές επιστημονικό προσωπικό και διαθέτουν 
την αναγκαία υλικοτεχνική υποδομή. Μεταξύ του Α.Ε.Ι. και 
του Ερευνητικού Ιδρύματος καταρτίζεται πρόγραμμα συνερ¬ 
γασίας, στο οποίο μπορεί να ορίζεται και η μερική φοίτηση 
ή η πρακτική άσκηση μεταπτυχιακών φοιτητών, καθώς και 
μέρος ή το σύνολο της απαιτούμενης ερευνητικής εργασίας. 

Άρθρο 11 

Διάρθρωση - Έγκριση Π.Μ.Σ 

1. α) Τα Π.Μ.Σ. αποσκοπούν στην προαγωγή της γνώσης 
και στην ανάπτυξη της έρευνας και οδηγούν στην απονομή 
διδακτορικού διπλώματος. Η χρονική διάρκεια, η οποία 
διαφοροποιείται από κλάδο σε κλάδο, ορίζεται στο οικείο 
πρόγραμμα και δεν μπορεί να είναι μικρότερη από έξι (6) 
διδακτικά εξάμηνα. Τα Π.Μ.Σ. προβλέπουν υποχρεωτικώς 
πριν από την απονομή του διδακτορικού διπλώματος τη 
δυνατότητα απονομής μεταπτυχιακού διπλώματος ειδίκευ¬ 
σης. Η χρονική διάρκεια για την απονομή του διπλώματος 
αυτού ορίζεται στο πρόγραμμα και δεν μπορεί να είναι 
μικρότερη από τέσσερα (4) διδακτικά εξάμηνα Ο κανονισμός 
μεταπτυχιακών σπουδών μπορεί να προβλέπει ως απαραί¬ 
τητη προϋπόθεση για την εκπόνηση διδακτορικής διατριβής 
την προηγούμενη λήψη του αντίστοιχου μεταπτυχιακού δι¬ 
πλώματος ειδίκευσης.. 

β) Την ευθύνη για την οργάνωση και την εν γένει λειτουργία 
Π.Μ.Σ. την έχει το τμήμα εκείνο του Α.Ε.Ι., το οποίο καλύπτει 
το αντίστοιχο επιστημονικό θέμα του μεταπτυχιακού προ¬ 
γράμματος, και το οποίο ορίζει και τον αντίστοιχο αρμόδιο 
ή τους συναρμόδιους τομείς. Το τμήμα έχει τη δυνατότητα 
να συνεργάζεται με άλλα τμήματα κατά τα οριζόμενα στην 
παρ. 3 του προηγούμενου άρθρου. Στην περίπτωση αυτήν 
τη διοικητική υποστήριξη του προγράμματος αναλαμβάνει 
ένα από τα συνεργαζόμενα τμήματα, το οποίο και ορίζεται 
στο διατμηματικό πρόγραμμα. 

2. Προτάσεις για λειτουργία Π.Μ.Σ έχουν τη δυνατότητα 
να υποβάλλουν ομάδες μελών Δ Ε.Π., οι τομείς, καθώς και 
οι Γ.Σ. των τμημάτων. Τα Π.Μ Σ. καταρτίζονται από τη 
γενική συνέλευση ειδικής σύνθεσης (Γ.Σ.Ε.Σ.) του οικείου 
τμήματος και εγκρίνονται από τη Σύγκλητο του οικείου 
Α.Ε.Ι.. Στην περίπτωση διατμηματικού Π.Μ.Σ. από διαφορε¬ 
τικά Α.Ε.Ι. αυτό οφείλει να εγκριθεί και από τις δύο Συ¬ 
γκλήτους. Σε κάθε εισήγηση για δημιουργία Π.Μ.Σ. περι¬ 
λαμβάνονται απαραιτήτως τα ακόλουθα στοιχεία, τα οποία 
εξετάζονται επισταμένως και με αυστηρά κριτήρια από τη 
Σύγκλητο: 

α) Το αντικείμενο και ο σκοπός του προγράμματος. 


β) Το είδος των μεταπτυχιακών τίτλων που απονέμονται. 
γ) Οι κατηγορίες των πτυχιούχων που γίνονται δεκτές, 
δ) Η χρονική διάρκεια του προγράμματος, 
ε) Τα μαθήματα, η διδακτική και ερευνητική απασχόληση 
των μεταπτυχιακών φοιτητών, οι πρακτικές ασκήσεις, και 
κάθε άλλου είδους δραστηριότητα. 

στ) Ο αριθμός των μεταπτυχιακών φοιτητών, οι δυνατό¬ 
τητες και οι ανάγκες του οικείου τμήματος σε προσωπικό 
και υλικοτεχνική υποδομή για την απρόσκοπτη λειτουργία 
του προγράμματος. 

ζ) Η χρονική διάρκεια λειτουργίας του Π.Μ.Σ., το κόστος 
της αναγκαίας υλικοτεχνικής υποδομής, το κόστος λειτουρ¬ 
γίας, οι πηγές και το ύψος της χρηματοδότησής του ανα¬ 
λυτικά. 

3. Η τελική έγκριση του Π.Μ.Σ. δίδεται από τον Υπουργό 
Εθνικής Παιδείας και θρησκευμάτων, ο οποίος εκδίδει α¬ 
πόφαση, που δημοσιεύεται στην Εφημερίδα της Κυβερνή- 
σεως. Ο Υπουργός Εθνικής Παιδείας και Θρησκευμάτων 
προκειμένου να εκδώοει την παραπάνω απόφαση ασκεί 
ουσαστικό έλεγχο μόνο των στοιχείων στ και ζ του προ¬ 
γράμματος. 

4. Το Υπουργείο Εθνικής Παιδείας και Θρησκευμάτων 
χρηματοδοτεί κατά προτεραιότητα Π.Μ.Σ., τα οποία εντάσ¬ 
σονται στο πλαίσιο επιστημονικών τομέων προτεραιότητας, 
που καθορίζονται με αποφάσεις του Υπουργού Εθνικής 
Παιδείας και Θρησκευμάτων μέχρι το τέλος Σεπτεμβρίου 
κάθε δεύτερου έτους και δημοσιεύονται στην Εφημερίδα 
της Κυβερνήσεως. Τα δύο πρώτα χρόνια εφαρμογής του 
θεσμού οι αποφάσεις του Υπουργείου εκδίδονται κάθε χρόνο. 

Άρθρο 12 

Οργάνωση - Λειτουργία Π.Μ.Σ. 

1. Για την οργάνωση και την εν γένει λειτουργία των 
Π.Μ.Σ. αρμόδια όργανα είναι τα εξής: 

α) Η Σύγκλητος ειδικής σύνθεσης, η οποία περιλαμβάνει 
τα μέλη Δ.Ε.Π., που με οποιαδήποτε ιδιότητα είναι μέλη 
της και τους δύο εκπροσώπους των μεταπτυχιακών φοιτητών 
και Ε.Μ.Υ. και η οποία είναι αρμόδια για κάθε θέμα διοικητικού 
ή οργανωτικού χαρακτήρα, που σχετίζεται με τις μεταπτυ¬ 
χιακές σπουδές. 

β) Η επιτροπή μεταπτυχιακών σπουδών, η οποία λειτουργεί 
σε επίπεδο Α.Ε.Ι. και είναι αρμόδια για το συντονισμό και 
την εποπτεία των μεταπτυχιακών προγραμμάτων. Η επι¬ 
τροπή αυτή συγκροτείται με πράξη του πρύτανη και απαρ¬ 
τίζεται από τον αντιπρύτανη Ακαδημαϊκών Υποθέσεων και 
Προσωπικού ως προέδρο και από ένα (1) μέλος Δ.Ε.Π. 
κάθε τμήματος στο οποίο λειτουργεί Π.Μ.Σ.. Το μέλος 
Δ.Ε.Π. κάθε τμήματος ορίζεται από τη γενική συνέλευση 
ειδικής σύνθεσης (Γ.Σ.Ε.Σ.) και ανήκει κατά προτίμηση στα 
μέλη στα οποία έχει ανατεθεί μεταπτυχιακό εν γένει έργο. 
Η θητεία των μελών είναι τριετής και μπορεί να ανανεώνεται. 
Στην περίπτωση διαπανεπιστημιακού Π.Μ.Σ. ως αρμόδια 
Επιτροπή Μεταπτυχιακών Σπουδών ορίζεται αυτή του Α.Ε.Ι. 
το οποίο δίνει τη διοικητική υποστήριξη. 

γ) Η γενική συνέλευση ειδικής σύνθεσης (Γ.Σ.Ε.Σ ), η 
οποία απαρτίζεται από τον πρόεδρο του τμήματος, τα μέλη 
Δ.Ε.Π. της γενικής συνέλευσης του τμήματος και δύο (2) 
μεταπτυχιακούς φοιτητές του τμήματος. Η Γ.Σ.Ε.Σ. είναι 
αρμόδια για την κατάρπση και εισήγηση προτάσεων για 
Π.Μ.Σ., τον ορισμό των μελών των συμβουλευτικών επι¬ 
τροπών, των μελών των εξεταστικών επιτροπών, την απο¬ 
νομή μεταπτυχιακών διπλωμάτων, τη συγκρότηση των επι- 

τροπών επιλογής ή εξέτασης των υποψήφιων μεταπτυχιακών 
φοιτητών, καθώς και κάθε άλλο θέμα, που προβλέπεται από 
επί μέρους διατάξεις. Σε κάθε περίπτωση διατμημαπκού 
Π.Μ.Σ. τις αρμοδιότητες της Γ.Σ.Ε.Σ. ασκεί άδική διατμη- 
ματική επιτροπή, η οποία συγκροτείται από μέλη των αντί¬ 
στοιχων Γ.Σ.Ε.Σ. των οικείων τμημάτων και τα οποία εκλέ¬ 
γονται μεταξύ όλων των μελών της Γ.Σ.Ε.Σ. κάθε τμήματος. 

δ) Η συντονιστική επιτροπή του Π.Μ.Σ., η οποία απαρ¬ 
τίζεται από τον κατά περίπτωση απαραίτητο αριθμό μελών 
Δ.Ε.Π. του τμήματος από αυτά που έχουν αναλάβει μετα¬ 
πτυχιακό έργο ή επίβλεψη διδακτορικών διατριβών και τα 
οποία ορίζονται από τη Γ.Σ.Ε.Σ.. Η επιτροπή είναι αρμόδια 
για την παρακολούθηση και το συντονισμό λειτουργίας του 
προγράμματος. 

2. α) Στα Π.Μ.Σ. γίνονται δεκτοί πτυχιούχοι Α Ε Ι. της 
ημεδαπής ή ομοταγών αναγνωρισμένων ιδρυμάτων της αλ¬ 
λοδαπής. Οι Ελληνες πτυχιούχοι πρέπει να γνωρίζουν 
αποδεδειγμένα μια ξένη γλώσσα, οι δε αλλοδαποί επαρκώς 
την ελληνική γλώσσα. Η επιλογή των μεταπτυχιακών φοι¬ 
τητών γίνεται με συνεκτίμηση των εξής κυρίως κριτηρίων: 

- Το γενικό βαθμό του πτυχίου. 

- Τη βαθμολογία στα προπτυχιακά μαθήματα τα σχετικά 
με το πρόγραμμα μεταπτυχιακών σπουδών. 

- Την επίδοση σε διπλωματική εργασία, όπου προβλέπεται 
στο προπτυχιακό επίπεδο. 

- Την τυχόν ερευνητική δραστηριότητα του υποψηφίου. 

Η Γ.Σ.Ε.Σ. του οικείου τμήματος καθορίζει με απόφασή 

της τις λεπτομέρειες εφαρμογής των κριτηρίων αυτών, τον 
ορισμό συμπληρωματικών κριτηρίων ή την πιθανή εξέταση 
σε ορισμένα μαθήματα, το αποτέλεσμα των οποίων συνε- 
κτιμάται για την επιλογή. 

β) Η επιλογή των εισακτέων στο Π.Μ.Σ. γίνεται από 
επιτροπή μελών Δ.Ε.Π. του οικείου τμήματος, που συγκρο¬ 
τείται με απόφαση της Γ.Σ.Ε.Σ.. Ο πίνακας επιτυχόντων 
επικυρώνεται από τη Γ.Σ.Ε.Σ.. 

3. α) Τη διδασκαλία των μαθημάτων και τις ασκήσεις 
μπορούν να αναλαμβάνουν: 

- Μέλη του Δ.Ε.Π. του οικείου τμήματος ή άλλων τμημάτων 
του ίδιου ή άλλου Α.Ε.Ι., ομότιμοι καθηγητές, επισκέπτες 
καθηγητές, εντεταλμένοι επίκουροι καθηγητές, ή ειδικοί 
επιστήμονες. 

- Ερευνητές αναγνωρισμένων ερευνητικών ιδρυμάτων της 
ημεδαπής ή της αλλοδαπής, που είναι κάτοχοι διδακτορικού 
διπλώματος και έχουν επαρκή επιστημονική ή ερευνητική 
ή συγγραφική δραστηριότητα. 

- Επιστήμονες αναγνωρισμένου κύρους, οι οποίοι διαθέ¬ 
τουν εξειδικευμένες γνώσεις ή σχετική εμπειρία στο αντι¬ 
κείμενο του Π.Μ.Σ.. 

β) Δεν επιτρέπεται στα μέλη Δ.Ε.Π. να απασχολούνται 
αποκλειστικά σε Π.Μ.Σ.. Οι λεπτομέρειες εφαρμογής ορί¬ 
ζονται στον κανονισμό μεταπτυχιακών σπουδών. 

γ) Η διδασκαλία των μαθημάτων και των ασκήσεων του 
Π.Μ.Σ. ανατίθεται από τη Γ.Σ.Ε.Σ. με απόφασή της, ύστερα 
από εισήγηση της συνέλευσης των μελών Δ.Ε.Π. του αρ¬ 
μόδιου τομέα. Ειδικότερες προϋποθέσεις για ανάθεση δι¬ 
δασκαλίας και ασκήσεων ορίζονται στον κανονισμό μετα¬ 
πτυχιακών σπουδών. 

4. α) Για κάθε μεταπτυχιακό φοιτητή, ο οποίος παρακο¬ 
λουθεί Π.Μ.Σ., που οδηγεί στην απονομή μεταπτυχιακού 
διπλώματος ειδίκευσης, ορίζεται από τη Γ.Σ.Ε.Σ. ύστερα 
από πρόταση της συντονιστικής επιτροπής ένα μέλος Δ.Ε.Π. 
ως επιβλέπον από αυτά που τους έχει ανατεθεί μεταπτυχιακό 


έργο. Η συντονιστική επιτροπή και το επιβλέπον μέλος 
έχουν την ευθύνη της παρακολούθησης και του ελέγχου 
της πορείας των σπουδών του μεταπτυχιακού φοιτητή. 

β) Για την απονομή μεταπτυχιακού διπλώματος ειδίκευσης 
απαιτείται η επιτυχής εξεταση στα προβλεπόμενα από το 
οικείο πρόγραμμα μαθήματα, σε συνδυασμό με τη συμμετοχή 
του μεταπτυχιακού φοιτητή στο σύνολο των εκπαιδευτικών 
και ερευνητικών δραστηριοτήτων κατά τα ειδικότερα ορι¬ 
ζόμενα στο πρόγραμμα και στον κανονισμό μεταπτυχιακών 
σπουδών. Ο φοιτητής με αίτησή του μπορεί να συνεχίσει 
για απόκτηση διδακτορικού διπλώματος. 

5. α) Γ ια κάθε μεταπτυχιακό φοιτητή - υποψήφιο διδάκτορα 
ορίζεται από τη Γ.Σ.Ε.Σ., ύστερα από εισήγηση της συντο¬ 
νιστικής επιτροπής, τριμελής συμβουλευπκή επιτροπή, η 
οποία είναι αρμόδια για την καθοδήγηση και επίβλεψη του 
υποψηφίου. Η συμβουλευπκή επιτροπή απαρτίζεται από τον 
επιβλέποντα, που είναι μέλος Δ.Ε.Π. του οικείου τμήματος 
και ανήκει στη βαθμίδα του καθηγητή ή του αναπληρωτή 
καθηγητή, ή του επίκουρου καθηγητή και δύο άλλα μέλη 
Δ.Ε.Π. από τα οποία μπορεί το ένα να είναι λέκτορας του 
οικείου τμήματος, εφόσον είναι μόνιμος ή έχει τουλάχιστον 
τριετή θητεία, ή ερευνητής αναγνωρισμένου ερευνηυκού 
κέντρου ή ιδρύματος κατά τα προβλεπόμενα στη παρ. 3 α' 
του παρόντος άρθρου. 

β) Η τελική αξιολόγηση και κρίση της διατριβής του 
υποψήφιου διδάκτορα μετά την ολοκλήρωση των υποχρεώ- 
σεών του, σύμφωνα με το πρόγραμμα και τον κανονισμό 
μεταπτυχιακών σπουδών, γίνεται από εξεταστική επιτροπή 
η οποία απαρτίζεται από επτά (7) μέλη Δ.Ε.Π.. Στην εξε¬ 
ταστική επιτροπή συμμετέχουν τα τρία (3) μέλη της συμ¬ 
βουλευτικής επιτροπής, εφόσον έχουν την ιδιότητα του 
μέλους Δ.Ε.Π. και τα υπόλοιπα τέσσερα (4) ή κατά περίπτωση 
πέντε (5) ορίζονται από τη Γ.Σ.Ε.Σ., ύστερα από γνώμη 
της συντονιστικής επιτροπής. Τα τρία (3) τουλάχιστον από 
τα μέλη της εξεταστικής επιτροπής ανήκουν στη βαθμίδα 
του καθηγητή. 

Τα μέλη της εξεταστικής επιτροπής ανήκουν στην (δια ή 
συγγενή επιστημονική ειδικότητα με αυτή στην οποία εκπονεί 
ο υποψήφιος τη διατριβή του και μπορούν ορισμένα από 
αυτά να προέρχονται από άλλο τμήμα του ίδιου ή άλλου 

Α.Ε.Ι.. 

γ) Ο υποψήφιος αναπτύσσει τη διατριβή του δημόσια 
ενώπιον της εξεταστικής επιτροπής, η οποία στη συνέχεια 
κρίνει το πρωτότυπο της διατριβής και το αν αποτελεί 
συμβολή στην επιστήμη. Γ ια την έγκριση διδακτορικής δια¬ 
τριβής απαιτείται η σύμφωνη γνώμη πέντε (5) τουλάχιστον 
μελών της εξεταστικής επιτροπής. 

δ) Η αναγόρευση του υποψηφίου σε διδάκτορα γίνεται 
από την Γ.Σ.Ε.Σ.. Τα σχετικά με την αναγόρευση καθορί¬ 
ζονται στον κανονισμό μεταπτυχιακών σπουδών. 

6. Οι διατάξεις του άρθρου 23 του νόμου αυτού γα τις 
υποτροφίες και τα δάνεια, που ισχύουν στους προπτυχιακούς 
φοιτητές εφαρμόζονται αναλόγως και για τους μεταπτυ¬ 
χιακούς φοιτητές. 

7. Με γνώμη της Γ.Σ.Ε.Σ. ενός τμήματος και απόφαση 
της Συγκλήτου του οικείου Α.Ε.Ι. μπορεί να προβλέπεται η 
καταβολή διδάκτρων για τους μεταπτυχιακούς φοιτητές 
συγκεκριμένου προγράμματος. 

8. Ο τύπος των μεταπτυχιακών και διδακτορικών διπλω¬ 
μάτων και η καθομολόγηση των διδακτόρων καθορίζεται με 
τον κανονισμό μεταπτυχιακών σπουδών. 

9. Κάθε αναγκαία λεπτομέρεια, που απαιτείται για την 



2936 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


οργάνωση και λειτουργία των Π.Μ.Σ., ρυθμίζεται με απο¬ 
φάσεις του Υπουργού Εθνικής Παιδείας και Θρησκευμάτων. 

10. Με τον κανονισμό μεταπτυχιακών σπουδών ρυθμίζο¬ 
νται, εκτός των θεμάτων που προβλέπονται από επί μέρους 
ειδικές διατάξεις, και κάθε άλλη λεπτομέρεια, που κρίνεται 
αναγκαία για τη λειτουργία Π.Μ.Σ. 

Άρθρο 13 

Διδακτορική διατριβή 

1. Όπου λειτουργεί Π.Μ.Σ. η εκπόνηση διδακτορικής 
διατριβής γίνεται μόνο μέσα από το Π.Μ.Σ.. Η εκπόνηση 
διδακτορικής διατριβής στην αντίστοιχη ειδικότητα σε τμή¬ 
ματα των Α.Ε.Ι., που δεν λειτουργούν οργανωμένα Π.Μ.Σ. 
γίνεται με την ακόλουθη διαδικασία: 

α) Υποψήφιος που ενδιαφέρεται για εκπόνηση υποβάλλει 
αίτηση στη γραμματεία του τμήματος, που είναι αντίστοιχο 
ή συναφές με το βασικό του πτυχίο και καλύπτει το γνωστικό 
αντικείμενο της διατριβής. 

β) Η Γ.Σ.Ε.Σ. του τμήματος κρίνει αν ο υποψήφιος πληροί 
τις προϋποθέσεις για εκπόνηση διδακτορικής διατριβής με 
βάση τα κριτήρια του εδαφίου α' της παραγράφου 2 του 
προηγούμενου άρθρου και ορίζει τριμελή συμβουλευτική 
επιτροπή από μέλη Δ Ε.Π., ένα από τα οποία ορίζεται ως 
επιβλέπων και ανήκει στη βαθμίδα του καθηγητή ή του 
αναπληρωτή καθηγητή ή του επίκουρου καθηγητή του τμή¬ 
ματος. Από τα άλλα δύο μέλη το ένα μπορεί να είναι 
λέκτορας του οικείου τμήματος, εφόσον είναι μόνιμος ή 
έχει τουλάχιστον τριετή θητεία ή ερευνητής αναγνωρισμένου 
ερευνητικού κέντρου ή ιδρύματος κατά τα προβλεπόμενα 
στην παρ. 3 α' του προηγούμενου άρθρου. 

γ) Η συμβουλευτική επιτροπή σε συνεργασία με τον 
υποψήφιο καθορίζει το θέμα της διατριβής. 

δ) Η χρονική διάρκεια για την εκπόνηση της διατριβής 
δεν μπορεί να είναι μικρότερη από τρία έτη από την 
ημερομηνία καθορισμού του θέματος. 

ε) Η συμβουλευτική επιτροπή σε συνεργασία με τον 
υποψήφιο υποβάλλει έκθεση προόδου στο Δ.Σ. του τμήματος 
στο τέλος κάθε χρόνου. 

στ) Η συμβουλευτική επιτροπή μετά την αξιολόγηση του 
επιστημονικού έργου του υποψηφίου και εφόσον κρίνει ότι 
τούτο έχει ολοκληρωθεί, επιτρέπει τη συγγραφή της δια¬ 
τριβής. 

ζ) Η περαιτέρω διαδικασία και η τελική κρίση γίνεται από 
επταμελή εξεταστική επιτροπή, η οποία απαρτίζεται από 
μέλη Δ Ε.Π.. Στην εξεταστική επιτροπή συμμετέχουν τα 
τρία (3) μέλη της συμβουλευτικής επιτροπής, εφόσον έχουν 
την ιδιότητα του μέλους Δ.Ε.Π. και τα υπόλοιπα τέσσερα 
(4) ή κατά περίπτωση πέντε (5) ορίζονται από τη Γ.Σ.Ε.Σ.. 
Τα τρία (3) τουλάχιστον από τα μέλη της εξεταστικής 
επιτροπής ανήκουν στη βαθμίδα του καθηγητή. Τα μέλη 
της εξεταστικής επιτροπής ανήκουν στην ίδια ή συγγενή 
επιστημονική ειδικότητα με αυτή στην οποία εκπονεί ο 
υποψήφιος τη διατριβή του και μπορούν ορισμένα από αυτά 
να προέρχονται από άλλο τμήμα του ίδιου ή άλλου Α.Ε.1. 

Ο υποψήφιος αναπτύσσει τη διατριβή του δημόσια ενώπιον 
της εξεταστικής επιτροπής, η οποία στη συνέχεια κρίνει 
το πρωτότυπο της διατριβής και το αν αποτελεί συμβολή 
στην επιστήμη. Για την έγκριση διδακτορικής διατριβής 
απαιτείται η σύμφωνη γνώμη πέντε (5) τουλάχιστο μελών 
της εξεταστικής επιτροπής. Η αναγόρευση του υποψηφίου 
σε διδάκτορα γίνεται από τη Γ.Σ.Ε.Σ.. Τα σχετικά με την 
αναγόρευση καθορίζονται στον κανονισμό μεταπτυχιακών 


σπουδών. 

2. Υποψήφιοι, οι οποίοι εκπονούν διδακτορική διατριβή 
με τη διαδικασία του άρθρου 36 του ν. 1268/1982, όπως 
ήδη ισχύει και για τους οποίους θα έχει οριστεί το αργότερο 
μέσα σε ένα μήνα από τη δημοσίευση του παρόντος η 
πενταμελής Εξεταστική Επιτροπή, συνεχίζουν και ολοκλη¬ 
ρώνουν τη διαδικασία σύμφωνα με τις προαναφερόμενες 
διατάξεις. Για τους υπόλοιπους ακολουθείται από το στάδιο 
στο οποίο βρίσκονται και εφεξής η διαδικασία της προη¬ 
γούμενης παραγράφου του παρόντος νόμου. 

3. Το άρθρο 36 του ν. 1268/1982, όπως ήδη ισχύει, 
καταργείται. 

Άρθρο 14 

Μεταβατικές ρυθμίσεις σπς μεταπτυχιακές σπουδές 

1. Μέχρι να εγκριθεί και να λειτουργήσει Π.Μ.Σ. σε ένα 
τμήμα σύμφωνα με τις διατάξεις του νόμου αυτού εφαρ¬ 
μόζονται οι διατάξεις του προηγούμενου άρθρου για τη 
διαδικασία με την οποία γίνονται δεκτοί υποψήφιοι για την 
εκπόνηση διδακτορικής διατριβής. Με την έναρξη της λει¬ 
τουργίας Π.Μ.Σ. στο οικείο τμήμα υποψήφιοι, που εκπονούν 
διδακτορική διατριβή στην ειδίκευση του προγράμματος, 
εντάσσονται αυτοδικαίως στο πρόγραμμα και ακολουθούν 
εφεξής τη διαδικασία, που προβλέπεται σ' αυτό. Τα προ¬ 
βλήματα που τυχόν ανακύπτουν από την ένταξη αυτή 
ρυθμίζονται με απόφαση της Γ.Σ.Ε.Σ.. 

Τμήματα μεταπτυχιακών σπουδών ή προγράμματα μετα¬ 
πτυχιακών σπουδών, που λειτουργούν κατά τη δημοσίευση 
του παρόντος νόμου, συνεχίζουν να λειτουργούν με τις 
διατάξεις από πς οποίες διέπεται το καθένα από αυτά και 
δέχονται για τελευταία φορά μεταπτυχιακούς φοιτητές το 
ακαδημαϊκό έτος 1992-93. Το οικείο τμήμα, στο οποίο 
λειτουργεί το μεταπτυχιακό τμήμα ή το μεταπτυχιακό πρό¬ 
γραμμα, οφείλει να υποβάλλει πρόταση προσαρμογής του 
προγράμματος στις διατάξεις του παρόντος νόμου. Σε 
αντίθετη περίπτωση καταργείται το μεταπτυχιακό τμήμα ή 
το μεταπτυχιακό πρόγραμμα με την ολοκλήρωση του χρόνου 
φοίτησης και των τελευταίων φοιτητών. 

2. Οι διατάξεις του άρθρου 81 του ν. 1566/1985 (ΦΕΚ 
167 Α') και τα προεδρικά διατάγματα, που έχουν εκδοθεί 
σε εκτέλεση του άρθρου αυτού, καταργούνται από τη 
δημοσίευση του παρόντος νόμου. Ομοίως καταργείται η 
διάταξη του άρθρου 5 παρ. 1 εδάφιο ίν του ν. 1268/1982. 

ΚΕΦΑΛΑΙΟ ΣΤ' 

Πανεπιστημιακή έρευνα 

Άρθρο 15 
Γενικές διατάξεις 

Θεσμοθετείται "πρόγραμμα ερευνών" και νέο πλαίσιο ί¬ 
δρυσης και ανάπτυξης ερευνητικών πανεπιστημιακών ινστι¬ 
τούτων κατά τα οριζόμενα στις διατάξεις του νόμου αυτού. 

Άρθρο 16 
Πρόγραμμα ερευνών 

1. Καταρτίζεται, εγκρίνεται και χρηματοδοτείται από το 
Υπουργείο Εθνικής Παιδείας και Θρησκευμάτων "πρόγραμμα 
ερευνών", που περιλαμβάνει ερευνητικά προγράμματα τα 
οποία καλύπτουν συγκεκριμένους τομείς της επιστήμης και 
της τεχνολογίας και έχουν σαφώς διατυπωμένους στόχους. 

Τα προγράμματα αυτά εκτελούνται από μέλη Δ.Ε.Π, των 
Α Ε Ι. ή μέλη των ερευνητικών πανεπιστημιακών ινστιτούτων. 
Κατά την εκτέλεση μπορούν να συνεργαστούν μεταξύ τους 
ή με μέλη ερευνητικών κέντρων της ημεδαπής και της 
αλλοδαπής, με φορείς του δημόσιου τομέα, με ν.π.ι.δ, με 
μονάδες παραγωγής ή και με φυσικά πρόσωπα. 

2. Η κατάρτιση του "προγράμματος ερευνών" γίνεται από 
επιτροπές, που συγκροτούνται με απόφαση του Υπουργού 
Εθνικής Παιδείας και Θρησκευμάτων και απαρτίζονται από 
μέλη Δ Ε.Π., ερευνητές ή άλλους ειδικούς επιστήμονες. 
Κατά την κατάρτιση του "προγράμματος ερευνών" λαμβά- 
νονχαι υπόψη και τα εγκεκριμένα Π.Μ.Σ. των Α.Ε.Ι.. 

3. Το "πρόγραμμα ερευνών" εγκρίνεται με απόφαση του 
Υπουργού Εθνικής Παιδείας και Θρησκευμάτων μετά από 
γνώμη του διαπανεπιστημιακού συμβουλίου έρευνας (Δ.Σ Ε). 

4. Τα ερευνητικά προγράμματα προκηρύσσονται κάθε 
χρόνο από το Υπουργείο Εθνικής Παιδείας και Θρησκευ¬ 
μάτων. Πρόταση για την ανάληψη ερευνητικού προγράμ¬ 
ματος υποβάλλεται από μέλη Δ.Ε.Π. των Α.Ε.Ι. ή μέλη 
ερευνητικών πανεπιστημιακών ινστιτούτων, μεμονωμένα ή 
σε συνεργασία μεταξύ τους ή σε συνεργασία με μέλη 
εκπαιδευτικού προσωπικού των Τ.Ε.Ι.. 

5. Κάθε πρόταση για την ανάληψη ερευνητικού προγράμ¬ 
ματος περιλαμβάνει μεταξύ των άλλων και τα ακόλουθα 
στοιχεία: 

α) Το φορέα εκτέλεσης του έργου και τον υπεύθυνο του 
προγράμματος. 

β) Το αντικείμενο και το σκοπό του προγράμματος. 

γ) Τους φορείς, οι οποίοι συνεργάζονται για την εκτέλεση 
του προγράμματος. 

δ) Την υπάρχουσα και την αναγκαία υλικοτεχνική υποδομή. 

ε) Τον προϋπολογισμό του προγράμματος, καθώς και τον 
προϋπολογισμό για την εξασφάλιση της αναγκαίας υλικο- 
τεχνικής υποδομής. 

στ) Τις πιθανές ή εξασφαλισμένες πηγές χρηματοδότησης, 
πέραν του κρατικού προϋπολογισμού, του προγράμματος, 
καθώς και το ύψος της αντίστοιχης χρηματοδότησης. 

ζ) Το προσωπικό που ασχολείται στο πρόγραμμα κατά 
κατηγορία και ειδικότητα. 

η) Τη χρονική διάρκεια και τις φάσεις εκτέλεσης του όλου 
προγράμματος. 

6. Επιστημονικές επιτροπές, οι οποίες απαρτίζονται από 
μέλη Δ.Ε.Π. των Α.Ε.Ι., ερευνητές ή άλλους ειδικούς επι- 
στήμονες και συγκροτούνται με απόφαση του Υπουργού 
Εθνικής Παιδείας και Θρησκευμάτων, κρίνουν τις προτάσεις 
αν αυτές ανταποκρίνονται στους στόχους των ερευνητικών 
προγραμμάτων και πληρούν τις αναγκαίες τεχνικές προ¬ 
διαγραφές και τις αξιολογούν με ουσιαστικό κριτήριο την 
επιστημονική τους αρτιότητα. 

7. Η έγκριση των προτάσεων και η ανάθεση εκτέλεσης 
γίνεται με απόφαση του Υπουργού Εθνικής Παιδείας και 
Θρησκευμάτων μετά τεκμηριωμένη γνώμη των κατά την 
προηγούμενη παράγραφο επιστημονικών επιτροπών και ει¬ 
σήγηση του διαπανεπιστημιακού συμβουλίου έρευνας. 

θ. Τα ερευνητικά προγράμματα, που εκτελούνται στο 
πλαίσιο του "προγράμματος ερευνών" μετά την ολοκλήρωσή 
τους .αξιολογούνται και αποτιμούνται ως προς την ποιότητα 
των αποτελεσμάτων τους, τη δυνατότητα χρησιμοποίησής 
τους, τη σχέση τους προς τους στόχους του προγράμματος 
και το κόστος εκτέλεσής τους. 

9. Στα μέλη των επιστημονικών επιτροπών καταβάλλεται 
αποζημίωση σύμφωνα με τις κείμενες διατάξεις. 


10. Με αποφάσεις του Υπουργού Εθνικής Παιδείας και 
Θρησκευμάτων καθορίζονται οι ειδικότεροι όροι και προϋ¬ 
ποθέσεις εκτέλεσης εγκριθέντων ερευνητικών προγραμμά¬ 
των και κάθε αναγκαία λεπτομέρεια, που προκύπτει κατά 
την εφαρμογή του παρόντος άρθρου. 

Άρθρο 17 

Ερευνητικά πανεπιστημιακά ινστιτούτα 

1. Τα ερευνητικά πανεπιστημιακά ινστιτούτα (Ε.Π.Ι.) είναι 
νομικά πρόσωπα ιδιωτικού δικαίου (ν.π.ι.δ.), τα οποία έχουν 
ως αντικείμενο την έρευνα σε μια καθορισμένη περιοχή της 
επιστήμης ή της τεχνολογίας. Τα Ε Π Ι. ιδρύονται από ένα 
ή περισσότερα τμήματα του αυτού ή άλλων Α.Ε.Ι., τα οποία 
μπορούν να συνεργάζονται και με φορείς του δημόσιου ή 
του ιδιωπκού τομέα. Τα Ε.Π.Ι. δεν ανήκουν στο δημόσιο 
τομέα, όπως έχει οριοθετηθεί από τις κείμενες διατάξεις. 

2. Τα Ε.Π.Ι. ιδρύονται με προεδρικό διάταγμα, το οποίο 
εκδίδεται με πρόταση των Υπουργών Οικονομικών και Ε¬ 
θνικής Παιδείας και Θρησκευμάτων ύστερα από γνώμη του 
διαπανεπιστημιακού συμβουλίου έρευνας. Για την ίδρυση 
Ε.Π.Ι. απαιτείται εισήγηση ερευνητικής ομάδας ή της Γ.Σ. 
τομέα, πρόταση της Γ.Σ. του τμήματος με ειδική σύνθεση 
προς τη Σύγκλητο και εισήγηση της Συγκλήτου προς το 
διαπανεπιστημιακό συμβούλιο έρευνας. Πρόταση για ίδρυση 
Ε.Π.Ι. προς τη Σύγκλητο μπορεί επίσης να υποβληθεί από 
τη Γ.Σ. τμήματος με ειδική σύνθεση. 

3. Στοιχεία, τα οποία περιλαμβάνει κάθε εισήγηση ή 
πρόταση και τα οποία περιλαμβάνονται στο προεδρικό 
διάταγμα, είναι τα ακόλουθα: 

α) Το αντικείμενο και ο σκοπός του. 

β) Η σχέση του με τα προγράμματα μεταπτυχιακών σπου¬ 
δών. 

γ) Οι τομείς ανάπτυξης ερευνητικών προγραμμάτων. 

δ) Οι φορείς και τα φυσικά πρόσωπα, τα οποία πιθανώς 
συμμετέχουν. 

ε) Ο χρόνος, οι χώροι και το κόστος κατ' έτος λειτουργίας 
του, η υπάρχουσα και η αναγκαία υλικοτεχνική υποδομή, 
καθώς και το κόστος της αναγκαίας υλικοτεχνικής υποδομής, 
οι πηγές και το ύψος της χρηματοδότησής του αναλυπκά. 

στ) Το προσωπικό κατά κατηγορία και ειδικότητα. 

Ο Υπουργός Εθνικής Παιδείας και Θρησκευμάτων προ- 
κειμένου να εγκρίνει την ίδρυση Ε.Π.Ι. ασκεί ουσιαστικό 
έλεγχο μόνο στα υπό ε και στ' στοιχεία. 

4. α) Το Υπουργείο Εθνικής Παιδείας και Θρησκευμάτων 
μπορεί να χρηματοδοτεί κατά προτεραιότητα την ίδρυση 
και λειτουργία Ε.Π.Ι., τα οποία εμπίπτουν σε συγκεκριμένες 
περιοχές της επιστήμης ή της τεχνολογίας, που καθορί¬ 
ζονται από το ίδιο και ανακοινώνονται στα Α.Ε.Ι.. 

β) Στα Ε.Π.Ι. μπορεί να εκ τελείται μέρος ή και το σύνολο 
της διδακτορικής διατριβής των μεταπτυχιακών φοιτητών. 

5. Όργανα διοίκησης των Ε.Π.Ι. είναι: 

α) το διοικητικό συμβούλιο 

β) ο διευθυντής και 

γ) ο αναπληρωτής διευθυντής. 

6. α) Το διοικητικό συμβούλιο αποτελείται από: 

- Το διευθυντή του Ε.Π.Ι. ως πρόεδρο. 

- Τρία (3) μέλη Δ.Ε.Π. κάθε τμήματος, το οποίο συνερ¬ 
γάζεται με το Ε.Π.Ι.. Τα μέλη Δ.Ε.Π. πρέπει να συμμετέχουν 
ενεργά στα ερευνητικά προγράμματα του ινστιτούτου και 
ορίζονται τα δύο (2) από τη Γ.Σ.Ε.Σ. και το άλλο από τη 
Σύγκλητο. 

- Δύο (2) ερευνητές που προτείνονται από το σύνολο 

των ερευνητών του Ε.Π.Ι.. 

-Έναν (1) εκπρόσωπο από κάθε φορέα που συμμετέχει 
στο Ε.Π.Ι.. 

β) Η θητεία των μελών του Δ.Σ. είναι τριετής. 

γ) Το Δ.Σ. είναι αρμόδιο για την εν γένει διοίκηση του 
Ε.Π.ί. κατά τα ειδικότερα οριζόμενα στο προεδρικό διάταγμα 
Ιδρυσης και τον κανονισμό λειτουργίας. 

7. Διευθυντής του Ε.Π.Ι. διορίζεται καθηγητής ή αναπλη¬ 
ρωτής · καθηγητής ενός από τα τμήματα του Α.Ε.Ι. με τα 
οποία συνδέεται το Ινστιτούτο, ο οποίος θα πρέπει να έχει 
πείρα και ενεργό ερευνητική δραστηριότητα στο σχετικό 
επιστημονικό πεδίο, το δε ερευνητικό και γενικότερα επι¬ 
στημονικό του έργο σε τομείς που εντάσσονται στις δρα¬ 
στηριότητες του ινστιτούτου θα πρέπει να είναι υψηλής 
στάθμης και διεθνώς αναγνωρισμένο. Αναπληρωτής διευ¬ 
θυντής διορίζεται μέλος Δ.Ε.Π. ή ερευνητής αναγνωρισμένου 
κύρους με διοικητική πείρα και ερευνητική δραστηριότητα 
στο αντικείμενο που καλύπτει το ινστιτούτο. Ο διευθυντής 
και ο αναπληρωτής διεθυντής επιλέγονται από τη Σύγκλητο 
του οικείου Α.Ε.Ι. με την ειδική σύνθεση που προβλέπεται 
στο άρθρο 12 παρ. 1 εδ. ά του νόμου αυτού. Σε περίπτωση 
διαπανεπιστημιακού Ε.Π.Ι. η επιλογή θα γίνεται από κοινού 
από τις Συγκλήτους των οικείων Α.Ε.Ι. με την ειδική σύνθεση, 
κατά τα ειδικότερον οριζόμενα στο αντίστοιχο διάταγμα 
ίδρυσης του Ε.Π.Ι.. Η θητεία του διεθυντή και του αναπλη¬ 
ρωτή διευθυντή είναι πενταετής και μπορεί να ανανεώνεται 
με την (δια διαδικασία. Για την επιλογή του διευθυντή και 
του αναπληρωτή διευθυντή εκδίδεται σχετική διαπιστωτική 
απόφαση του Υπουργού Εθνικής Παιδείας και Θρησκευμά¬ 
των. 

8. Για την αξιολόγηση του ερευνητικού και του εν γένει 
έργου των Ε.Π.Ι. εφαρμόζονται αναλόγως οι αντίστοιχες 
για την αξιολόγηση του έργου των Α.Ε.Ι. διατάξεις. 

9. Με τα κατά την παρ. 2 του άρθρου αυτού προεδρικά 
διατάγματα ίδρυσης των Ε.Π.Ι. καθορίζονται τα σχετικά με 
την υπηρεσιακή κατάσταση και τις αποδοχές του διευθυντή 
και του αναπληρωτή διευθυντή, την οργάνωση, δομή και 
κάθε άλλο θέμα που αναφέρονται στη λειτουργία τους. 
Μέσα σε έξι (6) μήνες αφότου συγκροτηθούν τα όργανα 
διοίκησης των Ε.Π.Ι. σύμφωνα με τις διατάξεις του παρόντος, 
το Δ.Σ. εκδίδει τον εσωτερικό κανονισμό λειτουργίας του. 

10. α) Τα κατά τη δημοσίευση του νόμου αυτού υφιστάμενα 
ακαδημαϊκά ερευνητικά ινστιτούτα μετατρέπονται αυτοδι¬ 
καίως σε-ερευνητικά πανεπιστημιακά ινστιτούτα. Σε καθένα 
από τα ινστιτούτα αυτά συνιστάται θέση διευθυντή, την 
οποία καταλαμβάνει αυτοδικαίως ο ήδη υπηρετών διευθυ¬ 
ντής, ο οποίος και ασκεί την εν γένει διοίκηση του ινστι¬ 
τούτου μέχρι να οριστεί το προσωρινό διοικητικό συμβούλιο 
του Ε.Π.Ι.. 

β) Με απόφαση του Υπουργού Εθνικής Παιδείας και 
Θρησκευμάτων, που εκδίδεται το αργότερο μέσα σε τρείς 
(3) μήνες από τη δημοσίευση του νόμου, ρυθμίζονται τα 
θέματα της διοίκησης και της εν γένει λειτουργίας των 
Ε.Π.Ι. του προηγούμενου εδαφίου κατά τη μεταβατική πε¬ 
ρίοδο, που απαιτείται για την προσαρμογή του στις διατάξεις 
του παρόντος. 

Άρθρο 18 

ΔιαπανεπιστημιοΧό συμβούλιο έρευνας 

1. Συνιστάται στο Υπουργείο Εθνικής Παιδείας και Θρη¬ 
σκευμάτων διαπανεπιστημιακό συμβούλιο έρευνας (Δ.Σ.Ε.), 
ΤΟ οποίο αποτελεί επιστημονικό σύμβουλο του Υπουργού 


Εθνικής Παιδείας και Θρησκευμάτων για θέματα έρευνας 
αρμοδιότητας του Υπουργείου Εθνικής Παιδείας και Θρη¬ 
σκευμάτων. 

2. Το Δ.Σ.Ε. είναι εννεαμελές (9) και αποτελείται από: 

α) Πέντε (5) επιστήμονες ερευνητές διεθνούς κύρους 

που προτείνονται από το σύνολο των πρυτάνεων και των 
προέδρων των διοικουσών επιτροπών των Α.Ε.Ι.. 

β) Δύο (2) επιστήμονες ερευνητές διεθνούς κύρους, που 
ορίζονται από τον Υπουργό Εθνικής Παιδείας και Θρησκευ¬ 
μάτων. 

γ) Έναν (1) επιστήμονα εκπρόσωπο του Υπουργού Εθνικής 
Παιδείας και Θρησκευμάτων. 

δ) Έναν (1) επιστήμονα ερευνητή, που ορίζεται από τον 
Υπουργό Εθνικής Παιδείας και Θρησκευμάτων και προέρ¬ 
χεται από το δημόσιο ή ιδιωτικό τομέα παραγωγής. 

3. Το Δ.Σ.Ε. είναι αρμόδιο για θέματα έρευνας και τε¬ 
χνολογίας για τα οποία απαιτείται η γνώμη του, σύμφωνα 
με τις διατάξεις του παρόντος νόμου, καθώς και για κάθε 
άλλο ειδικότερο θέμα, το οποίο παραπέμπεται σ' αυτό από 
τον Υπουργό Εθνικής Παιδείας και Θρησκευμάτων. 

4. Με αποφάσεις του Υπουργού Εθνικής Παιδείας και 
Θρησκευμάτων, οι οποίες δημοσιεύονται στην Εφημερίδα 
της Κυβερνήσεως, καθορίζονται οι κανόνες λειτουργίας του 
Δ.Σ.Ε.. Με όμοιες αποφάσεις καθορίζονται τα σχετικά με 
τη συγκρότηση και σύγκληση του Δ.Σ.Ε., καθώς και την 
ανάδειξη των επιστημόνων του εδαφίου α' της παραγράφου 
2 του άρθρου αυτού. 

Άρθρο 19 

Υπηρεσία μεταπτυχιακών σπουδών και έρευνος 

1. Συνιστάται στο Υπουργείο Εθνικής Παιδείας και Θρη¬ 
σκευμάτων υπηρεσία μεταπτυχιακών σπουδών και έρευνας 
στην αρμοδιότητα της οποίας ανήκουν: 

- Η μελέτη και εισήγηση επί θεμάτων σχετικών με τις 
μεταπτυχιακές σπουδές και την επιστημονική και τεχνολο¬ 
γική έρευνα αρμοδιότητας του Υ πουργείου Εθνικής Παιδείας 
και θρησκευμάτων. 

- Η διαχείριση των κονδυλίων του "προγράμματος ερευ¬ 
νών" και όλα τα θέματα τα σχετικά με τα προγράμματα 
μεταπτυχιακών σπουδών και την επιστημονική και τεχνο¬ 
λογική έρευνα. 

- Η συνεργασία με διεθνείς οργανισμούς για θέματα 
έρευνας και η υποστήριξη της ανάπτυξης σχέσεων με 
πανεπιστήμια, ερευνητικά ιδρύματα και ινστιτούτα του εξω¬ 
τερικού. 

- Η συνεργασία με την επιτροπή ερευνών του Ειδικού 
Λογαριασμού Ερευνας, καθώς και την επιτροπή μεταπτυ¬ 
χιακών σπουδών των Α.Ε.Ι., με τη γενική γραμματεία έρευνας 
και τεχνολογίας του Υπουργείου Βιομηχανίας, Ενέργειας 
και Τεχνολογίας και άλλους σχετικούς με την έρευνα φορείς 
του δημόσιου και ιδιωτικού τομέα. 

2. Το επίπεδο οργάνωσης της υπηρεσίας αυτής, η διάρ¬ 
θρωση, οι επί μέρους αρμοδιότητες και κάθε άλλη αναγκαία 
λεπτομέρεια καθορίζονται με προεδρικό διάταγμα, που εκ- 
δίδεται με πρόταση του Υπουργού Εθνικής Παιδείας και 
Θρησκευμάτων. 

3. Η υπηρεσία στελεχώνεται με επιστημονικό και λοιπό 
προσωπικό, που μπορεί να αποσπάται κατά παρέκκλιση των 
κείμενων διατάξεων από φορείς του δημόσιου τομέα, με 
απόφαση του Υπουργού Εθνικής Παιδείας και Θρησκευμάτων 
και του τυχόν συναρμόδιου. Η στελέχωση της υπηρεσίας 
αυτής μπορεί να γίνεται και με ανάθεση καθηκόντων, με 

παράλληλη ή πλήρη άσκηση των κύριων καθηκόντων, από 
επιστημονικό προσωπικό των Ανώτατων Εκπαιδευτικών Ι¬ 
δρυμάτων. Η ανάθεση ενεργείται με απόφαση του Υπουργού 
Εθνικής Παιδείας και Θρησκευμάτων. Με απόφαση των 
Υπουργών Οικονομικών και Εθνικής Παιδείας και Θρησκευ¬ 
μάτων μπορεί να καθορίζεται πρόσθετη αμοιβή πέρα από 
τις αποδοχές της οργανικής του θέσης. 

’Αρθρο 20 

Κίνητρα χρηματοδότησης 

Τα χρηματικά ποσά, που καταβάλλονται από επιχειρήσεις 
στα Α.Ε.Ι. και στα Ε.Π.Ι. και αντιπροσωπεύουν την αξία του 
επιστημονικού εξοπλισμού, ο οποίος είναι αναγκαίος για 
την ανάπτυξη της επιστημονικής έρευνας, αποτελούν πα¬ 
ραγωγική δαπάνη, σύμφωνα με όσα ορίζονται στις διάταξεις 
του άρθρου 35 του ν.δ. 3323/1955 (ΦΕΚ 214 Α'), όπως ήδη 
ισχύουν. 

Άρθρο 21 

Ειδικοί λογαριασμοί έρευνας 

1. Ποσοστό, το οποίο δεν μπορεί να υπερβαίνει το 25% 
του συνολικού προϋπολογισμού κάθε έργου, που χρηματο¬ 
δοτείται μέσω του Ειδικού Λογαριασμού έρευνας των Α.Ε.Ι. 
και ειδικότερα από οποιονδήποτε πόρο και τυχόν πλεονά¬ 
σματα και γενικές επιχορηγήσεις, διατίθεται σε κάθε ίδρυμα 
για ενδεχόμενη χρήση του προσωπικού του, εγκαταστάσεων 
και οργάνων κατά την εκτέλεση του ερευνητικού έργου και 
για τα έξοδα λειτουργίας του Λογαριασμού. Το ακριβές 
ποσοστό καθορίζεται κατά κατηγορίες προγραμμάτων από 
τη Σύγκλητο ύστερα από εισήγηση της επιτροπής ερευνών. 

2. Η διάταξη της παρ. 2 του άρθρου 7 της κοινής 
υπουργικής απόφασης Β1/819/1988 (ΦΕΚ 920 Β') κατά το 
μέρος που αφορά τα Α.Ε.Ι. παύει να ισχύει. 

ΚΕΦΑΛΑΙΟ Ζ' 

Φοιτητική μέριμνα 

Άρθρο 22 

Δωρεάν παροχή διδακτικών βιβλίων και βοηθημάτων 

1. Το διδακτικό έργο συμπληρώνεται με αντίστοιχα διδα¬ 
κτικά βιβλία ή άλλα βοηθήματα, καθώς και με την εξασφάλιση 
της ενημέρωσης και της πρόσβασης των φοιτητών στη 
σχετική ελληνική και ξένη βιβλιογραφία. Στους προπτυχια¬ 
κούς φοιτητές των Α.Ε.Ι. παρέχονται δωρεάν διδακτικά 
βιβλία ή άλλα βοηθήματα, εφόσον συγκεντρώνουν τις ακό¬ 
λουθες προϋποθέσεις: 

α) Άγαμοι φοιτητές, που το εισόδημα των ιδίων και των 
γονέων τους, δεν υπερβαίνει το ποσόν των δύο εκατομ¬ 
μυρίων τριακοσίων χιλιάδων (2.300.000) δραχμών, προκει- 
μένου για οικογένεια με ένα μόνο παιδί. Για οικογένεια με 
περισσότερα παιδιά το ανωτέρω ποσό εισοδήματος προ¬ 
σαυξάνεται κατά εκατόν εξήντα χιλιάδες (160.000) δραχμές 
για κάθε παιδί πέραν του πρώτου και κατά δύο εκατομμύρια 
(2.000.000) δραχμές για κάθε αδελφό ή αδελφή, που φοιτά 
επίσης σε Α.Ε.Ι.. 

β) Άγαμοι φοιτητές, ορφανοί και από τους δύο γονείς, 
που το ετήσιο εισόδημά τους δεν υπερβαίνει το ποσόν του 
ενός εκατομμυρίου εξακοσίων χιλιάδων (1.600,000) δραχμών. 

γ) Έγγαμοι φοιτητές, που το ετήσιο οικογενειακό τους 
εισόδημα δεν υπερβαίνει το ποσόν του ενός εκατομμυρίου 


εξακοσίων χιλιάδων (1.600.000) δραχμών. 

δ) Στήν περίπτωση φοιτητή της Ιατρικής τα ανωτέρω 
ποσά προσαυξάνονται κατά διακόσιες χιλιάδες (200.000) 
δραχμές. 

Τα ανωτέρω ποσά προσαυξάνονται κατά ένα εκατομμύριο 
(1.000.000) δραχμές, εφόσον οι γονείς των φοιτητών ή οι 
ίδιοι, όταν είναι έγγαμοι, είναι μισθωτοί εν ενεργεία ή 
συνταξιούχοι. 

Ως οικογενειακό εισόδημα για την εφαρμογή των ανωτέρω 
διατάξεων λαμβάνεται υπόψη το άθροισμα των εισοδημάτων, 
που πραγματοποιούνται από τον ίδιο το φοιτητή και τους 
δύο γονείς του ή τον ίδιο και τη ούζυγό του, εφόσον είναι 
έγγαμος, όπως προκύπτει από το εκκαθαριστικό σημείωμα 
της οικείας φορολογικής αρχής. 

Τα προαναφερόμενα ποσά μπορεί να αυξάνονται κατά 
περίπτωση με κοινή απόφαση των Υπουργών Οικονομικών 
και Εθνικής Παιδείας και Θρησκευμάτων. 

Δωρεάν παροχής διδακτικών βιβλίων ή άλλων βοηθημάτων 
δικαιούνται σε κάθε περίπτωση και ανεξαρτήτως του ύψους 
του οικογενειακού εισοδήματος οι φοιτητές τέκνα πολύτε¬ 
κνων οικογενειών, καθώς και οι φοιτητές τέκνα ομογενών, 
οι γονείς των οποίων είναι μόνιμα εγκατεστημένοι στο 
εξωτερικό και η εκεί προσφερόμενη εργασία τους είναι της 
μορφής του ειδικευμένου ή ανειδίκευτου εργάτη, εφόσον 
προσκομίσουν σχετική βεβαίωση της εκεί ελληνικής προ¬ 
ξενικής αρχής. 

2. Τα χρηματικά ποσά που θα εξοικονομούνται από την 
εφαρμογή του άρθρου αυτού, θα διατίθενται υποχρεωτικά 
για την ανέγερση, την οργάνωση και τη λειτουργία πανε¬ 
πιστημιακών βιβλιοθηκών. 

3. Η διάταξη αυτή ισχύει από το ακαδημαϊκό έτος 1993-94, 
οπότε και καταργείται η διάταξη του άρθρου 23 παρ.2 του 
ν. 1268/1982. 

Άρθρο 23 

Σύστημα υποτροφιών και δανείων 

1. Για τους προπτυχιακούς φοιτητές εισάγεται το σύστημα 
κρατικής μέριμνας, που περιλαμβάνει δύο κατηγορίες: υ¬ 
ποτροφίες επίδοσης και υποτροφίες και δάνεια ενίσχυσης. 

α) Οι υποτροφίες επίδοσης χορηγούνται με αποκλειστικό 
κριτήριο την πανεπιστημιακή επίδοση του φοιτητή, ως α¬ 
κολούθως: Στον πρώτο κατά σειρά βαθμολογίας φοιτητή 
κάθε έτους σπουδών και κάθε τμήματος Α.Ε.Ι., το οποίο 
δεν έχει περισσότερους από εκατό (100) φοιτητές παρέχεται 
υποτροφία ποσού διακοσίων χιλιάδων (200.000) δραχμών 
και στον αμέσως επόμενο ποσό εκατόν πενήντα χιλιάδων 
(150.000) δραχμών. Για τμήμα με περισσότερους από εκατό 
(100) φοιτητές το αντίστοιχο ακαδημαϊκό έτος παρέχεται 
ανά μία (1) υποτροφία ποσού εκατόν τριάντα χιλιάδων 
(130.000) δραχμών για κάθε πρόσθετη εκατοντάδα φοιτητών 
στον αμέσως επόμενο κατά σειρά βαθμολογίας φοιτητή. Σε 
περίπτωση ισοβαθμίας δύο φοιτητών η υποτροφία χορηγείται 
σε εκείνον, που έχει το χαμηλότερο οικογενειακό εισόδημα. 

β) Οι υποτροφίες και τα δάνεια ενίσχυσης χορηγούνται 
με πρώτο κριτήριο την οικονομική κατάσταση του φοιτητή 
και δεύτερο κριτήριο την επίδοσή του. Δικαιούχοι της υ¬ 
ποτροφίας αυτής είναι οι φοιτητές, που δεν στεγάζονται 
σπς Φοιτητικές Εστίες του Εθνικού Ιδρύματος Νεότητας ή 
των πανεπιστημίων, εφόσον: 

ι) οι γονείς τους διαμένουν μονίμως σε τόπο, ο οποίος 
δεν συνδέεται με αστική συγκοινωνιακή γραμμή με την 
πόλη, όπου η έδρα του τμήματος στο οποίο φοιτούν και 

ιι) το δηλούμενο εισόδημά τους δεν υπερβαίνει το όριο 
που τους παρέχει δικαίωμα να σιτίζονται δωρεάν, επιλέγονται 
δε ανάμεσα στους φοιτητές, οι οποίοι στη σειρά βαθμολογίας 
είναι αμέσως επόμενοι εκείνων που δικαιούνται υποτροφία 
επίδοσης. Σε περίπτωση ισοβαθμίας προηγείται το κριτήριο 
της οικονομικής κατάστασης. 

Ο αριθμός των δικαιούχων ορίζεται σε έξι (6) για κάθε 
τμήμα το οποίο έχει εκατό (100) ή λιγότερους φοιτητές το 
αντίστοιχο έτος σπουδών και αυξάνεται κατά έναν (1) για 
κάθε πρόσθετη εκατοντάδα φοιτητών προκειμένου για τμή¬ 
ματα με περισσότερους φοιτητές. Το ποσό της ενίσχυσης 
ορίζεται για κάθε φοιτητή σε εκατόν πενήντα χιλιάδες 
(150.000) δραχμές, οι οποίες κατά το ήμισυ αποτελούν 
υποτροφία και το άλλο ήμισυ άτοκο χρηματικό δάνειο, που 
υποχρεώνεται ο φοιτητής να επιστρέφει σε μηνιαίες δόσεις 
ίσες με τον αριθμό των ετών δανειοδότησης επί δώδεκα 
(12). Η πρώτη δόση καταβάλλεται τον πρώτο μήνα μετά 
την παρέλευση δύο ετών από την ημέρα λήψης του πτυχίου 
ή, αν ο φοιτητής στρατευθεί αφού λάβει το πτυχίο του, 
ένα έτος μετά την εκπλήρωση των στρατιωτικών του υπο¬ 
χρεώσεων. Αν ο φοιτητής λάβει το πτυχίο του με το βαθμό 
άριστα, αποσβέννυται η υποχρέωσή του για επιστροφή του 
δανείου. 

Με απόφαση του Υπουργού Οικονομικών και Εθνικής 
Παιδείας και Θρησκευμάτων μπορεί να αυξάνονται τόσο ο 
αριθμός των δικαιούχων φοιτητών και των δύο τούτων 
κατηγοριών της κρατικής μέριμνας, όσο και τα ποσά της 
υποτροφίας επίδοσης και της υποτροφίας και δανείου ενί¬ 
σχυσης. 

2. Η διάταξη αυτή ισχύει από την 1η Ιανουάριου 1993, 
οπότε και καταργείται η διάταξη του άρθρου 29 παρ.4 του 
ν. 1268/1982. 

ΚΕΦΑΛΑΙΟ Η' 

Άρθρο 24 

Αξιολόγηση του έργου των Α.Ε.Ι. 

1. Τα Α.Ε.Ι. της χώρας αξιολογούνται κατά τμήματα και 
στο σύνολό τους με βάση το επιτελούμενο σε αυτά εκ¬ 
παιδευτικό, ερευνητικό και διοικητικό έργο συνολικά και επί 
μέρους. Για την αξιολόγηση λαμβάνεται υπόψη ο σχετικός 
προγραμματισμός του Α.Ε.Ι.. 

2. Το αποτέλεσμα της αξιολόγησης λαμβάνεται υπόψη 
για την κατανομή στα Α.Ε.Ι. ή σε τμήμα τους ειδικής 
χρηματοδότησης, πέραν της πάγιας,το ύψος της οποίας 
καθορίζεται κάθε φορά με απόφαση του Υπουργού Εθνικής 
Παιδείας και Θρησκευμάτων. 

3. Η αξιολόγηση αυτή των Α.Ε.Ι. πραγματοποιείται με 
απόφαση της επιτροπής αξιολόγησης του έργου των Α.Ε.Ι.. 

4. Συνιστάται στο Υπουργείο Εθνικής Παιδείας και Θρη¬ 
σκευμάτων ’επιτροπή αξιολόγησης του έργου των Α.Ε.Ι.', 
που συγκροτείται για θητεία τεσσάρων (4) ετών, με απόφαση 
του Υπουργού Εθνικής Παιδείας και θρησκευμάτων και 
αποτελείται από εννέα (9) μέλη. Από αυτά τα πέντε (5) 
υποδεικνύονται, με ισάριθμα αναπληρωματικά, από το σύνολο 
των πρυτάνεων και προέδρων διοικουσών επιτροπών των 
Α.Ε.Ι. της χώρας και τα υπόλοιπα τέσσερα (4) ορίζονται με 
ισάριθμα αναπληρωματικά από μέλη Δ.Ε.Π. των Α.Ε.Ι. της 
ημεδαπής ή της αλλοδαπής με σχετική εμπειρία στο αντι¬ 
κείμενο από τον Υπουργό Εθνικής Παιδείας και Θρησκευ¬ 
μάτων με την απόφαση συγκρότησης. Με την ίδια απόφαση 
ορίζεται ο πρόεδρος και ο αντιπρόεδρος της επιτροπής. 


Η γραμματειακή και υλικοτεχνική υποστήριξη της επιτροπής 
βαρύνει το Υπουργείο Εθνικής Παιδείας και Θρησκευμάτων. 

5. Με προεδρικό διάταγμα, που εκδίδεται με πρόταση του 
Υ πουργού Εθνικής Παιδείας και Θρησκευμάτων ύστερα από 
σύμφωνη γνώμη της επιτροπής αξιολόγησης, καθορίζονται 
τα ειδικότερα κριτήρια αξιολόγησης, οι δείκτες απόδοσης, 
ο αξιολογητέος χρόνος, η εν γένει διαδικασία αξιολόγησης 
και ο τρόπος κατανομής της ειδικής χρηματοδότησης μεταξύ* 
των Α.Ε.Ι. ή των τμημάτων τους. 

Με αποφάσεις του Υπουργού Εθνικής Παιδείας και Θρη¬ 
σκευμάτων, που εκδίδονται ύστερα από γνώμη της επιτροπής 
αξιολόγησης του έργου των Α.Ε.Ι., συγκροτούνται επιτροπές 
ειδικών επιστημόνων με αρμοδιότητα τη μελέτη για τον 
καθορισμό των κριτηρίων αξιολόγησης και των δεικτών 
απόδοσης, καθώς και την αποτίμησή τους, και στη συνέχεια 
την υποβολή σχετικών κατά περίπτωση εισηγήσεων στην 
επιτροπή αξιολόγησης. 

ΚΕΦΑΛΑΙΟ Θ' 

Άρθρο 25 
Διακίνηση φοιτητών 

ί. Φοιτητές διακινούμενοι μεταξύ ελληνικών και ομοταγών 
αλλοδαπών Α.Ε.Ι. στο πλαίσιο διαπανεπιστημιακών εκπαι¬ 
δευτικών ή ερευνητικών προγραμμάτων συνεργασίας εγ- 
γράφονται ως φιλοξενούμενοι φοιτητές στα Α.Ε.Ι. υποδοχής. 
Οι ελευθέρως διακινούμενοι φοιτητές εγγράφονται ως φι¬ 
λοξενούμενοι φοιτητές , όταν γίνονται δεκτοί από το Α.Ε.Ι. 
υποδοχής. 

Οι φιλοξενούμενοι φοιτητές έχουν τα δικαιώματα και τις 
υποχρεώσεις, που έχουν οι φοιτητές του ιδρύματος υπο¬ 
δοχής για όσο χρόνο διαρκεί η φοίτησή τους στο Α.Ε.Ι 
υποδοχής, σύμφωνα με το εγκεκριμένο πρόγραμμα συνερ¬ 
γασίας. 

2. Οι φιλοξενούμενοι φοιτητές δεν έχουν δικαίωμα με¬ 
τεγγραφής, κατάταξης ή απόκτησης ακαδημαϊκού τίτλου 
στο Α.Ε.Ι. υποδοχής, εκτός αν το διαπανεπιστημιακό πρό¬ 
γραμμα συνεργασίας, στο πλαίσιο του οποίου διακινούνται 
οι φιλοξενούμενοι φοιτητές, προβλέπει τη δυνατότητα χο¬ 
ρήγησης κοινού τίτλου σπουδών από τα συνεργαζόμενα 
Α.Ε.Ι.. Στον ανωτέρω περιορισμό δεν περιλαμβάνεται η 
χορήγηση πιστοποιητικού σπουδών, ενδεικτικών ή άλλων 
μη ακαδημαϊκών τίτλων, η χορήγηση των οποίων ανταπο- 
κρίνεται προς το χρόνο φοίτησης των φιλοξενούμενων 
φοιτητών και είναι σύμφωνο με τους όρους και προϋποθέσεις 
της κείμενης εσωτερικής νομοθεσίας. 

3. Προκειμένου περί φοιτητών εγγεγραμμένων στα ελ¬ 
ληνικά Α.Ε.Ι., οι διδακτικές μονάδες, ο χρόνος φοίτησης, 
η επιτυχής παρακολούθηση των μαθημάτων και η βαθμολογία 
τους στο Α.Ε.Ι. υποδοχής λαμβάνονται υπόψη, μεταφέρονται 
και θεωρείται ότι πραγματοποιήθηκαν στο Α.Ε.Ι. προέλευσης, 
εφόσον τα μαθήματα αυτά περιλαμβάνονται σε εγκεκριμένο 
πρόγραμμα συνεργασίας. Στην περίπτωση των ελευθέρως 
διακινούμενων φοιτητών, η άδεια παρέχεται από τη γενική 
συνέλευση του τμήματος, το οποίο αποφασίζει σχεπκώς. 

4. Οι διατάξεις του άρθρου 26 του ν. 1824/1988 (ΦΕΚ 
296 Α') καταργούνται κατά το μέρος τους που αφορά τα 
Α.Ε.Ι,. 

Άρθρο 26 

Κέντρο Ελληνικής Γλώσσας 

1. Ιδρύεται νομικό πρόσωπο ιδιωτικού δικαίου (ν.π.ι.δ.) μη 

κερδοσκοπικού χαρακτήρα με την επωνυμία "Κέντρο Ελλη¬ 
νικής Γλώσσας". Το Κέντρο υπάγεται στην εποπτεία του 
Υπουργείου Εθνικής Παιδείας και Θρησκευμάτων. Σκοπός 
της λειτουργίας του είναι η γενικότερη ενίσχυση και προώ¬ 
θηση της ελληνικής γλώσσας εντός και εκτός Ελλάδας, η 
μέσω αυτής τόνωση της εθνικής ταυτότητας των Ελλήνων 
της διασποράς, η οργάνωση της διδασκαλίας της σε αλ¬ 
λοδαπούς ενηλίκους του εξωτερικού και του εσωτερικού, 
η στήριξη των διδασκόντων την ελληνική γλώσσα στο 
εξωτερικό και το εσωτερικό, η παραγωγή διδακτικού υλικού 
και ό,τι άλλα συντελεί στην προβολή και διάδοση της 
ελληνικής γλώσσας γενικότερα. 

2. Το Κέντρο επιχορηγείται με κονδύλια του τακτικού 
προϋπολογισμού και του προϋπολογισμού δημοσίων επεν¬ 
δύσεων, εγγραφομένων σχετικών πιστώσεων στον προϋ¬ 
πολογισμό του Υπουργείου Εθνικής Παιδείας και Θρησκευ¬ 
μάτων. 

3. Για την πραγματοποίηση των σκοπών του το Κέντρο 
μπορεί να συνεργάζεται με υπηρεσίες της Ελλάδας στο 
εξωτερικό, με ελληνικά και ξένα Α.Ε.Ι. και με υπηρεσίες και 
οργανισμούς άλλων κρατών και να εφαρμόζει προγράμματα 
ανταλλαγής ή μετάκλησης φοιτητών και επιστημόνων. 

4. Με προεδρικό διάταγμα, που εκ δίδεται με πρόταση του 
Υπουργού Εθνικής Παιδείας και Θρησκευμάτων, ρυθμίζονται 
τα θέματα που αφορούν την έδρα, τη διοίκηση, την οργά¬ 
νωση, τη σύσταση θέσεων, την έκδοση οργανισμού λει¬ 
τουργίας, τους ειδικότερα εκδιωκόμενους σκοπούς, τους 
πόρους, την περιουσία και την οικονομική διαχείριση, την 
υπηρεσιακή και πειθαρχική κατάσταση του προσωπικού και 
κάθε άλλη λεπτομέρεια, που έχει σχέση με την οργάνωση 
και λειτουργία του νομικού τούτου προσώπου. 

ΚΕΦΑΛΑΙΟ Γ 
Άρθρο 27 

Ελληνικό Ανοικτό Πανεπιστήμιο 

1. Ιδρύεται Ελληνικό Ανοικτό Πανεπιστήμιο (Ε.Α.Π ) ως 
αυτοτελές και πλήρως αυτοδιοικούμενο ανώτατο εκπαιδευ¬ 
τικό ίδρυμα, που έχει τη μορφή νομικού προσώπου δημόσιου 
δικαίου και εδρεύει στην Αθήνα. Το Ε.Α.Π. περιλαμβάνει 
περιφερειακά κέντρα, τα οποία ιδρύονται και λειτουργούν 
ως παραρτήματα αυτού είτε στο πλαίσιο των υφιστάμενων 
ήδη Α.Ε.Ι. είτε και εκτός αυτών. 

2. Το Ε.Α.Π. έχει ως αποστολή τη συνεχή επιμόρφωση 
και μετεκπαίδευση των πολιτών και αναφέρεται σε μορφές 
εκπαίδευσης που δεν απαιτούν αναγκαίως συνεχή παρα¬ 
κολούθηση και πραγματοποίηση φροντιστηριακών ή εργα¬ 
στηριακών ασκήσεων, μπορούν δε ενδεχομένως να παρέ¬ 
χονται και με τη χρησιμοποίηση των σύγχρονων τ,εχνικών 
μέσων επικοινωνίας ή ενημέρωσης. 

3. Όργανα διοίκησης του Ε.Α.Π. είναι . α) το ακαδημαϊκό 
συμβούλιο, που απαρτίζεται από τους πρυτάνεις και τους 
προέδρους των διοικουσών επιτροπών ή εκπροσώπους τους 
όλων των Α.Ε.Ι. της χώρας και εκπροσώπους κοινωνικών 
και παραγωγικών φορέων και β) το διοικητικό συμβούλιο, 
το οποίο απαρτίζεται από ειδικούς επιστήμονες με εξειδι- 
κευμένες σπουδές και σχετική εμπειρία στο αντικείμενο. 

4. Το Ε.Α.Π. οργανώνει: α) επιμορφωτικά προγράμματα 
και προγράμματα επαγγελματικής εκπαίδευσης ή μετεκπαί¬ 
δευσης, που οδηγούν σε πιστοποιητικά παρακολούθησης 
και β) εκπαιδευτικά προγράμματα που οδηγούν υπό ορι¬ 
σμένες απαραίτητες προϋποθέσεις, που καθορίζονται από 


το ακαδημαϊκό συμβούλιο και μία από τις οποίες είναι ότι 
η συνολική διάρκεια σπουδών θα είναι τουλάχιστον ίση με 
τη διάρκεια των αντίστοιχων σπουδών στα υπόλοιπα Α.Ε.Ι. 
της χώρας, σε ακαδημαϊκούς τίτλους σπουδών. 

5. Στα επιμορφωτικά και εκπαιδευτικά προγράμματα του 
Ε.Α.Π., που μετέχουν και διδάσκουν μέλη Δ.Ε.Π. των Α.Ε.Ι. 
της χώρας, η συμμετοχή τους αυτή δεν θεωρείται κατοχή 
δεύτερης θέσης ή - άσκηση παράλληλου επαγγελματικού 
έργου. Το ακαδημαϊκό συμβούλιο καθορίζει τα προσόντα 
για τους διδάσκοντες που δεν είναι μέλη Δ.Ε.Π. των Α.Ε.Ι.. 

6. Το Ε.Α.Π. συνεργάζεται με τα Α.Ε.Ι. της χώρας, καθώς 
και με αντίστοιχα Α.Ε.Ι. του εξωτερικού και συμμετέχει σε 
διεθνείς ενώσεις τέτοιων ιδρυμάτων. 

7. Με προεδρικό διάταγμα, που εκδίδεται με πρόταση 
των Υπουργών Προεδρίας της Κυβέρνησης, Εθνικής Παι¬ 
δείας και Θρησκευμάτων και Οικονομικών, ρυθμίζονται τα 
θέματα που αφορούν τη διοίκηση, τα μέλη και τη διαδικασία 
επιλογής και διορισμού των οργάνων διοίκησης, τον τρόπο 
ίδρυσης και λειτουργίας περιφερειακών κέντρων, την ορ¬ 
γάνωση, τη "σύσταση θέσεων, την έκδοση οργανισμού λει¬ 
τουργίας, την έκδοση κανονισμού σπουδών, τις προϋπο¬ 
θέσεις εγγραφής σπουδαστών, χορήγησης και το περιεχό¬ 
μενο των σχετικών πιστοποιητικών και τίτλων σπουδών, 
τους πόρους, την περιουσία και την οικονομική διαχείριση, 
την υπηρεσιακή κατάσταση του προσωπικού και κάθε άλλη 
λεπτομέρεια, που έχει σχέση με την οργάνωση και τη 
λειτουργία του Ε.Α.Π. και των περιφερειακών τους κέντρων. 

ΚΕΦΑΛΑΙΟ ΙΑ' 

Διάφορες διατάξεις 
Άρθρο 28 

1. Η παρ.1 του άρθρου 12 του ν.1268/1982 αντικαθίσταται 
ως εξής: 

"Ως πρυτάνεις, άντιπρυτάνεις, κοσμήτορες σχολών, πρόε¬ 
δροι τμημάτων και διευθυντές τομέα εκλέγονται καθηγητές 
και σε περίπτωση, που δεν υπάρχουν υποψήφιοι καθηγητές 
εκλέγονται αναπληρωτές καθηγητές. Δεν μπορεί να είναι 
υποψήφιος και να εκλεγεί εκείνος, που αποχωρεί λόγω 
συμπλήρωσης του ανώτατου ορίου ηλικίας κατά τη διάρκεια 
της προκηρυσσόμενης θητείας των ανωτέρω αξιωμάτων". 

2. Στο τέλος του εδαφίου δ' της παρ. 4 του άρθρου 8 
του ν. 1268/1982, προστίθεται η εξής, περίοδος: 

"Μοναδικός υποψήφιος πρόεδρος δεν εκλέγεται, αν δεν 
συγκεντρώσει το ένα τρίτο (1/3) τουλάχιστον των ψήφων 
του εκλεκτορικού σώματος". 

3. Στο τέλος του άρθρου 17 του ν.1268/1982 προστίθεται 
η ακόλουθη παράγραφος : 

"11. Μέλη Δ.Ε.Π., που καλούνται να διδάξουν ως επισκέ¬ 
πτες καθηγητές σε Α.Ε.Ι. Της αλλοδαπής, δικαιούνται να 
λάβουν κανονική άδεια χωρίς αποδοχές διάρκειας μέχρι έξι 
(6) μήνες μετά τη συμπλήρωση τριών χρόνων υπηρεσίας 
στο ίδιο Α.Ε.Ι. ή από τη χορήγηση της προηγούμενης όμοιας 
άδειας. Η άδεια αυτή δεν ταυτίζεται με την εκπαιδευτική 
άδεια της παρ. 3α τόυ άρθρου αυτού". 

4. Στο τέλος του άρθρου 18 του ν.1268/1982 προστίθενται 
οι ακόλουθοι παράγραφοι : 

"4. Η μηνιαία αμοιβή των επισκεπτών καθηγητών, που 
προσκαλούνται από το εξωτερικό, καθορίζεται ίση με τις 
κάθε είδους αποδοχές και επιδόματα, που λαμβάνουν τα 
ομοιόβαθμα μέλη Δ.Ε.Π. πλήρους απασχόλησης των ελλη¬ 
νικών Α.Ε.Ι.. τα οποία είναι έγγαμα με δύο παιδιά και έχουν 

δεκαετή συνολική υπηρεσία. Δικαιούνται ακόμα πλήρους 
ιατροφαρμακευτικής και νοσοκομειακής περίθαλψης, σύμ¬ 
φωνα με ό,τι ισχύει για τα μέλη Δ.Ε.Π των ελληνικών Α.Ε.Ι.. 

5. Η αμοιβή των επισκεπτών καθηγητών, που προσκα¬ 
λούνται από το εσωτερικό για να διδάξουν τρεις (3) ή 
περισσότερες ώρες την εβδομάδα, καθορίζεται στο 1/3 του 
βασικού τους μισθού, προσαυξανομένου με την αυτόματη 
τιμαριθμική αναπροσαρμογή, όταν πρόκειται για Α.Ε.Ι. της 
δεύτερης και στο 1/2, όταν πρόκειται για Α.Ε.Ι της τρίτης 
ομάδας, όπως αυτές προσδιορίζονται στο εδάφιο β' της 
παρ.4 του άρθρου 1 του ν.1517/1985 (ΦΕΚ 25 Α')\ 

5. Στο τέλος του άρθρου 13 του ν. 1268/1982 προστίθεται 
η ακόλουθη παράγραφος : 

Ί1. Μέλη Δ.Ε.Π. πλήρους και αποκλειστικής απασχόλη¬ 
σης, τα οποία αναλαμβάνουν δίωρο τουλάχιστον εβδομα¬ 
διαίους διδακτικό έργο υποχρεωτικού μαθήματος και σε άλλο 
τμήμα του ίδιου Α.Ε.Ι., δικαιούνται πρόσθετης αμοιβής, ίσης 
προς το 1/5 των μηνιαίων αποδοχών τους ,εφόσον στο 
τμήμα στο οποίο ανήκουν οργανικώς έχουν καλύψει το 
ελάχιστο υποχρεωτικό (οράριο διδασκαλίας". 

6. Μέλη Δ.Ε.Π. και κάθε βαθμίδας διδακτικό και ερευνητικό 
προσωπικό των Α.Ε.Ι., το εκπαιδευτικό προσωπικό (Ε.Π ) 
και κάθε βαθμίδας διδακτικό προσωπικό των Τεχνολογικών 
Εκπαιδευτικών Ιδρυμάτων (Τ.Ε.Ι.), καθώς και το εκπαιδευτικό 
προσωπικό της Δευτεροβάθμιας και Πρωτοβάθμιας Εκπαί¬ 
δευσης, αρνούμενο να διεξαγάγει οποιοσδήποτε μορφής 
εξετάσεις ή έλεγχο διαπίστωσης γνώσεως των εκπαιδευο- 
μένων, να καταθέσει βαθμολογία και γενικώς να εκτελέσει 
τα πλήρη υπηρεσιακά του καθήκοντα, περιορίζοντα αυτά με 
οποιονδήποτε τρόπο και σε οποιονδήποτε βαθμό, θεωρείται, 
εφόσον έχουν τηρηθεί οι νόμιμες προϋποθέσεις, ότι βρί¬ 
σκεται σε απεργία και δεν δικαιούται να λαμβάνει τις 
αντίστοιχες αποδοχές. Στην περίπτωση αυτήν όσοι αρνού- 
νται να διεξαγάγουν εξετάσεις στερούνται το σύνολο των 
αποδοχών του αντίστοιχου χρονικού διαστήματος, ενώ όσοι 
αρνούνται να καταθέσουν βαθμολογία στερούνται το ήμισυ 
των αποδοχών τούτου. 

7. Στο τέλος της παρ.1 του άρθρου 13 του ν 1268/1982 
προστίθενται τα ακόλουθα εδάφια: 

"Με απόφαση της Γ.Σ. του τομέα ανατίθεται στα μέλη 
Δ.Ε.Π. των τριών ανώτερων μεν βαθμίδων αυτοδύναμο 
διδακτικό έργο, όπως διαγράφεται στο άρθρο 23 παρ.1, 
της δε βαθμίδας του λέκτορα απλώς η διδασκαλία μαθημάτων 
και π άσκηση των υπόλοιπων διδακτικών δραστηριοτήτων 
της διάταξης αυτής. Για τους υπηρετούντες κατά την έναρξη 
ισχύος του νόμου αυτού λέκτορες, καθώς και όσων ανα¬ 
νεώνεται η θητεία, δεν ισχύουν οι ανωτέρω περιορισμοί, 
αλλά εξακολουθεί να εφαρμόζεται το προισχύον νομικό 
καθεστώς. 

Μεταπτυχιακοί φοιτητές μπορεί να προσλαμβάνονται από 
τα Α.Ε.Ι. με ωριαία αντιμισθία για να επικουρούν τα μέλη 
Δ.Ε.Π. στην άσκηση των φοιτητών, τη διεξαγωγή φροντι¬ 
στηρίων, εργαστηριακών ασκήσεων, εποπτεία εξετάσεων 
και τη διόρθωση ασκήσεων. Η σχεπκή δαπάνη βαρύνει τον 
προϋπολογισμό του οικείου Α.Ε.Ι.'. 

8. Μέλη Δ.Ε.Π., τα οποία μετέχουν στις εισηγητικές 
επιτροπές ή στα εκλεκτορικά σώματα· κατά την εκλογή 
μελών Δ Ε.Π. άλλων Α.Ε.Ι. ή στις συμβουλευτικές ή στις 
εξεταστικές επιτροπές κατά την εκπόνηση διδακτορικών 
διατριβών σε άλλα Α.Ε.Ι., δικαιούνται να λάβουν οδοιπορικά 
έξοδα και ημερήσια αποζημίωση. Το ποσό αυτών ορίζεται 
με κοινή απόφαση των Υπουργών Οικονομικών και Εθνικής 


Παιδείας και Θρησκευμάτων. 

9. Με απόφαση των Υπουργών Οικονομικών και Εθνικής 
Παιδείας και Θρησκευμάτων καθορίζεται κατ αποκοπήν μη ¬ 
νιαία αποζημίωση ως ποσοστό επί των καταβαλλόμενων 
αποδοχών τους, στους πρυτάνεις και αντιπρυτάνεις, προέ¬ 
δρους και αντιπροέδρους διοικουσών επιτροπών Α.Ε.ί.. 
στους κοσμήτορες των σχολών και στους προέδρους των 
τμημάτων, για την αντιμετώπιση των πρόσθετων δαπανών, 
στις οποίες υποβάλλονται λόγω της ιδιότητάς τους αυτής. 

10. Στο άρθρο 17 του ν. 1268/1982 προστίθεται παρά¬ 
γραφος 12 με το εξής περιεχόμενο : 

Ί2. Για το διορισμό ή τη διατήρηση από μέλος Δ.Ε.Π. 
δεύτερης θέσης στο δημόσιο τομέα, όπου τούτο επιτρέπεται 
σύμφωνα με τις κείμενες διατάξεις, απαιτείται άδεια, που 
χορηγείται με απόφαση του Υπουργού Εθνικής Παιδείας 
και Θρησκευμάτων, που εκδίδεται ύστερα από πλήρως αι¬ 
τιολογημένη γνώμη της οικείας πανεπιστημιακής μονάδας. 
Αν παρέλθει τρίμηνο από το χρόνο υποβολής σχετικής 
αίτησης του ενδιαφερομένου χωρίς να διατυπωθεί γνώμη 
της πανεπιστημιακής μονάδας, μπορεί να παρασχεθεί η 
σχετική άδεια και χωρίς τη γνώμη αυτή". 

11. Μετά την πρώτη περίοδο του εδαφίου δ της παρ.1 
του άρθρου 17 του ν. 1268/1982, ως ήδη ισχύει, προστίθεται 
η εξής περίοδος: 

"Με την ίδια διαδικασία και τις Ιδιες προϋποθέσεις μπορεί 
να χορηγηθεί άδεια με αποδοχές μέχρι ένα (1) μήνα και 
σε μέλος Ε.Ε Π. των Α.Ε.Ι." 

12. Ο βασικός μισθός των μελών του ειδικού εκπαιδευτικού 
προσωπικού των ανώτατων ιδρυμάτων, τα οποία συμπλη¬ 
ρώνουν πέντε (5) έτη συνολικής υπηρεσίας, εξισώνεται, 
από τηνίη Ιανουαρίου 1993, με το βασικό μισθό του επίκουρου 
καθηγητη των Τεχνολογικών Εκπαιδευτικών Ιδρυμάτων. 

13. Μέλη του Ε Ε.Π των Α.Ε I., που ακολουθούν για τη 
μισθολογική τους εξέλιξη τις διατάξεις του ν. 1505/1984 
{ΦΕΚ 194 Α ) μπορούν να υπαχθούν στις διατάξεις του ν 
1517/1985, όπως διαμορφώνονται με την προηγούμενη 
παράγραφο, ύστερα από αίτησή τους, που υποβάλλεται το 
αργότερο μέοα σε ένα μήνα από τη δημοσίευση του πα¬ 
ρόντος. Τυχόν διαφορά στις συνολικές αποδοχές διατηρείται 
ως προσωπική διαφορά. 

14. Με κοινές αποφάσεις των Υπουργών Οινονομικών 
και Εθνικής Παιδείας και Θρησκευμάτων ρυθμίζονται τα 
προβλήματα που τυχόν ανακύπτουν από την εφαρμογή των 
παρ. 12 και 13 αυτού του άρθρου. 

15. Καταργούνται οι διατάξεις των άρθρων 19 και 35 παρ 
5 του ν. 1268/1982 και 24 του ν. 1824/1988, καθώς και οι 
διατάξεις της Φ.145.3/Β3/610/4 Μαρτίου 1985 (Β 127/8-3- 
1985) απόφασης του Υπουργού Εθνικής Παιδείας και Θρη¬ 
σκευμάτων, που κυρώθηκε με το άρθρο 76 παρ 1 του 
ν. 1566/1985, πλην της διατάξεως του άρθρου 6 αυτής, 
όπως ισχύει μετά την αντικατάστασή του από την Φ 145.3/ 
Β3/4469/1985 (ΦΕΚ 498 Β') όμοια απόφαση, που κυρώθηκε 
επίσης με το άρθρο 76 παρ.1 του ν. 1566/1985. 

Ειδικοί μεταπτυχιακοί υπότροφοι, των οποίων δεν έχει 
λήξει η διάρκεια της υποτροφίας μέχρι την έναρξη ισχύος 
του νόμου αυτού, εξακολουθούν να υπάγονται στις ρυθμίσεις 
της προισχύουσασ νομοθεσίας μέχρι τη λήξη της ως άνω 
διάρκειας. 

Όπου οι κείμενες διατάξεις προβλέπουν τη συμμετοχή 
Ε Μ.Υ. στα όργανα διοίκησης των Α.Ε.Ι. νοούνται εφεξής 
μεταπτυχιακοί φοιτητές, εκτός αν ορίζεται διαφορετικά στις 
διατάξεις του νόμου αυτού. 

16. Μέλη Δ.Ε.Π., τα οποία μετέχουν σε ερευνητικά προ¬ 
γράμματα Α.Ε.Ι., Ε.Π.Ι ή άλλων ερευνητικών κέντρων και 
ινστιτούτων δικαιούνται να λαμβάνουν από τους επί μέρους 
φορείς πρόσθετες αποδοχές ή αποζημίωση ή οποιοσδήποτε 
φύσης απολαβές, οι οποίες δεν μπορεί να υπερβαίνουν 
κατά μήνα το σύνολο των πόσης φύσεως τακτικών αποδοχών 
τους. Το ύψος των πρόσθετων αυτών αποδοχών καθορίζεται 
κάθε φορά με απόφαση της Επιτροπής Ερευνών ή του 
διοικούντος το φορέα του προγράμματος συλλογικού ορ¬ 
γάνου, λαμβανομένου υπόψη και του ύψους του συνολικού 
κόστους του συγκεκριμένου ερευνητικού προγράμματος. 

17. Η διάταξη της παρ.3 του άρθρου 50 του ν. 1268/1982 
εφαρμόζεται και επί των διατάξεων του νόμου αυτού. 

18. Η διάταξη της παρ. 10 του άρθρου 14 του ν. 1968/1991 
(ΦΕΚ 150 Α') δεν εφαρμόζεται καθόσον αφορά τα μέλη 
Δ Ε.Π των Α.Ε.Ι.. 

19. α) Με προεδρικό διάταγμα, που εκδίδεται με πρόταση 
του Υπουργού Εθνικής Παιδείας και Θρησκευμάτων, μετά 
από γνώμη της Συγκλήτου της Ακαδημίας Αθηνών, είναι 
δυνατή η ίδρυση ειδικού νομικού προσώπου δημόσιου ή 
ιδιωτικού δικαίου για την αξιοποίηση και διαχείριση της 
περιουσίας της Ακαδημίας. 

β) Οι διατάξεις του άρθρου 6 του ν. 1966/1991 (ΦΕΚ 147 
Α'), καθώς και η παρ. 6 του άρθρου 1 του παρόντος νόμου 
εφαρμόζονται αναλόγως και επί της Ακαδημίας Αθηνών. 

20. Ιδρύεται Ερευνητικό Πανεπιστημιακό Ινστιτούτο (Ε.Π.Ι.) 
με την επωνυμία "Ινστιτούτο Φυσικής Πλάσματος" και έδρα 
το Ηράκλειο Κρήτης. Το Ινστιτούτο είναι νομικό πρόσωπο 
ιδιωτικού δικαίου και συνδέεται με το Τμήμα Φυσικής της 
Σχολής Θετικών Επιστημών του Πανεπιστημίου Κρήτης. 
Σκοπός του είναι η βασική και τεχνολογική έρευνα στη 
φυσική του πλάσματος, την πυρηνική φυσική και την εφαρ¬ 
μοσμένη φυσική, διέπεται δε ως προς την οργάνωση και 
την εν γένει λειτουργία του από τις διατάξεις του άρθρου 
17 του νόμου αυτού. 

Με απόφαση του Υπουργού Εθνικής Παιδείας και Θρη¬ 
σκευμάτων ρυθμίζεται κάθε αναγκαία λεπτομέρεια για θέματα 
διοίκησης και λειτουργίας και διορίζεται μετά από γνώμη 
του Τμήματος Φυσικής της Σχολής Θετικών Επιστημών του 
Πανεπιστημίου Κρήτης προσωρινός διευθυντής του Ινστι¬ 
τούτου, ο οποίος ασκεί την εν γένει διοίκηση αυτού κατά 
τη μεταβατική περίοδο που απαιτείται για την προσαρμογή 
του στις διατάξεις του ανωτέρω άρθρου. 

21. Ιδρύεται Ερευνητικό Πανεπιστημιακό Ινστιτούτο (Ε.Π.Ι.) 
με την επωνυμία "Ινσπτούτο Μελέτης και Αντιμετώπισης 
Γενετικών και Κακοήθων Νοσημάτων της Παιδικής Ηλικίας" 
και έδρα την Αθήνα. Το Ινστιτούτο είναι νομικό πρόσωπο 
ιδιωτικού δικαίου, συνδέεται με το Τμήμα Ιατρικής του 
Πανεπιστημίου Αθηνών και συνεργάζεται με το Νοσοκομείο 
Παίδων "Η Αγία Σοφία" και τους ιδιωτικούς φορείς-σωματεία, 
τα οποία έχουν ήδη χρηματοδοτήσει την εγκατάσταση 
ειδικής μονάδας στο ανωτέρω νοσηλευτικό ίδρυμα. 

Σκοπός του Ινστιτούτου είναι η συστηματική μελέτη και 
έρευνα για την αντιμετώπιση των γενετικών και κακοήθων 
νοσημάτων της παιδικής ηλικίας, καθώς και η εγκατάσταση 
και λειτουργία μονάδας μεταμόσχευσης μυελού των οστών 
για τα νοσούντα παιδιά από αιματολογικά, ανοσολογικά και 
νεοπλασματικά νοσήματα. Το Ινστιτούτο διέπεται ως προς 
την οργάνωση και την εν γένει λειτουργία του από τις 
διατάξεις του άρθρου 17 του νόμου αυτού, στο δε διοικητικό 
του συμβούλιο συμμετέχουν και εκπρόσωποι των φορέων 
που συνεργάζονται με το Ινσπτούτο, κατά τα οριζόμενα 


ειδικότερα στην ανωτέρω διατάξη. 

Με απόφαση του Υπουργού Εθνικής Παιδείας και Θρη¬ 
σκευμάτων, που εκδίδεται μετά από γνώμη του Τμήματος 
Ιατρικής, ρυθμίζεται κάθε αναγκαία λεπτομέρεια για θέματα 
διοίκησης και λειτουργίας και διορίζεται προσωρινός διευ¬ 
θυντής του Ινστιτούτου, ο οποίος ασκεί την εν γένει διοίκηση 
αυτού κατά τη μεταβατική περίοδο που απαιτείται για την 
προσαρμογή του στις διατάξεις του ανωτέρω άρθρου. 

22. Από το ακαδημαϊκό έτος 1993-94 κάθε κλινική ή 
εργαστήριο διευθύνεται από ένα διευθυντή που είναι μέλος 
Δ Ε.Π. της'βαθμίδας του καθηγητή του αντίστοιχου γνω¬ 
στικού αντικειμένου και ανήκει στον οικείο τομέα ή στο 
τμήμα. Αν υπάρχουν περισσότεροι από έναν καθηγητές η 
Γ.Σ. του Τμήματος αποφασίζει για τη διαδικασία με την 
οποία ανατίθεται η διεύθυνση της κλινικής ή του εργαστηρίου 
σε έναν από αυτούς Σε περίπτωση που στον τομέα ή στο 
τμήμα δεν υπάρχει καθηγητής η διεύθυνση ανατίθεται σε 
αναπληρωτή καθηγητή, που υπηρετεί στον τομέα ή στο 
τμήμα, σύμφωνα με τα οριζόμενα στο άρθρο 7 του ν. 
1268/1982, όπως ήδη ισχύει και για το χρονικό διάστημα 
που δεν υπάρχει ούτε αναπληρωτής καθηγητής η διεύθυνση 
ανατίθεται σε επίκουρο καθηγητή της κλινικής ή του ερ¬ 
γαστηρίου κατά την ίδια ως άνω διαδικασία. 

23. Επαναφέρετάι σε ισχύ η διάταξη του εδαφίου β' της 
παρ. 1 του άρθρου 10 του ν. 1897/1990 (ΦΕΚ 120 Α') και 
η εφαρμογή της επεκτεΐνεται και στις περιπτώσεις των 
τέκνων των προσώπων της παρ. 1 του άρθρου 1 του 
ανωτέρω νόμου, έστω και αν τα πρόσωπα αυτά υπήρξαν 
θύματα μόνο απόπειρας ανθρωποκτονίας εξ αιτίας ή εξ 
αφορμής τρομοκρατικής ενέργειας. 

24. Στο τέλος της παρ. 2 του άρθρου 6 του ν. 1268/1982, 
όπως συμπληρώθηκε με το εδάφιο ε' της παρ. 1 του άρθρου 
48 του ν. 1404/1983, προστίθενται τα ακόλουθα: 

"Κατ' εξαίρεση σε τμήματα των Φιλοσοφικών Σχολών, τα 
οποία καλύπτουν το γνωστικό αντικείμενο περισσότερων 
μιας επιστημών, είναι δυνατή η οργάνωση και-ί) λειτουργία 
περισσοτέρων του ενός προγραμμάτων σπουδών, τα οποίο 
οδηγούν στη χορήγηση ξεχωριστών πτυχίων αντίστοιχων 
προς τις επιστήμες αυτές. Με προεδρικό διάταγμα, που 
εκδίδεται με πρόταση του Υπουργού Εθνικής Παιδείας και 
Θρησκευμάτων μετά από γνώμη της Γ.Σ. του Τμήματος και 
του Συμβουλίου Ανώτατης Παιδείας, καθορίζονται για κάθε 
τέτοιο πρόγραμμα, ο τίτλος του προγράμματος και του 
χορηγούμενου πτυχίου, οι τυχόν ειδικεύσεις του πτυχίου, 
ο χρόνος έναρξης λειτουργίας του προγράμματος, η δια¬ 
δικασία και τα κριτήρια των εγγραφομένων φοιτητών στο 
πρόγραμμα, η αντιστοιχία του πτυχίου, τα θέματα μετεγ¬ 
γραφών και κατατάξεων φοιτητών στο πρόγραμμα, καθώς 
και κάθε άλλη αναγκαία λεπτομέρεια". 

25. Ιδρύεται "Κέντρο Διδασκαλίας Ξένων Γλωσσών" στο 
Αριστοτέλειο Πανεπιστήμιο Θεσσαλονίκης με σκοπό το 
συντονισμό της διδασκαλίας του μαθήματος της ξένης 
γλώσσας στα τμήματά του. Με απόφαση της Συγκλήτου 
του ρυθμίζονται θέματα, που αφορούν τη διοίκηση, την 
οργάνωση και την έκδοση οργανισμού λειτουργίας. 

26. Η παράγραφος 1 του άρθρου 14 του ν. 1263/1982 
αντικαθίσταται ως εξής: 

"1. Προϋπόθεση για εκλογή σε θέση Δ.Ε.Π. είναι η κατοχή 
διδακτορικού διπλώματος. Η διαπίστωση της συνάφειας του 
αντικειμένου της διδακτορικής διατριβής ή του όλου ερευ¬ 
νητικού ή επιστημονικού εν γένει έργου των υποψηφίων με 
το γνωστικό αντικείμενο της υπό πλήρωση θέσης Δ.Ε.Π. 

αποτελεί ευθύνη κατ' αρχήν μεν της τριμελούς εισηγητικής 
επιτροπής, τελικώς δε του Ιδιου του εκλεκτορικού σώματος." 

27. Μέλη του Ε.Ε.Π. ειδικότητας καθηγητή φυσικής αγω¬ 
γής, που κατείχαν πριν την έναρξη της ισχύος του ν. 
1268/1982 θέσεις του π.δ 1091/1981 με βαθμό Γενικού 
Επιθεωρητή και 10ο μισθολογικό κλιμάκιο εξομοιώνονται 
μισθολογικά με τα μέλη Δ.Ε.Π. της βαθμίδας του επίκουρου 
καθηγητή των Α.Ε.Ι. και λαμβάνουν τις αποδοχές και τα 
επιδόματα, όπως αυτά διαμορφώνονται κάθε φορά, εκτός 
από το ποσό της ερευνητικής χορηγίας. 

28. Μόνιμοι βοηθοί, επιμελητές και επιστημονικοί συνερ¬ 
γάτες, οι οποίοι εκλέγονται ως λέκτορες και δεν ανανεώνεται 
η θητεία τους μετά τη συμπλήρωση της πρώτης τριετίας, 
επανέρχονται στη θέση την οποία κατείχαν πριν από την 
κρίση εκλογής τους. 

29. Με αποφάσεις του Υπουργού Εθνικής Παιδείας και 
Θρησκευμάτων ρυθμίζονται τα ειδικότερα θέματα και κάθε 
αναγκαία λεπτομέρεια για την εφαρμογή του άρθρου αυτού 

30. Η ισχύς των διατάξεων των παραγράφων 4 και 5 του 
άρθρου αυτού αρχίζει από το ακαδημαϊκό έτος 1993-1994. 

Άρθρο 29 

Αναγνώριση ισοτιμίας Ελληνικού Κολλεγίου Βοστώνης 
Ανταλλαγή διδακτικού προσωπκού και φοιτητών 

Το Ελληνικό Κολλέγιο (ΗΕϋ,ΕΝΙΟ ΟΟΙΙΕΘΕ), τετραετούς 
φοίτησης, το οποίο έχει ιδρυθεί από την Ελληνική Ορθόδοξη 
Ιερά Αρχιεπισκοπή Βορείου και Νοτίου Αμερικής και λει¬ 
τουργεί στη Βοστώνη των Ηνωμένων Πολιτειών της Αμερικής 
ως ανώτατο εκπαιδευτικό ίδρυμα ανθρωπιστικών σπουδών, 
αναγνωρίζεται ως αυτοδιοικούμενο ανώτατο εκπαιδευτικό 
ίδρυμα ισότιμο με τα Α Ε.Ι. της Ελλάδας, καθένα δε από 
τα ακόλουθα Τμήματά του αναγνωρίζεται ως ισότιμο προς 
τα αντίστοιχα τμήματα των ελληνικών Α.Ε.Ι. ως εξής: 

α) Τμήμα Ελληνικών Σπουδών (ΟΟΙΙΒ3Ε ΟΕ ΘΗΕΕΚ 
δΤυϋΙΕδ) προς τα Τμήματα Φιλολογίας. 

β) Τμήμα Εξελικτικής Ψυχολογίας (ΟΟΙΙΗδΕ ΟΡ ΗίΙΜΑΝ 
ϋΕνΕίΟΡΜΕΝΓ) προς τα Τμήματα Ψυχολογίας και 

γ) Τμήμα Στοιχειώδους Εκπαίδευσης (ΟΟΙΙΗ3Ε ΟΡ ΕΙΕ- 
ΜΕΝΤΑΒΥ ΕΟΙΙΟΑΤΙΟΝ) προς τα Παιδαγωγικά Τμήματα 
Δημοτικής Εκπαίδευσης. 

2. Οι παρεχόμενοι από τα Τμήματα αυτά τίτλοι είναι 
ισότιμοι με τα πτυχία που χορηγούνται από τα ανωτέρω 
τμήματα των ελληνικών Α.Ε.Ι.. Με προεδρικό διάταγμα, στο 
ο.τοιο καθορίζονται οι προϋποθέσεις και το περιεχόμενο 
σπουδών και το οποίο εκδίδεται με πρόταση του Υπουργού 
Εθνικής Παιδείας και Θρησκευμάτων, ύστερα από σύμφωνη 
γνώμη του ΔΙΚΑΤΣΑ, που συνεργάζεται με τα αντίστοιχα 
Τμήματα των ελληνικών Α.Ε.Ι., μπορεί να αναγνωρισθεί και 
η αντιστοιχία και η καθόλα εξομοίωση των τίτλων αυτών 
με τα ελληνικά πτυχία χωρίς την τήρηση άλλης διαδικασίας. 

3. Φοιτητές, που έχουν εγγράφει πριν από την ως άνω 
αναγνώριση, απολαμβάνουν των πλεονεκτημάτων της ισο¬ 
τιμίας και αντιστοιχίας, εφόσον το μεγαλύτερο μέρος της 
προβλεπόμενης διάρκειας της φοίτησής τους διανύθηκε 
υπό το καθεστώς αυτών. 

4. Σε περίπτωση κατά την οποία διαπιστωθεί αρμοδίως 
ότι εξέλιπε οποιαδήποτε από τις προϋποθέσεις που δικαιο¬ 
λόγησαν την αναγνώριση της ισοτιμίας του Κολλεγίου ή 
των Τμημάτων του και της αντιστοιχίας των χορηγούμενων 
από αυτά τίτλων, αίρεται, με προεδρικό διάταγμα, που εκ- 
δίδεται με πρόταση του Υπουργού Εθνικής Παιδείας και 
Θρησκευμάτων, ύστερα από σύμφωνη γνώμη του ΔΙΚΑΤΣΑ, 


εν όλω ή εν μέρει η ανωτέρω αναγνώριση από το επόμενο 
ακαδημαϊκό έτος της εκδόσεως του διατάγματος. 

5. Οι συνέπειες της άρσης της ισοτιμίας ή της αντιστοιχίας 
αναφέρονται στους εγγραφόμενους φοιτητές στα αντίστοιχα 
Τμήματα του Κολλεγίου μετά την άρση αυτή. 

6. Με απόφαση του Υπουργού Εθνικής Παιδείας και 
Θρησκευμάτων, που εκδίδεται ύστερα από σύμφωνη γνώμη 
του Ελληνικού Κολλεγίου και του οικείου Τμήματος της 
ημεδαπής, μπορεί να παρέχεται άδεια σε μέλη Δ.Ε.Π. των 
αντίστοιχων ελληνικών Τμημάτων, προκειμένου να διδάξουν 
και να μετάσχουν στο ερευνητικό και εκπαιδευπκό εν γένει 
έργο των αναφερόμενων στις παραπάνω παραγράφους του 
άρθρου αυτού Τμημάτων του Κολλεγίου για ένα ορισμένο 
χρονικό διάστημα, το οποίο δεν μπορεί να είναι μικρότερο 
από ένα διδακτικό εξάμηνο. Στην περίπτωση αυτήν τα μέλη 
Δ.Ε.Π. δικαιούνται να λαμβάνουν τις αποδοχές της θέσης 
τους, καθώς και επιμίσθιο από το Ελληνικό Κολλέγιο, που 
καθορίζεται από τούτο. 

7. Με την ίδια διαδικασία μπορεί να παρέχεται σε καθη¬ 
γητές του Ελληνικού Κολλεγίου, που συγκεντρώνουν όλα 
τα προσόντα τα οποία απαιτούνται για εκλογή σε .θέση 
τουλάχιστον επίκουρου καθηγητή, έγκριση διδασκαλίας σε 
Τμήματα ελληνικών Α.Ε.Ι.. Στην περίπτωση αυτήν οι ανωτέρω 
καθηγητές δικαιούνται να λαμβάνουν για όσο χρόνο διαρκεί 
η έγκριση διδασκαλίας αποδοχές επισκέπτη καθηγητή. 

8. Με αποφάσεις των γενικών συνελεύσεων των Τμημάτων 
του Ελληνικού Κολλεγίου και των αντίστοιχων Τμημάτων 
των Ελληνικών Α.Ε.Ι., που αναφέρονται στο άρθρο 1 του 
νόμου αυτού, είναι δυνατή η εγγραφή και φοίτηση για 
ορισμένα διδακτικά εξάμηνα ή έτη ομογενών Ελλήνων φοι¬ 
τητών του Κολλεγίου, που γνωρίζουν επαρκώς την ελληνική 
γλώσσα, σε Τμήματα Ελληνικών Α.Ε.Ι.. Με την ίδια διαδικασία 
επιτρέπεται η εγγραφή και φοίτηση Ελλήνων φοιτητών σε 
αντίστοιχα Τμήματα του Κολλεγίου. Ο χρόνος φοίτησης και 
η επιτυχής παρακολούθηση μαθημάτων ή διδακτικών μονά¬ 
δων στο Τμήμα υποδοχής υπολογίζονται και θεωρούνται 
ότι πραγματοποιήθηκαν στο Τμήμα προέλευσης. 

Με αποφάσεις του συλλόγου καθηγητών της Θεολογικής 
Σχολής "Τίμιος Σταυρός - και των γενικών συνελεύσεων των 
Θεολογικών Τμημάτων του Πανεπιστημίου Αθηνών και Θεσ¬ 
σαλονίκης επιτρέπεται με τις ίδιες ως άνω προϋποθέσεις 
και αποτελέσματα η ανταλλαγή φοιτητών μεταξύ των Θεο- 
λογικών τούτων Σχολών. 

9. Κατά το χρόνο φοίτησής τους, τόσο οι Έλληνες 
φοιτητές όσο και οι ομογενείς φοιτητές του Κολλεγίου και 
της Θεολογικής Σχολής θεωρούνται υπότροφοι του Ιδρύ¬ 
ματος Κρατικών Υποτροφιών (Ι.Κ.Υ.) και καταβάλλεται σε 
καθένα από αυτούς μηνιαία αποζημίωση, η οποία καθορίζεται 
με απόφαση του Δ.Σ. του Ι.Κ.Υ., που εγκρίνεται από τον 
Υπουργό Εθνικής Παιδείας και Θρησκευμάτων. 

10. 0 συνολικός αριθμός των ομογενών φοιτητών, καθώς 
και των Ελλήνων φοιτητών, που δικαιούνται να λαμβάνουν 
την ανωτέρω υποτροφία από το Ι.Κ.Υ., δεν μπορεί να είναι 
ανώτερος από δέκα (10) κάθε έτος για καθεμία από τις 
δύο αυτές κατηγορίες. Πέραν του αριθμού αυτού είναι 
επιτρεπτή η ανταλλαγή φοιτητών μεταξύ των ανωτέρω 
Τμημάτων και Σχολών με την ίδια διαδικασία και τις ίδιες 
προϋποθέσεις, χωρίς όμως καμία οικονομική επιβάρυνση 
του Ι.Κ.Υ. ή των Τμημάτων και των Σχολών. 

Άρθρο 30 

1. α) Στο τέλος της παρ. 5 του ν. 1894/1990 (ΦΕΚ 110 

Α') προστίθεται εδάφιο στ' που έχει ως εξής: 

"στ. τμήμα αξιολόγησης". 

β) Συνιστάται έκτη θέση αντιπροέδρου του Παιδαγωγικού 
Ινστιτούτου (Π.Ι.), ο οποίος προεδρεύει του τμήματος α¬ 
ξιολόγησης. 

γ) Πρόεδρος ή αντιπρόεδρος του Π.Ι. μπορεί να ορίζεται 
και μη εν ενεργεία καθηγητής Α.Ε.Ι.. 

δ) Στον πρόεδρο του Π.Ι. καταβάλλονται αποδοχές γενικού 
γραμματέα υπουργείου. Στον αντιπρόεδρο του Π.Ι., που 
είναι μέλος Δ.Ε.Π. των Α.Ε.Ι. καταβάλλεται αποζημίωση, το 
ύψος της οποίας καθορίζεται με κοινή απόφαση των Υ¬ 
πουργών Οικονομικών και Εθνικής Παιδείας και Θρησκευ¬ 
μάτων. 

ε) Ως υποδιευθυντές στα Περιφερειακά Επιμορφωτικά 
Κέντρα (Π.Ε.Κ.) μπορούν να ορίζονται και πάρεδροι του 

Π.Ι.. 

2 α) Από τη δημοσίευση του παρόντος, Ελληνες υπήκοοι 
ή Ελληνες τρ γένος, οι οποίοι με πτυχίο αλλοδαπής και 
μόνο σχολής, αναγνωρισμένο ως ισότιμο και αντίστοιχο 
προς το πτυχίο παιδαγωγικού τμήματος ελληνικού Α.Ε.Ι. ή 
ελληνικής παιδαγωγικής ακαδημίας ή σχολής νηπιαγωγών, 
έχουν εγγραφεί ή θα εγγράφονται στο μέλλον στους πίνακες 
διοριστέων εκπαιδευτικών πρωτοβάθμιας εκπαίδευσης, διο¬ 
ρίζονται μόνο μετά από φοίτησή τους επί δύο ακαδημαϊκά 
έτη στα παιδαγωγικά τμήματα των ελληνικών Α.Ε.Ι.. Η 
φοίτηση αυτή πιστοποιείται με τη χορήγηση ειδικής βεβαίω¬ 
σης. Για όσους μέχρι σήμερα υποβλήθηκαν σε διαδικασία 
εξετάσεων ή δοκιμασιών για την αναγνώριση της ισοτιμίας 
και αντιστοιχίας των τίτλων τους, η φοίτηση περιορίζεται 
σε ένα ακαδημαϊκό έτος. 

β) Μετά την υποβολή της ειδικής βεβαίωσης παρακολού¬ 
θησης των μαθημάτων στα παιδαγωγικά τμήματα των ελ¬ 
ληνικών Α.Ε.Ι., οι υποψήφιοι του παρόντος άρθρου διορί¬ 
ζονται με τη σειρά που είχαν αρχικά εγγραφεί στους πίνακες 
διοριστέων. 

γ) Οι διατάξεις των εδαφ. α' και β δεν εφαρμόζονται για 
τους πτυχιούχους της Παιδαγωγικής Ακαδημίας Λευκωσίας 
Κύπρου, του Ελληνικού Κολλεγίου και της Ακαδημίας του 
Αγίου Βασιλείου της Ελληνικής Ορθοδόξου Αρχιεπισκοπής 
Βορείου και Νοτίου Αμερικής. 

δ) Τα θέματα, που αφορούν στον αριθμό εγγραφομένων 
σε κάθε Α.Ε.Ι., τον αριθμό και το είδος των μαθημάτων, 
τον τρόπο εξέτασης και αξιολόγησής τους, τον τρόπο 
πιστοποίησης της φοιτήσεώς τους, τη διαδικασία χορήγησης 
της σχετικής βεβαίωσης και κάθε άλλη λεπτομέρεια, ρυθ¬ 
μίζονται με αποφάσεις του Υπουργού Εθνικής Παιδείας και 
Θρησκευμάτων, μετά από γνώμη των παιδαγωγικών τμημά¬ 
των των Α.Ε.Ι.. 

3. Η παρ. 16 του κεφ. Α' του άρθρου 25 του ν. 1566/1985 
ισχύει και για τους παρέδρους με θητεία του Παιδαγωγικού 
Ινστιτούτου. 

4. Σε θέσεις κλάδων ΠΕ19 και ΠΕ20 πληροφορικής 
ιδιωτικών σχολείων μπορούν να μετατάσσονται εκπαιδευτικοί 
που υπηρετούν στα ιδιωτικά σχολεία και διαθέτουν αντίστοιχα 
προσόντα προς τους εκπαιδευτικούς του Δημοσίου, οι οποίοι 
δικαιούνται μετατάξεως σύμφωνα με την παρ. 1 του άρθρου 
30 του ν. 2009/1992 (ΦΕΚ 18 Α ). Με απόφαση του Υπουργού 
Εθνικής Παιδείας και Θρησκευμάτων ρυθμίζονται λεπτομέ¬ 
ρειες εφαρμογής της παραγράφου αυτής. 

5. Η παράγραφος 2 του άρθρου 10 του ν. 1966/1991 
αντικαθίσταται ώς εξής: 

"Στην παρ. 2 της περιπτώσεως Ε' του άρθρου 16 του ν. 


1566/1985 προστίθεται εδάφιο δεύτερο ως εξής: Κατ’ ε¬ 
ξαίρεση στους Κύπριους εκπαιδευτικούς πρωτοβάθμιας και 
δευτεροβάθμιας εκπαίδευσης και τους εκπαιδευτικούς συ¬ 
ζύγους αυτών η άδεια χωρίς αποδοχές μπορεί να παραταθεί 
για 2 επιπλέον σχολικά έτη, στην περίπτωση εγκατάστασής 
τους στην Κύπρο". 

6. Στα λειτουργούντα τμήματα των τεχνικών-επαγγελμα- 
τικών λυκείων (Τ.Ε.Λ.) σύμφωνα με τις διατάξεις του πρώτου 
εδαφίου της παρ. 7 του άρθρου 111 του ν. 1892/1990 
μπορούν να φοιτούν και απόφοιτοι των Τ.Ε.Λ., καθώς και 
των ενιαίων πολυκλαδικών λυκείων. 

7. Συνιστώνται μία (1) θέση Συντονιστή Συμβούλου των 
σχολείων της Φιλεκπαιδευτικής Εταιρείας (Φ.Ε.) και τρεις 
(3) θέσεις Αναπληρωτή Συντονιστή Συμβούλου, δύο (2) για 
τα σχολεία της δευτεροβάθμιας εκπαίδευσης και μία (1) για 
τα σχολεία της πρωτοβάθμιας, με τετραετή θητεία, η οποία 
μπορεί να ανανεώνεται. 

Η επιλογή γίνεται με απόφαση του Υπουργού Εθνικής 
Παιδείας και Θρησκευμάτων μετά από πρόταση του διοι¬ 
κητικού συμβουλίου(Δ.Σ,) της Φ.Ε.. Τα προσόντα, οι ειδι¬ 
κότερες αρμοδιότητες και τα καθήκοντα του Συντονιστή 
Συμβούλου και των Αναπληρωτών Συντονιστή Συμβούλου 
ως και κάθε άλλη σχετική λεπτομέρεια καθορίζονται με 
αποφάσεις του Υπουργού Εθνικής Παιδείας και Θρησκευ¬ 
μάτων μετά από εισήγηση του Δ.Σ. της Φ.Ε.. 

Με κοινή απόφαση των Υπουργών Οικονομικών και Εθνικής 
Παιδείας και Θρησκευμάτων καθορίζονται οι αποδοχές του 
Συντονιστή Συμβούλου και των Αναπληρωτών Συντονιστή 
Συμβούλου. 

8. Στη ρύθμιση της διατάξεως του άρθρου 33 παρ. 5 του 
ν. 2009/1992 (ΦΕΚ 18 Α') υπάγονται και όσοι κατά τη 
δημοσίευση του παραπάνω νόμου εκπαιδευτικοί υπηρετού¬ 
σαν ως σχολικοί σύμβουλοι της πρωτοβάθμιας και δευτε¬ 
ροβάθμιας εκπαίδευσης και οι οποίοι κατά τη δημοσίευση 
του ν. 1304/1982 (ΦΕΚ 144 Α') κατείχαν θέση από τις 
αναφερόμενες στο άρθρο 21 παρ. 1 του τελευταίου τούτου 
νόμου. 

9. α) Στο άρθρο 5 του ν. 2009/1992 προστίθεται παρά¬ 
γραφος 10 ως ακολούθως: 

"10. Μέρος των σπουδών του ΙΕΚ μπορεί να πραγματο¬ 
ποιείται σε ιδρύματα ή παραγωγικές μονάδες της αλλοδαπής. 
Σε τμήματα των ΙΕΚ μπορεί η διδασκαλία να γίνεται σε 
ξένη γλώσσα". 

β) Στο άρθρο 8 του ν. 2009/1992 προστίθεται παράγραφος 
6 ως ακολούθως: 

"6. Ο πρόεδρος και ο αντιπρόεδρος του Ο.Ε.Ε.Κ. μπορούν, 
με απόφασή τους που δημοσιεύεται στην Εφημερίδα της 
Κυβερνήσεως, να μεταβιβάζουν σε προϊσταμένους υπηρε¬ 
σιακών μονάδων του Ο.Ε.Ε.Κ. ορισμένες αρμοδιότητές τους 
ή το δικαίωμα να υπογράφουν, κατά περίπτωση, "με εντολή 
Προέδρου" ή "με εντολή Αντιπροέδρου". Η αποζημίωση των 
μελών και του γραμματέα του Δ.Σ. του Ο.Ε.Ε.Κ., που 
καθορίζεται σύμφωνα με την παράγραφο 8 του άρθρου 7 
και κατά παρέκκλιση των διατάξεων της παραγράφου 4 του 
άρθρου 3 του ν. 1256/1982 και του ν. 1505/1984, κατα¬ 
βάλλεται από την ημερομηνία συγκρότησης του Δ.Σ. αυτού. 
Στον πρόεδρο του Ο.Ε.Ε.Κ. καταβάλλονται μηνιαίως έξοδα 
παραστάσεως και κινήσεως, τα οποία καθορίζονται με α¬ 
πόφαση των Υπουργών Οικονομικών και Εθνικής Παιδείας 
και θρησκευμάτων. Οι δικαιούμενες από τον πρόεδρο και 
τον αντιπρόεδρο του Ο.Ε.Ε.Κ. αποδοχές και αποζημιώσεις 
καταβάλλονται από την ημερομηνία διορισμού τους". 

γ) Στο άρθρο 11 του ν. 2009/1992 προστίθεται παρά¬ 
γραφος 7 ως ακολούθως: 

”7. Για την αντιμετώπιση των δαπανών λειτουργίας, καθώς 
και μισθοδοσίας και αποζημιώσεων του πάσης φύσεως προ¬ 
σωπικού του Ο.Ε.Ε.Κ. αυνιστώνται με απόφαση του Υπουρ¬ 
γού Εθνικής Παιδείας και Θρησκευμάτων πάγιες προκατα¬ 
βολές σύμφωνα με τις κείμενες διατάξεις για το λογιστικό 
των νομικών προσώπων δημόσιου δικαίου". 

10. Συνιστώνται και στις Ανώτερες Εκκλησιαστικές Σχολές 
Θεσσαλονίκης και Βελλάς αντίστοιχες οργανικές θέσεις, 
όπως προβλέπονται από την παρ. 2 του άρθρου 10 του ν. 
1999/1991 (ΦΕΚ 206 Α'). Κατά τα λοιπά εφαρμόζεται ως 
προς την οργάνωση και λειτουργία των σχολών αυτών η 
παρ. 3 της διάταξης αυτής. 

11. Το Τμήμα Τεχνολόγων Ορυχείων της Σχολής Τεχνο¬ 
λογικών Εφαρμογών του Τεχνολογικού Ιδρύματος Κοζάνης, 
το οποίο ιδρύθηκε με το προεδρικό διάταγμα 166 (ΦΕΚ 78 
Α'/18-5-1992) θεωρείται ότι λειτουργεί νόμιμα από το χει¬ 
μερινό εξάμηνο του ακαδημαϊκού έτους 1989-90. 

12. Οι διατάξεις των άρθρων 9, 10, 11 παράγραφοι 2 και 
4 έως 9, 12, 13 και 14 του ν. 1586/1986 εφαρμόζονται και 
για το Υπουργείο Εθνικής Παιδείας και Θρησκευμάτων για 
το οποίο δεν έχει εκδοθεί νέος οργανισμός. Αρμόδια υ¬ 
πηρεσιακά συμβούλια για την επιλογή προϊσταμένων οργα¬ 
νικών μονάδων είναι τα λειτουργούντα σύμφωνα με τις 
διατάξεις του άρθρου 14 του ν. 1586/1986. 

13. Με απόφαση του Υπουργού Εθνικής Παιδείας και 
Θρησκευμάτων, μπορεί να μετατρέπονται κοινά σχολεία σε 
πειραματικά, καθώς και πειραματικά σχολεία σε κοινά. Η 
διάταξη αυτής της παραγράφου ισχύει από 15.5.1991. 

14. Με κοινή απόφαση των Υπουργών Οικονομικών και 
Εθνικής Παιδείας και Θρησκευμάτων, μπορεί να καθορίζεται 
μεωμένο διδακτικό ωράριο για τις μητέρες εκπαιδευτικούς 
πρωτοβάθμιας, δευτεροβάθμιας και εκκλησιαστικής επαίδευ- 
σης. Η μείωση θα ισχύει από την ημέρα γέννησης του 
τέκνου και εφόσον αυτό βρίσκεται σε ζωή και δεν θα είναι 
μεγαλύτερη των δύο ωρών εβδομαδιαίως για τα δύο πρώτα 
χρόνια. 

15. α) Στους προσωρινούς αναπληρωτές, ασχέτως αν 
έχουν ή όχι πτυχίο της ΠΑ.ΤΕ.Σ. - Σ.Ε.Λ.Ε.Τ.Ε., στους 
ωρομίσθιους, ιδιώτες και δημόσιους υπαλλήλους, και στους 
με σχέση εργασίας ιδιωτικού δικαίου αορίστου χρόνου εκ¬ 
παιδευτικούς πρωτοβάθμιας, δευτεροβάθμιας, εκκλησιαστι¬ 
κής και ιδιωτικής εκπαίδευσης καταβάλλεται η αποζημίωση 
διδακτικών τριμήνων του ν. 1824/1988, όπως τροποποιήθηκε 
και συμπληρώθηκε μεταγενέστερα. 

β) Η ισχύς της ανωτέρω διάταξης αρχίζει από το χρόνο 
κατά τον οποίο αμφισβητήθηκε η νομιμότητα της καταβολής 
της. Καταβολές που έχουν γίνει μέχρι της ισχύος του νόμου 
αυτού θεωρούνται νόμιμες. 

16. Το μόνιμο εκπαιδευτικό προσωπικό των σχολικών 
μονάδων δευτεροβάθμιας εκπαίδευσης, που εποπτεύονται 
από το Υπουργείο Εμπορικής Ναυτιλίας και καταργήθηκαν, 
συγχωνεύθηκαν ή μεταφέρθηκε η έδρα τους ή ανεστάλη η 
λειτουργία τους, μετατάσσεται σε σχολικές μονάδες δευ¬ 
τεροβάθμιας εκπαίδευσης αρμοδιότητας του Υπουργείου 
Εθνικής Παιδείας και Θρησκευμάτων, που εδρεύουν στην 
εκπαιδευτική περιφέρεια όπου βρισκόταν η έδρα της σχο¬ 
λικής μονάδας του Υπουργείου Εμπορικής Ναυτιλίας, η 
οποία χαταργήθηκε, συγχωνεύθηκε ή μεταφέρθηκε ή ανε- 
στάλη η λειτουργία τους. Η μετάταξη γίνεται κατά τις 
διατάξεις του παρόντος άρθρου και σε κενή θέση κατόπιν 


αιτήσεως του υπαλλήλου, που υποβάλλεται στο Υπουργείο 
Εμπορικής Ναυτιλίας εντός τριών μηνών από της δημο- 
σιεύσεως του παρόντος νόμου στην Εφημερίδα της Κυ- 
βερνήσεως και εφόσον έχουν αποκτήσει δικαίωμα διορισμού 
στη δημόσια εκπαίδευση οι σύγχρονοί του με τη λήψη του 
πτυχίου που έχουν υποβάλει σχετική αίτηση διορισμού για 
τον κλάδο στον οποίο ζητείται η μετάταξη. Αν δεν υπάρχει 
κενή θέση, η μετάταξη γίνεται με μεταφορά της θέσεως, 
που κατέχει ο μετατασσόμενος. Η θέση αυτή μεταφέρεται 
αυτοδικαίως με την απόφαση της μετάταξης και εντάσσεται 
στις θέσεις του οικείου κλάδου. 

"Αρθρο 31 

Κύρωση της από 20/1/1992 σύμβοσης διακανονισμού 
μεταξύ τοιι ΠΑΝΕΠΙΣΤΗΜΙΟΥ ΠΑΤΡΩΝ και της Α.Ε. 

"Γραφείο Δοξιάδη-Σύμβουλοι για Ανάπτυξη και 
Οικιστική Α.Ε.” 

Κυρώνεται από τότε που Ισχυσε (20 Ιανουαρίου 1992) η 
μεταξύ του ΠΑΝΕΠΙΣΤΗΜΙΟΥ ΠΑΤΡΩΝ και-της Ανωνύμου 
Εταιρείας "ΓΡΑΦΕΙΟ ΔΟΞΙΑΔΗ - ΣΥΜΒΟΥΛΟΙ ΓΙΑ ΑΝΑ¬ 
ΠΤΥΞΗ ΚΑΙ ΟΙΚΙΣΤΙΚΗ Α.Ε." υπογραφείσα σύμβαση, καθώς 
και οι μεταξύ των ίδιων συμβαλλομένων υπογραφείσες την 
26η Μαρτίου 1992 και 27η Μαίου 1992 παρατάσεις ισχύος 
της ανωτέρω συμβάσεως, που έχουν ως εξής: 

"Α) ΣΥΜΒΑΣΗ ΔΙΑΚΑΝΟΝΙΣΜΟΥ ΤΩΝ ΑΠΟ 6 ΟΚΤΩ¬ 
ΒΡΙΟΥ 1973 ΚΑΙ 19 ΔΕΚΕΜΒΡΙΟΥ 1979 ΣΥΜΒΑΣΕΩΝ 
ΜΕΤΑΞΥ ΤΟΥ ΠΑΝΕΠΙΣΤΗΜΙΟΥ ΠΑΤΡΩΝ ΚΑΙ ΤΗΣ Α.Ε. 
"ΓΡΑΦΕΙΟ ΔΟΞΙΑΔΗ - ΣΥΜΒΟΥΛΟΙ ΓΙΑ ΑΝΑΠΤΥΞΗ ΚΑΙ 
ΟΙΚΙΣΤΙΚΗ - ΑΝΩΝΥΜΟΣ ΕΤΑΙΡΕΙΑ". 

Στην Πάτρα σήμερα 20.1.1992 και στα Γραφεία του ιδρύ¬ 
ματος στην Πανεπιστημιούπολη αφενός ο κ. Αλέξιος Λυ- 
κουργιώτης, Πρύτανης του Πανεπιστημίου Πατρών, ο οποίος 
εκπροσωπεί σύμφωνα με το νόμο και την ιδιότητα αυτή το 
Ίδρυμα, κατόπιν των υπ' αριθμ. 155/23.10.1991 και 160/ 
20.12.1991 αποφάσεων της Συγκλήτου του Πανεπιστημίου, 
των υπ' αριθμ. 229/25.1.90 και 255/7.1.92 αποφάσεων του 
Οικονομικού Συμβουλίου του Ιδρύματος καθώς και της υπ' 
αριθμ. 455/4.7.89 αποφάσεως του Τεχνικού Συμβουλίου του 
Ιδρύματος και αφετέρου οι κ.κ. Κων/νος Μανιώτης του 
Βασιλείου, Πρόεδρος Δ/νων Σύμβουλος της εν Αθήναις 
εδρευούσης ανωνύμου εταιρείας "ΓΡΑΦΕΙΟ ΔΟΞΙΑΔΗ - 
ΣΥΜΒΟΥΛΟΙ ΓΙΑ ΑΝΑΠΤΥΞΗ ΚΑΙ ΟΙΚΙΣΤΙΚΗ - Α.Ε." και 
Αθανάσιος Τσομπανόπουλος του Γεωργίου, Νομικός Σύμ¬ 
βουλος αυτής ως νόμιμοι εκπρόσωποι της εν λόγω Εταιρείας 
δυνάμει της υπ' αριθμ. 45/11.9.89 αποφάσεως του Διοικητικού 
Συμβουλίου της (ΦΕΚ τ. Α.Ε. και Ε.Π.Ε. 1070/30.4.1990) 
συνομολόγησαν και συναποδέχθησαν τα εξής: 

1. Οι συμβαλλόμενοι, ΠΑΝΕΠΙΣΤΗΜΙΟ ΠΑΤΡΩΝ και "ΓΡΑ¬ 
ΦΕΙΟ ΔΟΞΙΑΔΗ - ΣΥΜΒΟΥΛΟΙ ΓΙΑ ΑΝΑΠΤΥΞΗ ΚΑΙ ΟΙ¬ 
ΚΙΣΤΙΚΗ - ΑΝΩΝΥΜΟΣ ΕΤΑΙΡΕΙΑ", που θα καλείται παρα¬ 
κάτω χάριν συντομίας "ΓΡΑΦΕΙΟ ΔΟΞΙΑΔΗ", υπέγραψαν 
στις 6 Οκτωβρίου 1973 τις πιο κάτω τρεις συμβάσεις, με 
τις οποίες το ΠΑΝΕΠΙΣΤΗΜΙΟ ΠΑΤΡΩΝ, ανέθεσε στο 
ΓΡΑΦΕΙΟ ΔΟΞΙΑΔΗ, αφενός την εκπόνηση των μελετών 
που αναφέρονται σε αυτές και αφετέρου την επίβλεψη της 
κατασκευής των υπό των μελετών προβλεπομένων έργων. 

Οι συμβάσεις αυτές είναι: 

I. Σύμβαση "Εκπονήσεως Κτιριακών Μελετών Φυσικομα¬ 
θηματικής και Πολυτεχνικής Σχολής Αστρονομικού - Ιονο- 
σφαιρικού - Μετεωρολογικού Σταθμού, Πειραματικών Σχο¬ 
λείων Βοτανικού Κήπου και Κεντρικών Λειτουργιών του 
Πανεπιστημίου Πατρών" 

II. Σύμβαση Έκπονήσεως Μελετών Εξωτερικών Δικτύων 
Υποδομής και Διαμορφώσεως Ελευθέρων Χώρων και Εκ¬ 
παιδευτικού Εξοπλισμού και Επιπλώσεως του Πανεπιστημίου 
Πατρών" και 

III. Σύμβαση Επίβλεψης Κατασκευής Κτιρίων και Εξω¬ 
τερικών Έργων του Πανεπιστημίου Πατρών*. 

Τέλος στις 19 Δεκεμβρίου 1979 οι συμβαλλόμενοι υπέ¬ 
γραψαν τέταρτη σύμβαση, με την οποία το ΠΑΝΕΠΙΣΤΗΜΙΟ 
ΠΑΤΡΩΝ ανέθεσε στο ΓΡΑΦΕΙΟ ΔΟΞΙΑΔΗ τη σύνταξη της 
μελέτης "Εκπόνηση Πλήρους Μελέτης Συγκροτήματος των 
Κτιρίων των Προκλινικών Εδρών και Εργαστηρίων Ιατρικής 
Σχολής του Πανεπιστημίου Πατρών*. 

2. Οι πρώτες τρεις από 6 Οκτωβρίου 1973 άνω συμβάσεις 
τροποποιήθηκαν από τους συμβαλλόμενους, με την από 3 
Φεβρουαρίου 1979 τροποποιητική σύμβαση προκειμένου: 

α. Να εναρμονισθούν με το ισχύον εν τω μεταξύ νέο 
νομικό πλαίσιο για τις προδιαγραφές εκπονήσεως μελετών 
και για την αμοιβή των μελετητών. 

β. Να απεμπλακούν από τη Σύμβαση με τη Διεθνή Τράπεζα, 
όπως εζήτησε το ΠΑΝΕΠΙΣΤΗΜΙΟ ΠΑΤΡΩΝ και εγκρίθηκε 
από το Υπουργείο Εθνικής Παιδείας και Θρησκευμάτων και 
γ. Να τροποποιηθεί η σύμβαση για τη μελέτη του εκπαι¬ 
δευτικού εξοπλισμού και της επιπλώσεως και να μειωθεί το 
αντικείμενο της επιβλέψεως. 

3. Κατά τη διάρκεια εκτελέσεως των ως άνω τεσσάρων 
συμβάσεων, προέκυψαν μεταξύ των συμβαλλομένων μερών 
αμφισβητήσεις και σοβαρές διαφωνίες. 

4. Εν όψει των ως άνω διαφωνιών και αμφισβητήσεων, 
το ΠΑΝΕΠΙΣΤΗΜΙΟ ΠΑΤΡΩΝ και το ΓΡΑΦΕΙΟ ΔΟΞΙΑΔΗ, 
μετά από σχετικές διαπραγματεύσεις, απεφάσισαν να προ¬ 
χωρήσουν στον ακόλουθο, εντός των νομίμων πλαισίων και 
των κανόνων καλής πίστεως και των συναλλακτικών ηθών, 
διακανονισμό: 

α. Το Πανεπιστήμιο Πατρών και το Γραφείο Δοξιάδη 
δέχονται και συνομολογούν ότι οι πάσης φύσεως απαιτήσεις 
του Γ ραφείου Δοξιάδη από αμοιβές κ.λπ. δαπάνες που 
πηγάζουν από τις προαναφερθείσες συμβάσεις ανήρχοντο 
κατά την 1.7.89 στο ποσό των 226.000.000 δραχμών. 

β. Επί του ως' άνω ποσού, το οποίο τα συμβαλλόμενα 
μέρη θεωρούν δίκαιο και εύλογο και ως οφειλόμενο στο 
Γραφείο Δοξιάδη, από 1.7.89 και μέχρις υπογραφής της 
παρούσης θα υπολογίζεται ο προβλεπόμενος από το άρθρο 
18 του ν. 1974/1991 τόκος υπερημερίας. 

γ. Οι οφειλόμενοι κατά τ ανωτέρω από 1.7.89 μέχρι 
σήμερα (20.1.1992) τόκοι ανέρχονται στο ποσόν των 
103.093.660 δρχ. 

δ. Το συνολικό οφειλόμενο από το Πανεπιστήμιο Πατρών 
στο Γραφείο Δοξιάδη ποσό, από κεφάλαιο και τόκους που 
ανέρχονται σε 329.093.660 δραχμές, θα καταβληθεί ως 
εξής: 

ί. 145.000.000 δρχ. εντός προθεσμίας πέντε ημερών από 
την κυκλοφορία του ΦΕΚ στο οποίο έχει δημοσιευθεί ο 
κυρωτικός νόμος, 

ϋ. 81.000.000 δρχ. εντός μηνός από την κυκλοφορία του 
ΦΕΚ στο οποίο έχει δημοσιευθεί ο ως άνω νόμος και 

ίϋ. το υπόλοιπο εκ δραχμών 103.093.660 εντός τετραμήνου 
από της δημοσιεύσεως του νόμου. 

ε. Συμφωνείται και συνομολογείται από τα συμβαλλόμενα 
μέρη ότι σε περίπτωση μη εμπρόθεσμης κατά τα άνω εξό¬ 
φλησης των ως άνω ποσών θα οφείλεται τόκος υπερημερίας 
με το προβλεπόμενο από την παρούσα σύμβαση επιτόκιο. 

Ο τόκος υπερημερίας θα υπολογίζεται μετά πάροδο ενός 
μηνός από την καθυστέρηση καταβολής των ως άνω ποσών. 


5. Δια της εν λόγω ρυθμίσεως: 

α. Ικανοποιούνται πλήρως όλες οι αξιώσεις του ΓΡΑΦΕΙΟΥ 
ΔΟΞΙΑΔΗ κατά του ΠΑΝΕΠΙΣΤΗΜΙΟΥ ΠΑΤΡΩΝ και δια 
μελλοντική ακόμη αιτία που πηγάζει από τις υπογραφείσες 
άνω τέσσερις συμβάσεις ή δι' οιονδήποτε άλλον λόγον και 
αιτία μη υπαρχούσης οιασδήποτε άλλης εκκρεμότητος με¬ 
ταξύ των συμβαλλομένων. 

β. Εξοφλούνται οι εκατέρωθεν απαιτήσεις και ρητώς τα 
συμβαλλόμενα μέρη συμφωνούν και θεωρούν από σήμερον 
αυτομάτως λελυμένες τις από 6 Οκτωβρίου 1973 και την 
από 19 Δεκεμβρίου 1979 τέσσερις συμβάσεις, τα δε συμ¬ 
βαλλόμενα μέρη παραιτούνται μετά ταύτα πάσης αξιώσεως 
και δικαιώματος, ενδίκου βοηθήματος περί προσβολής ή 
διαρρήξεως του παρόντος δι' οιονδήποτε λόγον και αιτίαν. 

γ. Το ΓΡΑΦΕΙΟ ΔΟΞΙΑΔΗ με τη δημοσίευση του κυρωτικού 
νόμου: 

1. Θα παραιτηθεί, των ασκηθεισών αιτήσεων θεραπείας, 
προσφυγών και άλλων ενδίκων βοηθημάτων, καταργουμένων 
των εκκρεμουσών δικών ενώπιον οιουδήποτε δικαστηρίου 
ως και της εκτελέσεως οιασδήποτε εκδοθησομένης κατά 
του ΠΑΝΕΠΙΣΤΗΜΙΟΥ ΠΑΤΡΩΝ δικαστικής αποφάσεως εκ 
της αιτίας αυτής και 

2. Θα γνωστοποιήσει προς το ΤΕΕ, ότι ικανοποιήθησαν 
δια της παρούσης συμβάσεως οι απαιτήσεις του, ότι δεν 
έχουν αντικείμενο οι επ' ονόματι του ΤΕΕ ασκηθείσες 
προσφυγές υπέρ των οποίων παρενέβη προσθέτως το 
Γραφείο ΔΟΞΙΑΔΗ και ότι πρέπει να παραιτηθεί αυτών 
καταργουμένων όλων των εκκρεμών δικών. 

6. Ρητώς συμφωνείται μεταξύ των συμβαλλομένων ότι η 
παρούσα σύμβαση και συμφωνία ισχύει και δεσμεύει τα 
συμβαλλόμενα μέρη υπό την αίρεση της νομοθετικής κυ- 
ρώσεως του άνω διακανονισμού και μέχρι της 26.3.92. ΕάΥ' 
η παρούσα σύμβαση κυρωθεί μέχρι της 26.3.1992, αλλά δεν 
έχει δημοσιευθεί ο ψηφισθείς νόμος στην Εφημερίδα της 
Κυβερνήσεως μέχρι της ιδίας ημερομηνίας, η σύμβαση πα- 
ρατείνεται μέχρι της δημοσιεύσεως του κυρωτικού νόμου 
στο ΦΕΚ. Σε περίπτωση που δεν γίνει νομοθετική κύρωση 
μέχρι της 26.3.1992, η παρούσα σύμβαση ουδεμία δέσμευση 
συνεπάγεται δια τα συμβαλλόμενα μέρη, θεωρείται ως ου¬ 
δέποτε γενομένη, το δε περιεχόμενο αυτής δεν δυνατοί 
να αποτελέσει καθ' οιονδήποτε τρόπο αποδεικτικό στοιχείο 
σε βάρος του ΠΑΝΕΠΙΣΤΗΜΙΟΥ ΠΑΤΡΩΝ και του ΓΡΑ¬ 
ΦΕΙΟΥ ΔΟΞΙΑΔΗ, μη λαμβανομένου υπ' όψη, ουδέ επιτρε- 
πομένης της επικλήσεώς του, ενώπιον οιουδήποτε Δικα¬ 
στηρίου. 

7. Οι κάθε φύσεως φόροι (συμπεριλαμβανομένου και του 
ΦΠΑ επί του κεφαλαίου και των τόκων) και λοιπά δικαιώματα, 
τέλη, εισφορές υπέρ του Δημοσίου και τρίτων, βαρύνουν 
το ΓΡΑΦΕΙΟ ΔΟΞΙΑΔΗ το οποίο υποχρεούται και στην 
καταβολή τους. Η υποχρέωση του ΠΑΝΕΠΙΣΤΗΜΙΟΥ ΠΑ¬ 
ΤΡΩΝ εξαντλείται αποκλειστικώς και μόνον στην καταβολή 
των υπό της παραγράφου 4δ της παρούσης προβλεπομένων 
ποσών. 

Αυτά συνεφώνηοαν τα εδώ συμβαλλόμενα μέρη και υπέ¬ 
γραψαν την παρούσα συμφωνία ως κάτωθι: 

Δια το Δια το 

Πανεπιστήμιο Πατρών "ΓΡΑΦΕΙΟ ΔΟ=ΙΑΔΗ- 

ΣΥΜΒΟΥΛΟΙ ΓΙΑ 
ΓΙΑ ΑΝΑΠΤΥΞΗ ΚΑΙ 

Ο Πρύτανης ΟΙΚΙΣΤΙΚΗ Α.Ε.* 

ΑΛΕΞΙΟΣ ΛΥΚΟΥΡΓΙΩΤΗΣ α. Υπογραφή Κων/νος Μανιώτης 

β.Υπογραφή ΑΘ.Τσομπανόπουλος 

ΕΦΗΜΕΡΙΣ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΠΡΩΤΟ) 


ΤΗΣ ΑΠΟ 20/1/1992 ΣΥΜΒΑΣΕΩΣ ΔΙΑΚΑΝΟΝΙΣΜΟΥ 
ΤΩΝ ΑΠΟ 6 ΟΚΤΩΒΡΙΟΥ 1973 ΚΑΙ 19 ΔΕΚΕΜΒΡΙΟΥ 1979 
ΣΥΜΒΑΣΕΩΝ ΜΕΤΑΞΥ ΤΟΥ ΠΑΝΕΠΙΣΤΗΜΙΟΥ ΠΑΤΡΩΝ 
ΚΑΙ ΤΗΣ ΤΡΑΦΕΙΟ ΔΟΞΙΑΔΗ-ΣΥΜΒΟΥΛΟΙ ΓΙΑ ΑΝΑΠΤΥΞΗ 
ΚΑΙ ΟΙΚΙΣΤΙΚΗ ΑΝΩΝΥΜΟΣ ΕΤΑΙΡΕΙΑ - . 

Στην Πάτρα σήμερα 26/3/1992 και στα Γραφεία του 
Ιδρύματος στην Πανεπιστημιούπολη, αφενός ο κ. Αλέξιος 
Λυκουργιώτης, Πρύτανης του Πανεπιστημίου Πατρών, ο 
οποίος εκπροσωπεί σύμφωνα με το νόμο και την ιδιότητα 
αυτή το Ίδρυμα, κατόπιν των υπ' αριθμ. 155/23.10.1991 και 
160/20.12.1991 αποφάσεων της Συγκλήτου του Πανεπιστη¬ 
μίου, των υπ' αριθμ. 229/25.1.1990 και 255/7.1.1992 απο¬ 
φάσεων του Οικονομικού .Συμβουλίου του Ιδρύματος, καθώς 
και της υπ' αριθμ. 455/4.7.1989 αποφάσεως του Τεχνικού 
Συμβουλίου του Ιδρύματος και αφετέρου οι κ.κ. Κων/νος 
Μανιώτης του Βασιλείου. Πρόεδρος Δ/νων Σύμβουλος της 
εν Αθήναις εδρεούσης ανωνύμου εταιρείας ΤΡΑΦΕΙΟ ΔΟ- 
ΞΙΑΔΗ-ΣΥΜΒΟΥΛΟΙ ΓΙΑ ΑΝΑΠΤΥΞΗ ΚΑΙ ΟΙΚΙΣΤΙΚΗ-Α.Ε. 
και Αθανάσιος Τσομπανόπουλος του Γεωργίου, Νομικός 
Σύμβουλος αυτής ως νόμιμοι εκπρόσωποι της εν λόγω 
Εταιρείας δυνάμει της υπ' αριθμ. 45/11.9.1989 αποφάσεως 
του Διοικητικού Συμβουλίου της (ΦΕΚ τ. Α.Ε. και Ε.Π.Ε. 
1070/30 4.1990) συνομολόγησαν και συναπεδέχθησαν τα 
εξής: 

Παρατείνουν δια της παρούσης την από 20.1.1992 Σύμβαση 
μεταξύ του Πανεπιστημίου Πατρών και της "ΓΡΑΦΕΙΟ ΔΟ- 
ΞΙΑΔΗ-ΣΥΜΒΟΥΛΟΙ ΓΙΑ ΑΝΑΠΤΥΞΗ ΚΑΙ ΟΙΚΙΣΤΙΚΗ Α.Ε.· 
μέχρι και 31/5/1992, υπό τους ίδιους όρους και συμφωνίες 
που διαλαμβάνονται στην από 20.1.1992 Σύμβαση. 


Για το 

ΠΑΝΕΠΙΣΤΗΜΙΟ ΠΑΤΡΩΝ 
Ο ΠΡΥΤΑΝΗΣ 
ΑΛΕΞΙΟΣ ΛΥΚΟΥΡΙΩΤΗΣ 


Για το 

ΓΡΑΦΕΙΟ ΔΟΞΙΑΔΗ- 
ΣΥΜΒΟΥΛΟΙ 
ΓΙΑ ΑΝΑΠΤΥΞΗ ΚΑΙ 
ΟΙΚΙΣΤΙΚΗ Α.Ε. 
ΚΩΝ/ΝΟΣ ΜΑΝΙΩΤΗΣ 
ΑΘΑΝ. ΤΣΟΜΠΑΝΟΠΟΥΛΟΣ 


Γ) ΠΑΡΑΤΑΣΗ ΙΣΧΥΟΣ 

ΤΗΣ ΑΠΟ 20/1/1992 ΣΥΜΒΑΣΕΩΣ ΔΙΑΚΑΝΟΝΙΣΜΟΥ 
ΤΩΝ ΑΠΟ 6 ΟΚΤΩΒΡΙΟΥ 1973 ΚΑΙ 19 ΔΕΚΕΜΒΡΙΟΥ 1979 
ΣΥΜΒΑΣΕΩΝ ΜΕΤΑΞΥ ΤΟΥ ΠΑΝΕΠΙΣΤΗΜΙΟΥ ΠΑΤΡΩΝ 
ΚΑΙ ΤΗΣ ΤΡΑΦΕΙΟ ΔΟΞΙΑΔΗ-ΣΥΜΒΟΥΛΟΙ ΓΙΑ ΑΝΑΠΤΥΞΗ 
ΚΑΙ ΟΙΚΙΣΤΙΚΗ ΑΝΩΝΥΜΟΣ ΕΤΑΙΡΕΙΑ·. 

Στην Πάτρα σήμερα 27/5/1992 και στα Γραφεία του 
Ιδρύματος στην Πανεπιστημιούπολη, αφενός ο κ. Αλέξιος 
Λυκουργιώτης, Πρύτανης του Πανεπιστημίου Πατρών, ο 
οποίος εκπροσωπεί σύμφωνα με το νόμο και την ιδιότητα 
αυτή το Ίδρυμα, κατόπιν των υπ' αριθμ. 155/23.10.1991 και 
160/20.12.1991 αποφάσεων της Συγκλήτου του Πανεπιστη¬ 
μίου, των υπ' αριθμ. 229/25.1.1990 και 255/7.1.1992 απο¬ 
φάσεων του Οικονομικού Συμβουλίου του Ιδρύματος, καθώς 
και της υπ' αριθμ. 455/4.7.1989 αποφάσεως του Τεχνικού 
Συμβουλίου του Ιδρύματος και αφετέρου οι κ.κ. Κων/νος 
Μανιώτης του Βασιλείου, Πρόεδρος Δ/νων Σύμβουλος της 
εν Αθήναις εδρεούσης ανωνύμου εταιρείας ΤΡΑΦΕΙΟ ΔΟ- 
ΞΙΑΔΗ-ΣΥΜΒΟΥΛΟΙ ΓΙΑ ΑΝΑΠΤΥΞΗ ΚΑΙ ΟΙΚΙΣΤΙΚΗ-Α.Ε.' 
και Αθανάσιος Τσομπανόπουλος του Γεωργίου, Νομικός 
Σύμβουλος αυτής ως νόμιμοι εκπρόσωποι της εν λόγω 
Εταιρείας δυνάμει της υπ' αριθμ. 45/11.9.1989 αποφάσεως 
του Διοικητικού Συμβουλίου της (ΦΕΚ τ. Α.Ε. και Ε.Π.Ε. 
1070/30.4.1990) συνομολόγησαν και συναπεδέχθησαν τα 
εξής: 


Τα ενταύθα συμβαλλόμενα μέρη υπέγραψαν την από 
20.1.1992 Σύμβαση, η οποία παρετάθη δια του από 26.3.1992 
συμφωνητικού παρατάσεως μέχρι και 31.5.1992. Ήδη σή¬ 
μερον τα αυτά άνω συμβαλλόμενα μέρη παρατείνουν δια 
της παρούσης την ισχύ της από 20.1.1992 Συμβάσεως 
μεταξύ ΠΑΝΕΠΙΣΤΗΜΙΟΥ ΠΑΤΡΩΝ και της ΤΡΑΦΕΙΟ ΔΟ- 
ΞΙΑΔΗ-ΣΥΜΒΟΥΛΟΙ ΓΙΑ ΑΝΑΠΤΥΞΗ ΚΑΙ ΟΙΚΙΣΤΙΚΗ-Α- 
ΝΩΝΥΜΟΣ ΕΤΑΙΡΕΙΑ-, μέχρι και της 20 Σεπτεμβρίου 1992 
υπό τους Ιδιους όρους και συμφωνίες που διαλαμβάνονται 
στην από 20.1.1992 Σύμβαση. 


Για το 

ΠΑΝΕΠΙΣΤΗΜΙΟ ΠΑΤΡΩΝ 
Ο ΠΡΥΤΑΝΗΣ 
ΑΛΕΞΙΟΣ ΛΥΚΟΥΡΙΩΤΗΣ 


Γ ια το 

ΓΡΑΦΕΙΟ ΔΟΞΙΑΔΗ- 
ΣΥΜΒΟΥΛΟΙ 
ΓΙΑ ΑΝΑΠΤΥΞΗ ΚΑΙ 
ΟΙΚΙΣΤΙΚΗ Α.Ε. 
ΚΩΝ/ΝΟΣ ΜΑΝΙΩΤΗΣ 
ΑΘΑΝ. ΤΣΟΜΠΑΝΟΠΟΥΛΟΣ* 


Άρθρο 32 

Καταργούμενες διατάξεις 

1. Καταργούνται οι διατάξεις των άρθρων 3 παρ. 4 του 
ν. 1268/1982, όπως συμπληρώθηκε με το άρθρο 79 παρ. 

4 εδάφιο α' του ν.1566/1985, 9, 10 και 11 του ν.1771/1988, 
καθόσον η τελευταία αναφέρεται στα Α.Ε.Ι., καθώς και κάθε 
άλλη γενική ή ειδική διάταξη, που είναι αντίθετη στις 
διατάξεις του νόμου αυτού ή ρυθμίζει θέματα, που ρυθμί¬ 
ζονται διαφορετικά με το νόμο αυτόν. 

2. Η παρ. 1 του άρθρου 37 του ν. 1824/1988 καταργείται 
από το ακαδημαϊκό έτος 1992-1993 και οι παράγραφοι 2, 

3 και 4 αναριθμούνται ως 1, 2 και 3 αντίστοιχα. 

Άρθρο 33 

Έναρξη ισχύος του νόμου 

Η ισχύς του νόμου αυτού αρχίζει από της δημοσίευσή του στην 
Εφημερίδα της Κυβερνήσεως, εκτός αν ορίζεται διαφορετικά στις 
επί μέρους διατάξεις. 

Παραγγέλλομε τη δημοσίευση του παρόντος στην Εφημερίδα της 
Κυβερνήσεως και την εκτέλεσή του ως νόμου του Κράτους. 


Αθήνα, 17 Σεπτεμβρίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΣΩΤ. ΚΟΥΒΕΛΑΣ 


ΟΙΚΟΝΟΜΙΚΟΝ 

ΣΤ. ΜΑΝΟΣ 


ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓ. ΣΟΥΦΛΙ ΑΣ 


ΕΜΠΟΡΙΚΗΣ ΝΑΥΤΙΛΙΑΣ 

ΑΡ. ΠΑΥΛΙΔΗΣ 


θεωρήθηκε και τέθηκε η Μεγάλη Σφραγίδα τον Κράτους. 
Αθήνα, 18 Σεπτεμβρίου 1992 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΙΩΑΝ. ΒΑΡΒΙΤΣΙΩΤΗΣ 




_ ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρΐου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΕΕΧ 

22.3211 ΥΡΕΤ6Β 

λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρΐου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (θσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα αας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

13.000 

β) 

» 

» 

» 

Β' 

» 

23.000 

Υ) 

» 

» 

» 

Γ 

» 

7.000 

δ) 

» 

» 

» 

Δ' 

» 

22.000 

ε) 

» 

» 

» 

Αναπτυξιακών Πράξεων 

» 

15.000 

στ) 

» 

» 

» 

Ν.Π.Δ.Δ. 

» 

7.000 

ζ) 

» 

» 

» 

ΠΑΡΑΡΤΗΜΑ 

» 

4.000 

η) 

» 

» 

» 

Δελτ. Εμπ.& Βιομ. Ιδ. 

» 

7.000 

θ) 

» 

» 

» 

Αν. Ειδικού Δικαστηρίου 

» 

2.000 

>) 

» 

» 

» 

Α.Ε. & Ε.Π.Ε. 

» 

50.000 

ια) Για όλα τα Τεύχη 

» 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

» 1.150 

» 350 

» 1.100 

» 750 

» 350 

» 200 

» 350 

» 100 

» 2.500 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















